മന്ത്രിയും കൊയ്യാനിറങ്ങി; ഗ്രാമത്തിന് ഉത്സവമായി | The Minister of Agriculture along with the harvester in the field stock | Madhyamam\ndate_range 11 Oct 2021 7:41 AM GMT\nമന്ത്രിയും കൊയ്യാനിറങ്ങി; ഗ്രാമത്തിന് ഉത്സവമായി\n40 വർഷങ്ങൾക്കുശേഷം നൂറുമേനി വിളയിച്ചു\nകൃഷിമന്ത്രി പി. പ്രസാദ് വെട്ടയ്ക്കൽ എ ബ്ലോക്ക് പാടശേഖരത്തിലെ കൊയ്ത്ത് ഉത്സവത്തിൽ പങ്കു ചേർന്നപ്പോൾ\nചേർത്തല: കൊയ്ത്ത് പാട്ടിെൻറ ഈരടികളിൽ വെട്ടയ്ക്കൽ എ ബ്ലോക്ക് പാടശേഖരത്ത് കൊയ്ത്തുകാരോടോപ്പം കൃഷിമന്ത്രിയും ഇറങ്ങിയതോടെ ഗ്രാമത്തിന് കൊയ്ത്ത് ഉത്സവം ആവേശമായി. 56 ഓളം കൊയ്ത്തുകാരോെടാപ്പം കൃഷിമന്ത്രി പി.പ്രസാദും അരക്കൊപ്പം വെള്ളം നിറഞ്ഞ പാടത്ത് കതിര് കൊയ്യാൻ ഇറങ്ങിയതോടെ നാട്ടുകാരും കൂടെക്കൂടി.\nമേയ് 14 ന് പാടശേഖരത്ത് മന്ത്രി പി.പ്രസാദാണ് ഔഷധ ഗുണമേന്മയുള്ള ചെട്ടി വിരിപ്പ് നെൽ വിത്ത് വിതച്ചത്. 117 ദിവസങ്ങൾക്ക് ശേഷം മന്ത്രി തന്നെ വിളവ് കൊയ്തപ്പോൾ പൊൻതൂവലായി മാറി.\nപട്ടണക്കാട് പഞ്ചായത്ത് 13ാംവാർഡിൽ വെട്ടയ്ക്കൽ മൂർത്തിങ്കൽ ക്ഷേത്രത്തിന് സമീപം 60 ഏക്കർ പാടത്താണ് കൃഷി ചെയ്തത്. പൊലീസിൽനിന്ന് വിരമിച്ച എസ്.ഐ മാരായ പി.എൻ. പ്രസന്നൻ, കെ.എസ്. മുരളീധരൻ, ജെയിംസ് എന്നിവരുടെ നേതൃത്വത്തിൽ 15ൽഅധികം കർഷകരാണ് കൃഷിക്ക് നേതൃത്വം നൽകിയത്. പട്ടണക്കാട് ബ്ലോക്ക് പഞ്ചായത്ത്, പട്ടണക്കാട് പഞ്ചായത്ത്, അഡാക്ക്, കൃഷി വകുപ്പ് എന്നിവരുടെ സഹായത്തോടെയാണ് 40 വർഷങ്ങൾക്കുശേഷം എ ബ്ലോക്ക് പാടശേഖരത്ത് നൂറുമേനി വിളയിച്ചത്. നാല് മാസത്തോളമെടുത്ത കൃഷിക്ക് 20 ലക്ഷത്തോളം ചെലവുവന്നു. ചെട്ടിവിരിപ്പ് നെൽവിത്ത് കിലോക്ക് 100 മുതൽ 160 രൂപ വരെ നൽകിയാണ് വാങ്ങിയത്.\nഞായറാഴ്ച രാവിലെ പാടശേഖരത്തിന് സമീപം നടന്ന സമ്മേളനം മന്ത്രി ഉദ്ഘാടനം ചെയ്തു. എ ബ്ലോക്ക് കരിനില കർഷകസംഘം പ്രസിഡൻറ് സി.കെ. മോഹനൻ അധ്യക്ഷത വഹിച്ചു.\nകോഓഡിനേറ്റർ പി.എൻ. പ്രസന്നൻ, ആലപ്പുഴ പ്രിൻസിപ്പൽ കൃഷി ഓഫിസർ ആർ. രേഖ, കൊല്ലം ആയിരംതെങ്ങ് അഡാക്ക് െഡപ്യൂട്ടി ഡയറക്ടർ എസ്. പ്രിൻസ്, കുത്തിയതോട് കൃഷി അസി.ഡയറക്ടർ റെയ്ച്ചൽസോഫി, ജില്ല പഞ്ചായത്തംഗങ്ങളായ എൻ.എസ്. ശിവപ്രസാദ്, സജിമോൾ ഫ്രാൻസിസ്, പട്ടണക്കാട് പഞ്ചായത്ത് പ്രസിഡൻറ് സുജിത ദിലീപ്, കേരള കർഷക സംഘം സംസ്ഥാന കമ്മിറ്റി അംഗം എൻ.പി. ഷിബു, തുറവൂർ കരിനില വികസന ഏജൻസി വൈസ് പ്രസിഡൻറ് എം.സി സിദ്ധാർഥൻ, പട്ടണക്കാട് കൃഷി ഓഫിസർ ആർ. അശ്വതി, കഞ്ഞിക്കുഴി ബ്ലോക്ക് പഞ്ചായത്ത് അംഗം എസ്. സിജി , കർഷകസംഘം സെക്രട്ടറി വി. എസ്. മോഹൻദാസ് അറയ്ക്കൽ, ഗ്രൂപ് കൺവീനർമാരായ കെ.എസ്. മുരളീധരൻ, ജിജിമോൻ, സാജൻ , പി.ഡി. ബിജു എന്നിവർ പങ്കെടുത്തു.\nTAGS:minister p prasad\nNews Summary - The Minister of Agriculture along with the harvester in the field stock


ആഭ്യന്തരമന്ത്രി ആരാണെന്ന് അറിഞ്ഞാല് രാജിവെക്കാനെങ്കിലും പറയാമായിരുന്നു: ഫാത്തിമ തഹ്ലിയ\nആഭ്യന്തരമന്ത്രി ആരാണെന്ന് അറിഞ്ഞാല് രാജിവെക്കാനെങ്കിലും പറയാമായിരുന്നു, സ്ത്രീ പീഡന കേസുകള് അട്ടിമറിക്കപ്പെടുന്നു: ഫാത്തിമ തഹ്ലിയ\n14 Jan, 2022, 10:24 am\nബിഷപ്പ് ഫ്രാങ്കോ മുളയ്ക്കല് കേസില് വിധി വന്നതിന് പിന്നാലെ ആഭ്യന്തര വകുപ്പിനെ പരിഹസിച്ച് എം.എസ്.എഫ് സംസ്ഥാന മുന് വൈസ് പ്രസിഡന്റ് ഫാത്തിമ തഹ്ലിയ. സ്ത്രീ-ശിശു പീഡന കേസുകള് കേരളത്തില് തുടര്‍ച്ചയായി അട്ടിമറിക്കപ്പെടുന്നുവെന്ന് ഫാത്തിമ തഹ്ലിയ ഫെയ്‌സ്ബുക്കില് പറഞ്ഞു.\nകേരളത്തിന്റെ ആഭ്യന്തരമന്ത്രി ആരാണെന്ന് കൃത്യമായി അറിഞ്ഞിരുന്നു എങ്കില് ആഭ്യന്തര മന്ത്രി രാജി വെക്കണമെന്ന് എങ്കിലും പറയാമായിരുന്നു എന്നും ഫാത്തിമ തഹ്ലിയ പറഞ്ഞു.\nഫ്രാങ്കോ മുളയ്ക്കലിനെ വെറുതെ വിട്ടുകൊണ്ടാണ് കോട്ടയം അഡീഷണല് സെഷന്‍സ് കോടതി ജഡ്ജി ജി ഗോപകുമാര് വിധി പറഞ്ഞത്.\nഒറ്റവരിയിലായിരുന്നു വിധിപ്രസ്താവം. എല്ലാ കുറ്റങ്ങളില് നിന്നും ഫ്രാങ്കോ മുളയ്ക്കലിനെ വിമുക്തനാക്കി. ഏഴ് വകുപ്പുകളായിരുന്നു ഫ്രാങ്കോ മുളയ്ക്കലിനെതിരെ ചുമത്തിയിരുന്നത്.\nബലാത്സംഗം, അധികാരം ഉപയോഗിച്ച് സ്ത്രീയെ ലൈംഗികമായി പീഡിപ്പിക്കല്, അന്യായമായി തടവില് വെയ്ക്കല് എന്നിവ ഉള്‍പ്പെടെ ഏഴു വകുപ്പുകളാണ് ബിഷപ്പ് ഫ്രാങ്കോയ്ക്കെതിരെ ചുമത്തിയിരുന്നത്.\n2014 മുതല് 2016 വരെ കന്യാസ്ത്രീയെ ബിഷപ്പ് ഫ്രാങ്കോ പീഡിപ്പിച്ചുവെന്നായിരുന്നു കേസ്. പീഡന പരാതി സഭ ഒത്തു തീര്‍പ്പാക്കാന് ശ്രമിച്ചു. 2018 ജൂണ് 27ന് കന്യാസ്ത്രീ കോട്ടയം ജില്ലാ പോലീസ് മേധാവിക്ക് പരാതി നല്‍കി. കുറവിലങ്ങാട് പോലീസ് എഫ്.ഐ.ആര് രജിസ്റ്റര് ചെയ്ത് അന്വേഷണം ആരംഭിച്ചു.\nജലന്ധര് ബിഷപ്പായിരുന്നു ഫ്രാങ്കോയെ അറസ്റ്റ് ചെയ്യാന് പോലീസ് തയ്യാറാവുന്നില്ലെന്ന് ആരോപണമുയര്‍ന്നു. കുറ്റപത്രം സമര്‍പ്പിക്കാനും വൈകി. കുറുവിലങ്ങാട് മഠത്തിലെ കന്യാസ്ത്രീകള് സമരത്തിനിറങ്ങി. സേവ് ഔര് സിസ്റ്റേഴ്സ് കൂട്ടായ്മ നീതിക്കായുള്ള പോരാട്ടത്തിന്റെ മുന്നില് നിന്നു. ഹൈക്കോടതിക്ക് സമീപം വഞ്ചിസ്‌ക്വയറില് 14 ദിവസം സമരം ചെയ്തു. 2018 സെപ്റ്റംബര് 21ന് ഫ്രാങ്കോയെ അറസ്റ്റ് ചെയ്തു.\n25 കന്യാസ്ത്രീകള്, 11 വൈദികര്,7മജിസ്ട്രേറ്റുമാര്, വൈദ്യ പരിശോധന നടത്തിയ ഡോക്ടര് എന്നിവരെ വിസ്തരിച്ചു. പ്രതിഭാഗത്ത് നിന്ന് ആറ് സാക്ഷികളെ വിസ്തരിച്ചിരുന്നു. 122 പ്രമാണങ്ങളാണ് കോടതി പരിശോധിച്ചത്. അടച്ചിട്ട മുറിയിലായിരുന്നു വിചാരണ.


രാജ്യത്ത് ലോക്‌സഭാ, നിയമസഭാ തെരഞ്ഞെടുപ്പുകൾ ഒരുമിച്ച് നടത്തുന്നത് സംബന്ധിച്ച ചർച്ചക്കായി പ്രധാനമന്ത്രി നരേന്ദ്രമോദി വിളിച്ച ചേർത്ത സർവകക്ഷി യോഗം ഇന്ന് നടക്കും.പാർലമെൻറിൽ പ്രാതിനിധ്യമുളള രാഷ്ട്രീയ പാർട്ടികളുടെ അധ്യക്ഷൻമാർ മാത്രമെ പങ്കെടുക്കാവുവെന്നാണ് നിർദേശം. അധ്യക്ഷ പദവികൾ ഇല്ലാത്ത പാർട്ടികൾക്ക് ചർച്ചയിൽ പങ്കെടുക്കാനാകുമോയെന്ന കാര്യത്തിൽ ആശയ കുഴപ്പം നിലനിൽക്കുകയാണ്. രാജ്യത്ത് ഒറ്റത്തിരഞ്ഞെടുപ്പ് നടപ്പാക്കുന്ന രീതി ജനാധിപത്യവിരുദ്ധമാണെന്ന നിലപാടാണ് പ്രതിപക്ഷത്തിനുള്ളത്. യോഗത്തിൽ പങ്കെടുക്കുന്നത് സംബന്ധിച്ച് കോൺഗ്രസിൻറെ നേതൃത്വത്തിൽ രാവിലെ ചേരുന്ന പ്രതിപക്ഷ പാർട്ടി യോഗത്തിൽ തീരുമാനമെടുക്കും.\nഒന്നാം നരേന്ദ്രമോദി സർക്കാരിൻറെ കാലത്ത് തന്നെ ഒരു രാജ്യം ഒരു തിരഞ്ഞെടുപ്പ് എന്ന ആശയം മുന്നോട്ട് വെച്ചിരുന്നു. രണ്ടാം തവണ അധികാരത്തിൽ വന്നയുടൻ തന്നെ ഇക്കാര്യത്തിൽ നയപരമായ തീരുമാനത്തിലേക്ക് കടക്കാനുള്ള തയ്യാറെടുപ്പിലാണ് സർക്കാർ. അതിന് വേണ്ടിയാണ് ഇന്ന് ഉച്ച കഴിഞ്ഞ് മൂന്ന് മണിക്ക് പ്രധാനമന്ത്രി സർവ്വ കക്ഷി യോഗം വിളിച്ചിരിക്കുന്നത്. യോഗത്തിന് ക്ഷണിച്ച് കൊണ്ട് പാർലമെൻററി കാര്യ മന്ത്രി പ്രഹ്‌ളാദ് ജോഷി അയച്ച കത്തിൽ പാർലമെൻറിൽ പ്രതിനിധികളുള്ള പാർട്ടികളുടെ അധ്യക്ഷൻമ്മാർ മാത്രമെ പങ്കെടുക്കാവുവെന്നും പ്രതിനിധികളെ അയക്കരുതെന്നും നിർദേശിച്ചിട്ടുണ്ട്. ഒരു രാജ്യം ഒരു തെരഞ്ഞെടുപ്പ് എന്ന ആശയത്തോട് ഭൂരിഭാഗം പ്രതിപക്ഷ പാർട്ടികൾക്കും എതിർപ്പാണ്. തൃണമൂൽ കോൺഗ്രസ് അധ്യക്ഷ മമതാ ബാനർജി, ഡി എം കെ അധ്യക്ഷൻ എം കെ സ്റ്റാലിൻ എന്നിവർ യോഗത്തിൽ പങ്കെടുക്കില്ലെന്ന് വ്യക്തമാക്കിയിട്ടുണ്ട്. നാളെ രാവിലെ സോണിയ ഗാന്ധിയുടെ അധ്യക്ഷതയിൽ ചേരുന്ന യോഗത്തിന് ശേഷമെ കോൺഗ്രസ് ഇക്കാര്യത്തിൽ അന്തിമ നിലപാട് സ്വീകരിക്കുകയുള്ളു.\nവിഷയം ചർച്ച ചെയ്യാൻ കഴിഞ്ഞ ദിവസം യു പി എ അധ്യക്ഷ സോണിയ ഗാന്ധി വിളിച്ച് ചേർത്ത യോഗത്തിൽ എസ് പി, ബി എസ് പി, തൃണമൂൽ കോൺഗ്രസ് എന്നീ പാർട്ടികൾ പങ്കെടുത്തിരുന്നില്ല. അവരെ കൂടി ഇന്നത്തെ ചർച്ചയിൽ പങ്കാളികളാക്കുകയും പൊതു നിലപാട് രൂപീകരിക്കുകയുമാണ് കോൺഗ്രസിൻറെ ലക്ഷ്യം.


ഇന്ത്യ നിലപാട് കടുപ്പിച്ചപ്പോള് പ്രസ്താവന തിരുത്തി അമേരിക്ക; കശ്മീര് വിഷയത്തില് ട്രംപിന്റേത് സഹായ വാഗ്ദാനം മാത്രം; മാപ്പ് ചോദിച്ച് ഡെമോക്രാറ്റിക് ജനപ്രതിനിധി :: Janmabhumi Daily\nTuesday 23 July 2019 9:29 pm IST\nന്യൂദല്‍ഹി : ജമ്മു കശ്മീര് വിഷയത്തില് ഉഭയകക്ഷി ചര്‍ച്ചയ്ക്ക് ഇന്ത്യയും പാക്കിസ്ഥാനും തയ്യാറായാല് സഹായങ്ങള് നല്‍കാന് ഒരുക്കമാണെന്ന് ഡൊണാള്‍ഡ് ട്രംപിന്റെ പ്രസ്താവനയെ തിരുത്തി യുഎസ്. കശ്മീര് വിഷയത്തില് മധ്യസ്ഥത വഹിക്കാന് അമേരിക്കയോട് പ്രധാനമന്ത്രി നരേന്ദ്രമോദി ആവശ്യപ്പെട്ടതായി ട്രംപ് പരാമര്‍ശം നടത്തിയിരുന്നു. പാക് പ്രധാനമന്ത്രി ഇമ്രാന്‍ഖാനുമായുള്ള കൂടിക്കാഴ്ചയ്ക്കു ശേഷം മാധ്യമ പ്രവര്‍ത്തകരോട് സംസാരിക്കവേ ആയിരുന്നു ഈ പ്രസ്താവന. ഇന്ത്യ ഇത് തള്ളുകയും വിവാദമാവുകയും ചെയ്ത സാഹചര്യത്തിലാണ് ഭരണകൂടം തിരുത്തലുമായി എത്തിയത്.\nകശ്മീര് ഉഭയകക്ഷി വിഷയമാണ്. ഇന്ത്യയും പാക്കിസ്ഥാനുമാണ് അതു ചര്‍ച്ച ചെയ്ത് തീരുമാനത്തില് എത്തേണ്ടത്. രണ്ടുരാജ്യങ്ങളും ഒരുമിച്ചിരിക്കാന് തയ്യാറായാല് സഹായങ്ങള് നല്‍കാന് യുഎസ് ഒരുക്കമാണ്. രാജ്യത്തിനകത്തെ ഭീകരര്‍ക്കെതിരെ പാക്കിസ്ഥാന് എന്തു നടപടിയെടുക്കുന്നു എന്നതിന്റെ അടിസ്ഥാനത്തിലാണു വിജയകരമായ സംവാദം തുടങ്ങുക. മേഖലയിലെ സംഘര്‍ഷം കുറയ്ക്കാനും സംവാദ സാഹചര്യം സൃഷ്ടിക്കാനും എല്ലാ സഹായങ്ങളും നല്‍കാന് യുഎസ് തയാറാണ്' സ്റ്റേറ്റ് ഡിപ്പാര്‍ട്ട്‌മെന്റ് വക്താവ് അറിയിച്ചു.\nഅതേസമയം ട്രംപിന്റെ ഈ വിവാദ പ്രസ്താവനയെ അപലപിച്ച് യുഎസ് ഡെമോക്രാറ്റിക് ജനപ്രതിനിധിയും രംഗത്തെത്തി. 'അപക്വവും അമ്പരിപ്പിക്കുന്നതുമായ തെറ്റാണു ട്രംപിന്റെ ഭാഗത്തുനിന്നുണ്ടായത്. ഇന്ത്യന് അംബാസിഡര് ഹര്‍ഷ് ഷ്രിഗ്ലയോട് ഇതില് മാപ്പു ചോദിക്കുകയാണെന്നും ഡെമോക്രാറ്റ് ജനപ്രതിനിധി ബ്രാഡ് ഷെര്‍മാന് പറഞ്ഞു.\nഅതിനിടെ വിഷയത്തില് പ്രധാനമന്ത്രിയെ പിന്തുണച്ച് മുതിര്‍ന്ന നേതാവും എംപിയുമായ ശശി തരൂര് രംഗത്തെത്തി. 'എന്താണു പറഞ്ഞതെന്നു ട്രംപിന് മനസ്സിലായിട്ടുണ്ടാകില്ല. അദ്ദേഹത്തോട് ആരും ഇതേപ്പറ്റി പറയാതിരുന്നതാകാം. ഇതുപോലൊരു ആവശ്യം മോദി ഉന്നയിക്കുമെന്നത് അസാധ്യമായ കാര്യമാണ്. കശ്മീര് വിഷയത്തില് മൂന്നാമതൊരാളുടെ മധ്യസ്ഥത വേണ്ടെന്നത് ഇന്ത്യയുടെ പ്രഖ്യാപിത നിലപാടാണെന്നും തരൂര് അറിയിച്ചു.\nവിഷയത്തില് ഇന്ത്യ മധ്യസ്ഥതയ്ക്ക് യുഎസിനോട് ആവശ്യപ്പെട്ടിട്ടില്ലെന്ന് കേന്ദ്ര വിദേശകാര്യ മന്ത്രി എസ്. ജയശങ്കര് അറിയിച്ചെങ്കിലും പ്രധാനമന്ത്രി തന്ന ഇക്കാര്യം അറിയിക്കണമെന്ന് കോണ്‍ഗ്രസ് അനാവശ്യ വാദം ഉന്നയിക്കുന്നതിനിടയിലാണ് തരൂര് മോദിയെ പിന്തുണച്ച് രംഗതെത്തിയത്.\nകശ്മീര് അവിഭാജ്യ ഘടകം, ഇക്കാര്യം ചൈനയ്ക്കും അറിയാം, മറ്റ് രാജ്യങ്ങള് വിഷയത്തില് പ്രസ്താവന നടത്തുന്നതില് നിന്നും മാറി നില്‍ക്കണം, നിലപാട് ആവര്‍ത്തിച്ച് ഇന്ത്യ\nകശ്മീര് വിഷയത്തില് ഇസ്ലാമിക രാജ്യങ്ങളുടെ യോഗം വിളിച്ച് സൗദി അറബ്യ; പാക്കിസ്ഥാന്റെ ഇന്ത്യവിരുദ്ധ നിലപാട് സ്വീകരിക്കണമെന്ന ആവശ്യം ചര്‍ച്ചയാകും\nകശ്മീര് വിഷയത്തില് പിന്തുണച്ചാല് രക്ഷിക്കാമെന്ന് മോദി വാഗ്ദാനം ചെയ്തു; അമിത് ഷായ്ക്കു വേണ്ടിയും ബന്ധപ്പെട്ടെന്ന് ഭീകരന് സക്കീര് നായിക്, പരിഹസിച്ച് സോഷ്യല് മീഡിയ (വീഡിയോ)


വീണ്ടും പെനൽറ്റിയിൽ ബ്ലാസ്റ്റേഴ്സ് കണ്ണീർ; ഹൈദരാബാദിന് ഐഎസ്എൽ കിരീടം - കണ്ണൂരാൻ വാർത്ത\nHome കായികം വീണ്ടും പെനൽറ്റിയിൽ ബ്ലാസ്റ്റേഴ്സ് കണ്ണീർ; ഹൈദരാബാദിന് ഐഎസ്എൽ കിരീടം\nകണ്ണൂരാൻ വാർത്ത March 20, 2022 കായികം,\nമൂന്നാം ഐഎസ്എൽ ഫൈനലിലും കേരള ബ്ലാസ്റ്റേഴ്സിനു നിരാശ. നിശ്ചിത സമയത്ത് 1–1 സമനിലയിൽ അവസാനിച്ച മത്സരത്തിന്റെ പെനൽറ്റി ഷൂട്ടൗട്ടിൽ ബ്ലാസ്റ്റേഴ്സിനെ 3–1നു കീഴടക്കിയ ഹൈദരാബാദ് എഫ്സിക്കു കന്നി ഐഎസ്എൽ കിരീടം. ഷൂട്ടൗട്ടിൽ ബ്ലാസ്റ്റേഴ്സിന്റെ3കിക്കുകള് രക്ഷപ്പെടുത്തിയ ഗോൾ കീപ്പർ ലക്ഷ്മീകാന്ത് കട്ടിമണിയാണ് ഹൈദരാബാദിന്റെ വിജയശിൽപി. മാർക്കോ ലെസ്കോവിച്ചിന്റെ ആദ്യ കിക്ക്, നിഷു കുമാറിന്റെ 2–ാം കിക്ക്, ജീക്സൻ സിങ്ങിന്റെ 4–ാം കിക്ക് എന്നിവയാണ് കട്ടിമണി രക്ഷപ്പെടുത്തിയത്.\nആയുഷ് അധികാരിക്കു മാത്രമാണു ഷൂട്ടൗട്ടിൽ ബ്ലാസ്റ്റേഴ്സിനായി ലക്ഷ്യം കാണാനായത്. 68–ാം മിനിറ്റിൽ മലയാളി താരം കെ.പി. രാഹുലിലൂടെ ബ്ലാസ്റ്റേഴ്സ് ലീഡ് നേടിയെങ്കിലും, മത്സരം അവസാനിക്കാൻ2മിനിറ്റ് മാത്രം ശേഷിക്കെ, പ്രതിരോധ നിരയുടെ പിഴവു മുതലെടുത്ത് സബ്സ്റ്റിറ്റ്യൂട്ട് താരം സാഹിൽ തവോറ (88’) ഹൈദരാബാദിനായി ഗോൾ മടക്കി. ആദ്യ പകുതിയിൽ ആൽവാരാ വാസ്കസിന്റെ ബുള്ളറ്റ് ഷോട്ട് ക്രോസ്ബാറിലിടിച്ചു മടങ്ങിയത് ബ്ലാസ്റ്റേഴ്സിന് നിരാശയായി.


തിരൂര് താനാളൂരില് വിദ്യാര്‍ഥിയെ തട്ടിക്കൊണ്ടുപോകാന് ശ്രമം • Suprabhaatham\nതിരൂര് താനാളൂരില് വിദ്യാര്‍ഥിയെ തട്ടിക്കൊണ്ടുപോകാന് ശ്രമം\nNovember 15, 2016 | 2:21 pm IST\nതിരൂര്: താനാളൂരില് വിദ്യാര്‍ഥിയെ തട്ടിക്കൊണ്ടുപോകാന് ശ്രമം. ഇന്ന് രാവിലെ 8.30 ഓടെയാണ് സംഭവം.\nചുങ്കം സ്വദേശിയും വളവന്നൂര് ബാഫഖി യത്തീംഖാന ഹൈസ്‌കൂള് പത്താം ക്ലാസ് വിദ്യാര്‍ഥിയുമായ പതിനഞ്ചുകാരനേയാണ് വാനിലെത്തിയ രണ്ടംഗ സംഘം തട്ടിക്കൊണ്ടുപോകാന് ശ്രമം നടത്തിയത്. ബസ് കയറാന് നടന്നു പോകുകയായിരുന്ന വിദ്യാര്‍ഥിക്ക് മുമ്പില് വാന് നിര്‍ത്തി സംഘം ഒരു മൊബൈല് പുറത്തേക്കിട്ട ശേഷം വിദ്യാര്‍ഥിയോട് അതെടുത്തുകൊടുക്കാന് പറയുകയായിരുന്നു.\nമൊബൈലുമായി അടുത്തെത്തിയ കുട്ടിയെ വാനിലേക്ക് വലിച്ചുകയറ്റാന് ശ്രമിക്കുകയും ചെയ്തു. അതുവഴി അപ്പോള് വന്ന ഓട്ടോറിക്ഷയെ കണ്ടപ്പോള് സംഘം ശ്രമം ഉപേക്ഷിക്കുകയും കുട്ടിയെ ശക്തിയോടെ പുറത്തേക്ക് തള്ളുകയും ചെയ്തു. തള്ളലില് വിദ്യാര്‍ഥിക്ക് പരുക്കേറ്റു. താടിവെച്ച രണ്ട് പേരാണ് വാനിലുണ്ടായിരുന്നതെന്ന് വിദ്യാര്‍ഥി പറഞ്ഞു. പൊലിസ് സ്ഥലത്തെത്തി അന്വേഷണം ആരംഭിച്ചു.\nതിരുന്നാവായയിലും കന്മനത്തും അടക്കം ജില്ലയുടെ പല ഭാഗങ്ങളിലും ഇക്കഴിഞ്ഞ ദിവസങ്ങളില് ഇതുപോലെ കുട്ടികളെ തട്ടിക്കൊണ്ടുപോകാന് ശ്രമങ്ങള് നടന്നിരുന്നു.


ഹോട്ടലിനു മുകളിൽ മണ്‍തിട്ട ഇടിഞ്ഞുവീണ് യുവതി മണ്ണിനടിയിലായി : Deepika.com Nattu Visesham\nMonday, July 9, 2018 10:26 PM IST\nഅടിമാലി: ദേശീയപാതയോരത്ത് അന്പലപ്പടിയിൽ പ്രവർത്തിക്കുന്ന കുടുംബശ്രീ ഹോട്ടലിന്‍റെ മുകളിലേക്കു വലിയ മണ്‍തിട്ട ഇടിഞ്ഞുവീണു. ബാത്ത്റൂമിലായിരുന്ന യുവതി മണ്ണിനടിയിൽപ്പെട്ടു. ഒന്നരമണിക്കൂർ നേരത്തെ ശ്രമത്തിനൊടുവിൽ യുവതിയെ രക്ഷപ്പെടുത്തി ആശുപത്രിയിൽ എത്തിച്ചു. അടിമാലി അന്പലപ്പടിയിൽ പ്രവർത്തിക്കുന്ന ഹോട്ടലിനു മുകളിലേക്കാണ് മണ്‍തിട്ട ഇടിഞ്ഞുവീണത്. ഇന്നലെ രാവിലെ ഒൻപതോടെയാണ് അപകടം. അടിമാലി വാഴയിൽ ശ്രീജേഷിന്‍റെ ഭാര്യ പ്രമീത(30)യാണ് മണ്ണിനടിയിൽപ്പെട്ടത്. സംഭവം നടക്കുന്പോൾ കടയിലെ ജീവനക്കാരി അന്പാട്ടുകുടിയിൽ കുമാരി ജോർജും ഭക്ഷണംകഴിക്കാൻ വന്ന അഞ്ചുപേരും കടയിൽ ഉണ്ടായിരുന്നു.\nകടയുടെ പിൻവശത്താണ് ബാത്ത്റൂം. ഇതിനുപിന്നിലെ വലിയ മണ്‍തിട്ടയാണ് ഇടിഞ്ഞുവീണത്. പ്രമീത ബാത്ത്റൂമിൽ കയറിയ സമയത്ത് പിന്നിലെ മണ്‍തിട്ട ഇടിഞ്ഞ് ബാത്ത് റൂമിനു മുകളിൽ പതിക്കുകയായിരുന്നു. യുവതി ഭിത്തിക്കും സ്ലാബിനുമിടയിൽ കുടുങ്ങി. കാലിലേക്ക് സ്ലാബ് വീണതോടെ യുവതി മണ്ണിനടിയിൽപ്പെടുകയായിരുന്നു. ബാത്ത്റൂമിന്‍റെ മുകളിൽ പത്തടിയോളം ഉയരത്തിൽ മണ്ണ് പതിച്ചു. മൂന്ന് മണ്ണുമാന്തി യന്ത്രം ഒന്നര മണിക്കറോളം മണ്ണുനീക്കിയാ ശേഷമാണ് പ്രമീതയെ പുറത്തെടുക്കാനായത്. അവശനിലയിലായ യുവതിയെ ഡോക്ടർ സ്ഥല ത്തെത്തി പരിശോധന നടത്തിയശേഷം സ്ലാബ് നീക്കിയാണ് പുറത്തെടുത്തത്.\nഒന്നിലേറെപ്പേർ മണ്ണിനടിയിൽപ്പെട്ടുവെന്നായിരുന്നു ആദ്യം പുറത്തുവന്ന വാർത്ത. ടൗണിൽനിന്ന് ഒരുകിലോമീറ്റർ അകലെയാണ് മണ്ണിടിച്ചിലുണ്ടായത്, സംഭവം അറിഞ്ഞ് ടൗണിൽനിന്നു നൂറുകണക്കിനാളുകൾ സംഭവസ്ഥലത്തെത്തി. ഇതോടെ ദേശീയപാതയിൽ ഗതാഗതതടസവുമുണ്ടായി.\nഅടിമാലി ഫയർഫോഴ്സ്, പോലീസ്, നാട്ടുകാർ, റവന്യൂ ഉദ്യോഗസ്ഥർ എന്നിവരാണ് രക്ഷാപ്രവർത്തനത്തിനു നേതൃത്വംനൽകിയത്. കുടുംബശ്രീ ഹോട്ടൽ അടയ്ക്കാൻ തഹസിൽദാർ നിർദേശംനൽകി. പരിക്കേറ്റ യുവതിയെ അടിമാലി താലൂക്ക് ആശുപത്രിയിൽ പ്രവേശിപ്പിച്ചു. യുവതി അപകടനില തരണംചെയ്തതായി ഡോക്ടർമാർ അറിയിച്ചു.


കുടുംബ രാഷ്ട്രീയം അവസാനിപ്പിച്ച് ബംഗാളിൽ മികച്ച രാഷ്ട്രീയം വരണം; കാർത്തിക് ബാനർജി - Dynasty politics should end, better politics needed in Bengal: Mamata Banerjee's brother - AajTak\nകുടുംബ രാഷ്ട്രീയം അവസാനിപ്പിച്ച് ബംഗാളിൽ മികച്ച രാഷ്ട്രീയം വരണം; കാർത്തിക് ബാനർജി\nബംഗാളിൽ കുടുംബ രാഷ്ട്രീയമല്ല വേണ്ടതെന്നും മികച്ച രാഷ്ട്രീയമാണ് വേണ്ടതെന്നും കാർത്തിക് പ്രതികരിച്ചു.\nMamata Banerjee and brother Kartik Banerjee (right)\n(Updated 13 Jan 2021, 6:47 PM IST)\nപശ്ചിമ ബംഗാളിൽ കുടുംബ രാഷ്ട്രീയം അവസാനിപ്പിക്കണമെന്ന് മമത ബാനർജിയുടെ സഹോദരൻ കാർത്തിക് ബാനർജി. ബംഗാളിൽ കുടുംബ രാഷ്ട്രീയമല്ല വേണ്ടതെന്നും മറിച്ച് മികച്ച രാഷ്ട്രീയമാണ് വേണ്ടതെന്നും കാർത്തിക് പ്രതികരിച്ചു.\nഇന്ത്യാ ടുഡേ.ഇന്നുമായുള്ള ടെലിഫോണിക് അഭിമുഖത്തിലാണ് അദ്ദേഹം ഇക്കാര്യം വ്യക്തമാക്കിയത്. തെരഞ്ഞെടുപ്പ് അടുത്തിരിക്കെ മമത ബാനർജിയുടെ സഹോദരന്റെ ഈ പ്രസ്താവന ബംഗാളിൽ ഒരു പുതിയ സംവാദത്തിന് കാരണമാകും.\nസാധാരണക്കാരുടെ ജീവിതം മെച്ചപ്പെടുത്തുമെന്ന് വാഗ്ദാനം ചെയ്യുന്ന രാഷ്ട്രീയക്കാരോട് തനിക്ക് മടുപ്പു തോന്നുന്നതായി അദ്ദേഹം വ്യക്തമാക്കി. വാഗ്ധാനങ്ങൾ മാത്രം ആവോളം നൽകി ഒടുവിൽ അവരുടെ കുടുംബങ്ങളുടെ ജീവിതം മാത്രം മെച്ചപ്പെടുന്നതാണ് കാണാൻ സാധിക്കുന്നത്. ഈ അഭിപ്രായം സ്വന്തം സഹോദരിയായ പശ്ചിമ ബംഗാൾ മുഖ്യമന്ത്രി മമത ബാനർജിയെ ഉദ്ദേശിച്ചുള്ളതാണോ എന്ന ചോദ്യത്തിന്, ഞാൻ പൊതുവെ രാഷ്ട്രീയത്തിലെ കാപട്യത്തിനെതിരെയാണ് സംസാരിക്കുന്നതെന്നും രാഷ്ട്രീയക്കാർ ആദ്യം ജനങ്ങളെ കുറിച്ചാകണം ചിന്തിക്കേണ്ടത്, പിന്നെയാകണം തങ്ങളുടെ കുടുംബത്തെ പറ്റി ചിന്തിക്കേണ്ടതെന്നുമായിരുന്നു കാർത്തിക്കിന്റെ പ്രതികരണം.\nകുടുംബത്തെ ഉപേക്ഷിച്ച് ശത്രു ക്യാമ്പിൽ നിന്നുകൊണ്ട് 2021 തെരഞ്ഞെടുപ്പിൽ പോരാടാൻ ബി.ജെ.പിക്കൊപ്പം ചേരുമോ എന്ന ചോദ്യത്തിന് ഭാവി എന്താകുമെന്ന് അറിയില്ലെന്നും അങ്ങനെ ഒരു പ്രസ്താവന നടത്തേണ്ടിവന്നാൽ ചെയ്യുമെന്നും അതുവരെ ഒന്നും പറയാൻ ആഗ്രഹിക്കുന്നില്ല എന്നും കാര്‍ത്തിക് പറഞ്ഞു.\nഏതാനും മാസങ്ങൾക്കുള്ളിൽ സംസ്ഥാനത്ത് തിരഞ്ഞെടുപ്പ് നടക്കാനിരിക്കെയാണ് മമതയുടെ സഹോദരന്റെ നിർണായകമായ ഈ പ്രസ്താവന പുറത്ത് വരുന്നത്.\n2019 ലെ ലോക്‌സഭാ തെരഞ്ഞെടുപ്പിൽ ബി.ജെ.പി. ബംഗാളിൽ വൻ വിജയം നേടിയിരുന്നു. 42 ൽ 18 സീറ്റുകളാണ് ബി.ജെ.പി. നേടിയത്. മമതയുടെ തൃണമൂലിൽ നിന്നും സൗമേന്ദു ഉൾപ്പെടെയുള്ള നേതാക്കളും അടുത്തിടെ ബി.ജെ.പിയിൽ ചേർന്നിരുന്നു. മരുമകൻ അഭിഷേക് ബാനർജിയെ ബംഗാളിന്റെ അടുത്ത മുഖ്യമന്ത്രിയാക്കാനുള്ള മമതാ ബാനർജിയുടെ തീവ്രശ്രമങ്ങളെ കേന്ദ്ര ആഭ്യന്തരമന്ത്രി അമിത് ഷായും ബി.ജെ.പിയുടെ പ്രമുഖ നേതാക്കളും രൂക്ഷമായി വിമർശിച്ചിരുന്നു. ദീദി (മൂത്ത സഹോദരി) എന്നതിന് പകരം "പിഷി" (അമ്മായി) എന്നാണ് ബി.ജെ.പി. മമതയെ അഭിസംബോധന ചെയ്തത്.


emalayalee.com - വേഗസ് വധൂവരന്മാര്‍ക്ക് പുതിയ സംവിധാനങ്ങള് ഒരുക്കുന്നു: ഏബ്രഹാം തോമസ്\nവേഗസ് വധൂവരന്മാര്‍ക്ക് പുതിയ സംവിധാനങ്ങള് ഒരുക്കുന്നു: ഏബ്രഹാം തോമസ്\nചെലവ് കുറഞ്ഞ വിവാഹങ്ങളിലൊന്ന് വേഗസിലെ ടാകോ ബെല് കന്റിനയില് നടക്കുന്നതാണ്. രണ്ടോ മൂന്നോ ഡസന് ടാകോകളും അവയ്‌ക്കൊപ്പം ലഹരി ഉള്ളതും ഇല്ലാത്തതുമായ പാനീയങ്ങളും ഒരു സിനാബോണ് ഡിലൈറ്റ് ബെഡിംഗ് കേക്കും ഗാര്‍ട്ടറും ബോ ടൈയും വരനും വധുവിനും ഓര്‍മ്മിക്കുവാന് ഹിസ് ആന്റ് ഹെഴ്‌സ് ടീ ഷര്‍ട്ടുകളും വിവിധ ഹോട്ട് സോസുകള് നിറച്ച പാക്കറ്റുകളുടെ ബൊക്കെയും ടാക്കോ ബെല് നല്‍കുവാന് ആരംഭിച്ചു. 600 ഡോളര് മുതല് മേലോട്ട് ചെലവ് വരും. വിവാഹം നടക്കുക റെസ്റ്റോറന്റിന്റെ രണ്ടാമത്തെ നിലയിലുള്ള ചാപ്പലിലാണ്.\nലാസ് വേഗസിന്റെ സില്‍വര് ടോണ് കസിനോയില് തയാറാക്കിയിരിക്കുന്നത് അക്ഷരാര്‍ത്ഥത്തില് മറക്കാനാവാത്ത വിവാഹ അനുഭവമാണ്. 1,17,000 ഗാലന് സാള്‍ട്ട് വാട്ടര് അക്വേറിയത്തില് 4,000 മത്സ്യങ്ങളെ സാക്ഷി നിര്‍ത്തി വിവാഹിതരാകാം. ഒരു മത്സ്യാംഗന ബ്രൈഡ്‌സ് മെയ്ഡ് ആയി ഉണ്ടാകും. ഭാരമുള്ള പുരുഷ ജാക്കറ്റും ഭാരമുള്ള വിവാഹ മുഖാവരണവും ഒരു റിഹേഴ്‌സല് ചടങ്ങും 40 അതിഥികള്‍ക്ക് ഇരിപ്പിടവും നല്‍കുന്നു. കസിനോ ചാര്‍ജ് ചെയ്യുന്നത് 3,000 ഡോളര് മുതല്.\nവിവാഹിതരാവാന് പ്രതിജ്ഞയെടുക്കുന്നത് വെനീസ് മാതൃകയിലുള്ള പശ്ചാത്തലത്തില് വേണമെന്നുള്ളവര്‍ക്ക് വെനീഷ്യന്‍സ് ഗൊണ്ടോള ഡിവൈന് പാക്കേജ് ഉണ്ട്. വില 1,850 ഡോളര് മുതല്. വെനീഷ്യന് വൈറ്റ് ഗൊണ്ടോളയില് വിവാഹം കഴിക്കാം. ഒരു ഡസന് റെഡ് റോസസും ഒരു ഫോട്ടോഗ്രഫറുടെയും കാര്‍മ്മികന്റെയും സേവനവും ഉണ്ടായിരിക്കും. ഗൊണ്ടോള മുന്നോട്ട് നീങ്ങിക്കൊണ്ടിരിക്കും. വേഗസ് വെനീസ് അല്ലാത്തതി നാല് ഒരു മരുഭൂമി യാത്രയും ഉള്‍പ്പെടുത്തിയിട്ടുണ്ട്. ഒരു വലിയ ലിമൊസിന്, ഷാമ്പെയിന് കേക്ക്, പുഷ്പങ്ങള്, ഒരു ഹെലികോപ്റ്റര് യാത്ര. ഗ്രാന്റ് കാനിയനില് തുറസായ സ്ഥലത്ത് വിവാഹിതരാകാം. സണ്‍ഡാന്‍സ് ഹെലികോപ്‌റ്റേഴ്‌സ് എല്ലാ സജ്ജീകരണവും ചെയ്തു തരും. ചെലവ് 3,890 ഡോളര് മുതല്. ഇതൊരു പിക്ചര് പെര്‍ഫക്ട് വെഡിംഗ് ആക്കുവാന് ഒരു ഫോട്ടോഗ്രഫറും ഉണ്ടായിരിക്കും. വിവാഹത്തിന് വൃത്താകൃതിയിലുള്ള പ്രതിരൂപങ്ങളാണ് ആദ്യകാലം മുതല്. ഹൈറോളറില്, ലോകത്തിലെ ഏറ്റവും ഉയരം കൂടിയ ഫെരിസ് വീലിലും വധൂവരന്മാര്‍ക്ക് ഒന്നുചേരാം. അതിന് മുന്‍പ് 30 മിനിട്ട് ഒരു ക്യാബിനില് ചെലവഴിച്ച് ചടങ്ങുകള് നടത്താം. പകലാണെങ്കില് 995 ഡോളര് മുതല് രാത്രിയില് 1,300 ഡോളര് മുതല് ചെലവഴിച്ചാല് മതി, പ്രീ വെഡിംഗ് ഫോട്ടോ ഗ്രാഫി, ഒരു കാര്‍മ്മികന്, വധൂവരന്മാര്‍ക്ക് വിവിഐപി അഡ്മിഷന്, 10 അതിഥികള് എന്നിവ പാക്കേജില് ഉള്‍പ്പെടുത്തിയിട്ടുണ്ട്.\nവിവാഹം വിളംബരമാക്കി വെടിയൊച്ചകള് മുഴങ്ങണമോ ? ദ ഗണ് സ്റ്റോര് ഷൂട്ടിംഗ് റേഞ്ച് ഇത് സാധിച്ചു തരും. ഏറ്റവും ചെലവ് കുറഞ്ഞ പാക്കേജിന് അഞ്ഞൂറ് ഡോളര്. ഒരു കാര്‍മ്മികന്, ലൈസന്‍സ്, വിഐപി റേഞ്ചില് തോക്കുകള്‍ക്കൊപ്പം ഫോട്ടോകള്, സൂക്ഷിച്ച് വയ്ക്കാവുന്ന ടീ ഷര്‍ട്ടുകളും തൊപ്പികളും അഞ്ചു തവണ ഒരു ഷോട്ട് ഗണ്ണില് നിന്ന് വെടി പൊട്ടും. ഇതില് കൂടുതല് റൊമാന്റിക്കാകാന് കഴിയുമോ എന്ന് സംഘാടകര് വെല്ലുവിളിക്കുന്നു. അഞ്ഞൂറ് ഡോളറില് തുടങ്ങി ആവശ്യങ്ങള്‍ക്കനുസരിച്ച് ചാര്‍ജ്ജ് കൂടാം.\nവാട്ട്ഹാപ്പന്‍സ് ഇന്‍വേഗസ് റിമൈന്‍സ് ഇന് വേഗസ് എന്നൊരു ചൊല്ലുണ്ട്. വേഗസില് നടക്കുന്ന വിവാഹത്തിനും ഇത് ബാധകമാവുകയാണെങ്കില് വേഗസിന് പുറത്തു വരുമ്പോള് ഇങ്ങനെ ഒരു വിവാഹമേ നടന്നിട്ടില്ല എന്ന് വിവാഹിതരായവര്‍ക്ക് പറയാന് കഴിയുമോ എന്നറിയില്ല.


Web Desk Sep 8, 2018, 01:17 pm IST\nകൊച്ചി : സിസ്റ്റര് അഭയ കൊല്ലപ്പെട്ടതു പോലെ തങ്ങളും കൊല്ലപ്പെടാമെന്ന ഭയത്തിൽ കുറവിലങ്ങാട് മഠത്തിലെ കന്യാസ്ത്രീകള്.\nകന്യാസ്ത്രീയെ ലൈംഗികമായി പീഡിപ്പിച്ച ജലന്ധര് ബിഷപ്പിനെതിരായ പരാതിയില് നടപടിയെടുക്കാത്ത സര്‍ക്കാരിനും സഭയ്ക്കുമെതിരേ ഹൈക്കോടതി ജങ്ഷനില് സത്യഗ്രഹസമരം നടത്തുകയായിരുന്നു കന്യാസ്ത്രീകള്.\nബിഷപ്പ് ഫ്രാങ്കോ മുളയ്ക്കലിന് പണവും സ്വാധീനവും ഉള്ളതുകൊണ്ടാണോ പരാതി കിട്ടി 74 ദിവസം പിന്നിട്ടിട്ടും അറസ്റ്റ് ചെയ്യാത്തതെന്ന് കന്യാസ്ത്രീകള് ഉപവാസ സമരത്തില് ചോദിച്ചു.\nസഭയില് പണ്ടുമുതലേ ഇത്തരം സംഭവങ്ങളുണ്ട്. സിസ്റ്റര് അഭയയുടെ സംഭവം മാത്രമാണ് ജനങ്ങള് അറിഞ്ഞത്.


തോക്കുമായി കളിയ്ക്കുന്നതിനിടെ മൂന്ന് വയസുകാരന്റെ കൈയില് നിന്നും അബദ്ധത്തില് വെടിപൊട്ടി എട്ട് മാസം പ്രായമായ കുഞ്ഞ് ഗുരുതരാവസ്ഥയില് – East Coast Daily Malayalam\nതോക്കുമായി കളിയ്ക്കുന്നതിനിടെ മൂന്ന് വയസുകാരന്റെ കൈയില് നിന്നും അബദ്ധത്തില് വെടിപൊട്ടി എട്ട് മാസം പ്രായമായ കുഞ്ഞ് ഗുരുതരാവസ്ഥയില്\nDec 12, 2018, 08:10 pm IST\nതോക്കുമായി കളിയ്ക്കുന്നതിനിടെ മൂന്ന് വയസുകാരന്റെ കൈയില് നിന്നും അബദ്ധത്തില് വെടിപൊട്ടി എട്ട് മാസം പ്രായമായ കുഞ്ഞ് മരിച്ചു\nമെക്സിക്കോ: തോക്കുമായി കളിയ്ക്കുന്നതിനിടെ മൂന്ന് വയസുകാരന്റെ കൈയില് നിന്നും അബദ്ധത്തില് വെടിപൊട്ടി എട്ട് മാസം പ്രായമായ കുഞ്ഞ് ഗുരുതരാവസ്ഥയില്. മെക്സിക്കോയിലെ ഒരു ഹോട്ടലില് വച്ചാണ് കുഞ്ഞിന് വെടിയേറ്റത്. കുട്ടികളെ മുറിയില് തനിച്ചാക്കി അച്ഛനും അമ്മയും ഒരുമിച്ച് കുളിക്കുന്ന സമയത്തായിരുന്നു അപകടം.\nസംഭവത്തെ തുടര്‍ന്ന് ദമ്പതികള്‍ക്കെതിരെ പൊലീസ് കേസെടുത്തു. ബാലപീഡനത്തിനാണ് കേസെടുത്തിരിക്കുന്നത്. 18 കാരിയായ ഷയാനെ നെല്‍സണും 21 കാരനായ ടിറില് ബിറ്റ്സ്ലിയ്ക്കുമെതിരെയാണ് കേസെടുത്തിരിക്കുന്നത്. മൂന്ന് വയസ്സുള്ള കുട്ടി തോക്കുമായി കളിക്കുന്നതിനിടെ അബദ്ധത്തില് വെടിപൊട്ടുകയായിരുന്നു.\nതങ്ങളുടെ പക്കല് തോക്ക് ഉണ്ടായിരുന്നില്ലെന്നും ഹോട്ടലില് മുമ്പ് താമസിച്ചിരുന്ന ആളുകള് ഉപേക്ഷിച്ചതാകുമെന്നും നെല്‍സണ് പറഞ്ഞു. എന്നാല് സംഭവത്തിന് ശേഷം ബിറ്റ്സ്ലി തോക്ക് തുടയ്ക്കുന്നത് കണ്ടുവെന്ന് ദൃക്സാക്ഷികള് പറയുന്നു. വെടിയെറ്റ കുഞ്ഞിനെ ഉടന് ആശുപത്രിയിലേക്ക് കൊണ്ടുപോയി. എന്നാല് കുഞ്ഞിന്റെ ആരോഗ്യനിലയെ കുറിച്ച് വിവരങ്ങളൊന്നും പുറത്തു വന്നിട്ടില്ല.\nMexico shot fire little baby boy\nപുതിയ ഫീച്ചര് അവതരിപ്പിച്ച് ഇന്‍സ്റ്റഗ്രാം\nവനിതാ മതില്: രക്ഷാധികാരിയായി രമേശ് ചെന്നിത്തല


The Mistress of Small Things: കേരളത്തിന്റെ ബ്രാന്‍ഡ് അംബാസഡര്‍മാര്\nപൊടിപ്പും തൊങ്ങലും (ബിലാത്തി മലയാളീ ഏപ്രില് 2009 )\nകേരളത്തിനുള്ളില് മാത്രമേ ഒരു സാധാരണ മലയാളിക്കു തനതായ ഐഡന്റിറ്റി ഉള്ളൂ. 'നമ്മുടെ വടക്കേലെ മാധവനും,' ' കുന്നിന്‍പുറത്തെ കേശവനും,' 'പള്ളിക്കടുത്ത വീട്ടിലെ ഗിവര്‍ഗീസും' ഒക്കെ പശ്ചിമഘട്ടം കയറിയാല് 'മലയാളി'യും, അറബിക്കടല് കടല് കടന്നാല് 'ഇന്ത്യനും' ആയി മാറും. അതോടൊപ്പം നമ്മുടെ ഭാഷയും, സംസ്ക്കാരവും, രുചികളും, ശീലങ്ങളും ജനറലൈസ്ഡ് ആവുകയായി.\nഎല്ലാ നാട്ടുകാരുടെ ഗതിയും ഇതു തയൊവണം. അതുകൊണ്ടല്ലേ, പരിചയമുള്ള ഒന്നോ രണ്ടോ ആള്‍ക്കാരെ വച്ച് നമ്മള് മറ്റുള്ള നാട്ടുകാരെ "ജനറലൈസ്" ചെയ്യുന്നതും. തമിഴനു വൃത്തിയില്ല, പാക്കിസ്ഥാനി വെള്ളിയാഴ്ച മാത്രമേ കുളിക്കു എു‍മൊക്കെ വളരെ ധൈര്യമായി പറഞ്ഞു നടക്കുവരല്ലേ നമ്മള്. തിരിച്ചു മലയാളികള് എല്ലാം മൂക്കില് വിരല് ഇടുന്നവര് ആണെന്നും , തലയില് തേച്ച എണ്ണ കഴുകി കളയാത്ത പിശുക്കന്മാരനെന്നുമൊക്കെ മറുനാട്ടുകാരും നമ്മളെ പറ്റപറയുു‍ണ്ടാവണം.\nചുരുക്കത്തില്, അന്യനാട്ടില് ജീവിക്കുന്ന നമ്മള് ഓരോരുത്തരും നമ്മുടെ നാടിന്റെ സംസ്ക്കാരത്തിന്റെ, ബ്രാന്‍ഡ് "അംബാസഡര് മാര്" ആണ്. നമ്മുടെ ഓരോ ചലനങ്ങളും കേരളത്തിന്റെ, ചിലപ്പോള് ഇന്ത്യയുടെ തന്നെ പ്രതീകമായി ചിത്രീകരിക്കപ്പെടുവാന് ഇടയുണ്ട്. അത് കൊണ്ടു തന്നെ കേരളത്തില് ജീവിക്കുന്ന കേരളീയനെക്കാള്, നമ്മുടെ സംസ്ക്കാരവും കുലീനതയും കാത്തു സൂക്ഷിക്കാന് ഓരോ NRI(K) ക്കും ബാധ്യത ഉണ്ട്.\nഅതൊക്കെ പോട്ടെ, കേരളത്തില് നിന്നു സ്റ്റുഡന്റ് വിസയിലെത്തി, ലണ്ടനില് ജോലി നോക്കു ഒരു 'ബ്രാന്‍ഡ് അംബാസഡറി'നെ പറ്റി കേള്‍ക്കണോ? അതിന് മുന്പ് സു‌സനെ ഒന്നു പരിചയപ്പെടാം.\nലണ്ടനില് പോസ്റ്റ്-ഗ്രാജുവേഷനു പഠിക്കുന്ന ഒരു കൂട്ടുകാരിയെ കാണാന് പോയപ്പോഴാണ് ഞങ്ങള് സൂസനെ കണ്ടത്. നാട്ടിലെ ഹോസ്റ്റല് മുറികളുടെ ഓര്‍മ്മ ഉണര്‍ത്തു വലിയൊരു മുറിയില് തലങ്ങും വിലങ്ങും ഇട്ടിരിക്കുന്ന കട്ടിലുകള്‍ക്കിടയില് കുശലാന്വേഷണങ്ങള്‍ക്കും കൊക്കോകോളയ്ക്കും ശേഷം "ഇനി എന്ത്" എ് ആലോചിക്കുതിനിടയ്ക്കാണ് സൂസന് കയറി വത്.\nഉറക്കം ബാക്കി നില്‍ക്കു ഇളംചുവപ്പുള്ള കണ്ണുകള് ഒു‍കൂടി കറപ്പിച്ച്, ഒരു വട്ടം കൂടി 'ലിപ് ഗ്ലോസ്സ്' പുരട്ടി, മഹാഗണി നിറമുള്ള സൂസന് അടുത്തു വപ്പോള് ഞാന് അറിയാതെ എണീറ്റ് പോയി. സഹമുറിയത്തിയുടെ കൂട്ടുകാരിയാണ് എന്ന് പരിചയപ്പെടുത്തിയപ്പോള്, "എവിടെ നിന്നാ ?" എന്ന് ആദ്യചോദ്യം. 'കേരളം' എന്ന് പേരു കേട്ടപ്പോഴോ, അഭിമാന പുളകിതമാകണമന്തരംഗം എൊരു സ്റ്റെയില്.\nആഫ്രിക്കയിലെവിടെയോ ജനിച്ച്, ഇപ്പോള് ലണ്ടനില് ജീവിക്കു ഈ കറുമ്പിക്ക് "കേരളം"എന്ന പേരു കേട്ടപ്പോള് എന്താ ഇളക്കം എന്ന് പതുക്കെ കൂട്ടുകാരിയോടു ചോദിച്ചപ്പോഴാണ് വിചിത്രമായ ഒരു പ്രണയകഥ പുറത്തു വരുന്നതു.\nസൂസനൊരു ബോയ് ഫ്രണ്ട് ഉണ്ട്. കേരളത്തില് നിന്നു പഠിക്കാനെത്തിയ ഒരു വിദ്യാര്‍ത്ഥി. പഠനമൊക്കെ പേരിനേ ഉള്ളൂ. നിയമം അനുവദിക്കു 20 മണിക്കൂര് പോയിട്ട്, ആഴ്ചയില് 169-ാ‍മതൊരു മണിക്കൂറുണ്ടെങ്കില് അതും ജോലി ചെയ്ത് ഒറ്റ പൈസ കുറയാതെ നാട്ടിലേക്ക് ചവിടുന്ന ഒരു വിരുതന്. ദാഹിച്ചാല് കുടിക്കാന് വെള്ളം വാങ്ങിയാല് 50 പെന്‍സ് X 79 = 38 രൂപാ പോവില്ലേ എന്നാലോചിച്ചു "ഛേയ്, വെള്ളത്തിനൊക്കെ എന്തൊരു ചുവ" എന്ന് പറഞ്ഞ്, ബെല്‍റ്റ് ഒന്നു കൂടി മുറുക്കി ജീവിക്കുന്നആളാണ് കക്ഷി.\nനമ്മുടെ വിരുതന് ശങ്കുവിനെ ജോലി ചെയ്യു പെട്രോള് പമ്പില് വച്ചാണത്രേ സൂസന് പരിചയപ്പെടുത്. ലഞ്ച് പോലും കഴിക്കാതെ ജോലി ചെയ്യു പുള്ളിയുടെ ജോലിയോടുള്ള സിന്‍സിയറിറ്റി ആണത്രേ സൂസന് ആദ്യം ഇഷ്ടപ്പെട്ടത്. പതിയെ പതിയെ ശങ്കുവിനു ഭക്ഷണം കൊടുക്കു ചുമതലയും സൂസന് ഏറ്റെടുത്തു. അതോടെ വിരുതന് ആ ഇനത്തില് ആഴ്ചയില് ഒരു 30 പൗണ്ട് ലാഭം.\nപിന്നെ എപ്പോളോ ആണ് ശങ്കുവിന്റെ മലയാളി ബുദ്ധിയില് ഒരു "ഐഡിയ" മിന്നിയത് - പെണ്ണിനെ അങ്ങ് പ്രേമിച്ചാലെന്താ? വെറും പ്രേമമല്ല, ആത്മാര്‍ത്ഥ പ്രണയം. പ്രണയം മൂത്ത് ഒരു ദിവസം ശങ്കുമൊഴിഞ്ഞു, "മോളേ, കരിവീട്ടി, നിനക്കുവേണ്ടി ഞാന് നാട്ടില് ഒരു കൊട്ടാരം പണിയട്ടെ? പണി കഴിഞ്ഞാല് നമുക്കു രണ്ടുപേര്‍ക്കും അവിടെ പോയി രാപ്പാര്‍ക്കാം." കേട്ടപാതി, കേള്‍ക്കാത്ത പാതി പ്രണയിനിക്കു പെരുത്ത സന്തോഷം. പാവം പെണ്ണ് പൈസക്കാരുടെ വീട്ടില് ബാത്ത് റൂം ക്ലീന് ചെയ്തും, ബാക്കി കിട്ടു നേരം പെട്രോള് പമ്പില് പണി ചെയ്തും സ്വരുക്കൂട്ടിയ പൗണ്ടുകള് വിരുതന്റെ സേവിംഗ്സ് ബാങ്കിലെത്താന് അധികനേരം വേണ്ടി വന്നില്ല .\nപ്ലാനുകള് പലതു മറിഞ്ഞതോടെ, ശങ്കുവിന്റെ വീട്ടുവാടക കൊടുക്കലും, ഭക്ഷണത്തിനുള്ള അരി എത്തിച്ചു കൊടുക്കലും തുടങ്ങി പുള്ളിയെ മുഴുവനായി പുള്ളിക്കാരി സ്പോസര് ചെയ്യാന് തുടങ്ങി. പ്രണയലോലുപനായ നായകന്റെ സ്വന്തം നാട്ടുകാരിയെ സ്നേഹമാണ് ആദ്യം കണ്ടപ്പോള് എന്റെ നേരെ കാണിച്ച ഇളക്കം.\nആകെ അഞ്ചിടങ്ങളിലായി - രണ്ടു ഗ്രോസറി സ്റ്റോറുകള്, ഒരു പെട്രോള് പമ്പ്, രണ്ടു വീടുകള് - ദിവസത്തില് 18-19 മണിക്കൂര് ജോലി ചെയ്ത് പാവം പെണ്ണ് ഉണ്ടാക്കുന്ന പൈസ നേരെ പോകുതോ, ശങ്കുവിന്റെ savings അക്കൗണ്ടിലേക്കും.\nശങ്കുവിന് നാട്ടില് വേറൊരു ഭാര്യയും അതില് രണ്ടു മക്കളുമുണ്ട് കൂടി ആയാലേ കഥ പൂര്‍ത്തിയാവൂ എന്ന് കൂട്ടുകാരി. സൂസന് അതും പ്രശ്നമല്ലത്രേ. ആരും അറിയാതെ രണ്ടാം ഭാര്യയായി പുതിയ വീട്ടില് താമസിപ്പിച്ചോളാം എന്ന് ശങ്കു വാക്കു തന്നിട്ടുണ്ടല്ലോ.\nരണ്ടു പെട്ടിക്കടയും, ഒരു കള്ളുഷാപ്പും, ഒരു എസ്സ്.റ്റി.ഡി. ബൂത്തും ഉള്ള നമ്മുടെ നാട്ടു കവലകലോന്നില് പുസ്തകക്കെട്ടുകളോ, ബാഗോ, മാറോടണച്ച്, ആകെ ചൂളിപ്പിടിച്ച് മണ്ണിനെ നോവിക്കാതെ നടന്നു നീങ്ങുന്ന എണ്ണ മയിലികള്‍ക്കിടയില്, തലയില് ചുറ്റികെട്ടിയ ബഹുവര്‍ണ്ണ സ്കാര്‍ഫും മിനി സ്കേര്‍ട്ടുമായി, ഒരു കൊച്ചുഭൂമി കുലുക്കം പോലൊരു ആമസോണ് സുന്ദരി - ആ രംഗം ഭാവനയില് കണ്ടപ്പോള് എനിക്കുവന്നത് ചിരിയാണ്.\nകേരളം പോലൊരു സ്ഥലത്ത് നമ്മള് രണ്ടുവട്ടം കൂടുതല് തുമ്മിയാല് പോലും, "എന്തേ പനി പിടിച്ചോ? എന്ന് ചോദിക്കാന് തലകള് നീട്ടുന്ന അയല്‍ക്കാരുടെ ഇടയില്, ഒരാളുടെ രണ്ടാം ഭാര്യയായി, അയാളുടെ കുടുംബം അറിയാതെ ജീവിക്കാമെന്നോക്കെ സ്വപ്നം കണ്ടിരിക്കുന്ന സൂസനെപറ്റി ആലോചിച്ചപ്പോള് "ഇത്രയും പൊട്ടിയാണോ ഇവള്" എന്നോര്‍ത്തു കുപ്പിയിലെ കോള മുഴുവനാക്കാതെ ഞാന് മിഴിച്ചിരുന്നു. "പ്രണയത്തിനു കണ്ണു പണ്ടേ ഇല്ലല്ലോ" എന്ന് കൂട്ടുകാരി ഒരു തമാശ പറയാന് നോക്കി.\nഇനിയിപ്പോള് ശങ്കു ചതിക്കുമോ ഇല്ലയോ? ചതിക്കപ്പെടു സൂസന് മറ്റൊരു കണ്ണകി ആവുമോ? ശങ്കു സൂസനെ നാട്ടിലേക്ക് കൊണ്ടു പോകുമോ?\nഉത്തരങ്ങള്‍ക്കായി ഞാനും കാത്തിരിക്കുന്നു.\nPosted by Seema Menon at 20:27\nകേരളത്തിന്റെ ബ്രാന്‍ഡ് അംബാസഡര്‍മാര്. എന്റെ എല്ലാ SOS മെയിലുകള്‍ക്കും ഉത്തരം തന്നു, പ്രോത്സാഹിപ്പിച്ച 'നിരക്ഷരന്' സമര്പനം.\n3 August 2009 at 22:34\nസീമയെ ബിലാത്തിമലയാളിയില് വായിക്കാറുണ്ട്. ഇവിടെ കണ്ടതില് അതിയായ സന്തോഷം. :)\nആദ്യമായാണെന്ന് തോന്നുന്നു ഇവിടെ.\nരസകരമായ ശൈലി. ആശം‌സകള് :)\nചുമ്മാ സമര്‍പ്പണം മാത്രം സ്വീകരിക്കാറില്ല :) പൌണ്ട്, ചൊള ചൊളയായിട്ട് അയച്ച് തരണം :)\nഅയത്നലളിതമായ എഴുത്ത് വീണ്ടും വരും


കുടുംബമൊന്നാകെ പ്ലസ്ടു പരീക്ഷയെഴുതി; അമ്മയും മകനും വിജയിച്ചപ്പോള് അച്ഛന് തോല്‍വി – Chandrika Daily\nBy chandrika Wednesday May 31, 2017 09:20 am\nകുടുംബമൊന്നാകെ പ്ലസ്ടു പരീക്ഷയെഴുതി; അമ്മയും മകനും വിജയിച്ചപ്പോള് അച്ഛന് തോല്‍വി\nസാമ്പത്തിക പ്രാരാബ്ധങ്ങളായിരുന്നു ബല്‍റാം മണ്ഡലിനേയും ഭാര്യ കല്യാണി മണ്ഡലിനേയും ഉയര്‍ന്ന പഠനത്തിന് വിലക്കിയിരുന്ന കാരണം. പിന്നീട് മകന് വളര്‍ന്നുവലുതായി പ്ലസ്ടുവിലെത്തിയപ്പോള് ആ അച്ഛനുമമ്മക്കും മകനൊപ്പം പ്ലസ്ടു പരീക്ഷ…\nസാമ്പത്തിക പ്രാരാബ്ധങ്ങളായിരുന്നു ബല്‍റാം മണ്ഡലിനേയും ഭാര്യ കല്യാണി മണ്ഡലിനേയും ഉയര്‍ന്ന പഠനത്തിന് വിലക്കിയിരുന്ന കാരണം. പിന്നീട് മകന് വളര്‍ന്നുവലുതായി പ്ലസ്ടുവിലെത്തിയപ്പോള് ആ അച്ഛനുമമ്മക്കും മകനൊപ്പം പ്ലസ്ടു പരീക്ഷ എഴുതിയാലോ എന്നുള്ള ആഗ്രഹം ജനിക്കുകയായിരുന്നു. അങ്ങനെ കുടുംബമൊന്നാകെ പ്ലസ്ടു പരീക്ഷ എഴുതിയപ്പോള് അമ്മയും മകനും വിജയിച്ചു. അച്ഛന് തോല്‍വി ഏല്‍ക്കേണ്ടി വന്നു. ഉത്തര്‍പ്രദേശിലെ ഒരു ഉള്‍ഗ്രാമത്തിലാണ് സംഭവം.\n42-കാരനായ ബല്‍റാം മണ്ഡല് ഒമ്പതാം ക്ലാസുവരേയും ഭാര്യ കല്യാണി എട്ടാം ക്ലാസുവരേയും മാത്രമേ പഠിച്ചിട്ടുള്ളൂ. തുടര് പഠനത്തിന് ആഗ്രഹമുണ്ടായിരുന്നിട്ടും സാമ്പത്തിക ബാധ്യതകള് അവര്‍ക്ക് വില്ലനായി. എന്നാല് വിവാഹത്തിനുശേഷവും ഉന്നത പഠനത്തിന് ആഗ്രഹം ആ ദമ്പതികള്‍ക്കുണ്ടായി. തുടര്‍ന്ന് ഓപ്പണ് സ്‌കൂള് വഴി പ്ലസ്ടു പരീക്ഷയെഴുതാന് തയ്യാറെടുക്കുകയായിരുന്നു. 2013-ല് ഇരുവരും പത്താംക്ലാസ് പരീക്ഷയെഴുതി വിജയിച്ചിരുന്നു.\nസ്‌കൂളില് ചേര്‍ന്ന് പഠിക്കണമെന്ന ആഗ്രഹം കൊണ്ട് ബഹിര്‍ഗച്ചി സ്‌കൂളില് ചേര്‍ന്ന് പഠിച്ച ഇവര് മകനൊപ്പമായിരുന്നു പഠനം. സുഹൃത്തുക്കള്‍ക്കൊപ്പം പരസ്പരം പുസ്തകങ്ങള് കൈമാറിയാണ് ഇവര് പഠിച്ചിരുന്നതെന്ന് മകന് ബിപ്‌ലാബ് മണ്ഡല് പറയുന്നു. പരീക്ഷാഫലം പുറത്തുവന്നപ്പോള് ബിപ്‌ലാബിന് 50 ശതമാനം മാര്‍ക്കും കല്യാണിക്ക് 45 ശതമാനം മാര്‍ക്കും നേടാനായി. എന്നാല് ബല്‍റാം തോല്‍ക്കുകയാണുണ്ടായത്. അച്ഛന്റെ പരീക്ഷാഫലം പുന:പരിശോധിക്കാന് ഒരുങ്ങുകയാണെന്ന് ബിപ്‌ലാബ് പറയുന്നു. ഫലത്തില് മാറ്റമില്ലെങ്കില് വീണ്ടും പരീക്ഷ എഴുതാന് തയ്യാറാണെന്ന് കര്‍ഷകനായ ബല്‍റാം പറഞ്ഞു.\nCategories: Culture, More, Views Tags: plus two story


farooq abdullah against narendra modi\nആര്‍ക്കും ഇനി ഇന്ത്യന് സര്‍ക്കാരിനെ വിശ്വാസിക്കാന് കഴിയില്ല; മോദിക്കെതിരെ ഫറൂഖ് അബ്ധുള്ള\nകേന്ദ്രസര്‍ക്കാര് കള്ളം പറയാത്ത ഒറ്റദിവസം പോലുമില്ല.\nന്യൂ ഡല്‍ഹി: പ്രധാനമന്ത്രി നരേന്ദ്രമോദിക്കെതിരെ രൂക്ഷ വിമര്‍ശനവുമായി നാഷണല് കോണ്‍ഫറന്‍സ് നേതാവും ജമ്മുകശ്മീര് മുന്‍മുഖ്യമന്ത്രിയുമായ ഫറൂഖ് അബ്ദുള്ള. കേന്ദ്രസര്‍ക്കാര് കള്ളം പറയാത്ത ഒറ്റദിവസം പോലുമില്ലെന്ന് ഫറൂഖ് അബ്ദുള്ള കുറ്റപ്പെടുത്തി. എന്‍ഡിടിവിക്ക് നല്‍കിയ അഭിമുഖത്തിലാണ് അദ്ദേഹത്തിന്റെ പ്രതികരണം. ഇത് ഗാന്ധിയുടെ ഇന്ത്യ അല്ലെന്നും ഫറൂഖ് അബ്ദുള്ള പറഞ്ഞു.\n” ആര്‍ക്കും ഇനി ഇന്ത്യന് സര്‍ക്കാരിനെ വിശ്വസിക്കാന് കഴിയില്ല. അവര് കള്ളം പറയാത്ത ഒരു ദിവസം പോലുമില്ല,” ആര്‍ട്ടിക്കിള് 370 എടുത്തുകളയുന്നതിന് തൊട്ടുമുന്‍പുള്ള ദിവസം ഓര്‍ത്തെടുത്ത് അദ്ദേഹം പറഞ്ഞു.\nജമ്മുകശ്മീരിലേക്ക് സൈന്യത്തെ വിന്യസിക്കുന്നതിന് ഒരുദിവസം മുന്‍പ് താന് പ്രധാനമന്ത്രിയെ കണ്ടുസംസാരിച്ചിരുന്നെന്നും എന്നാല് അപ്പോഴൊന്നും ഇക്കാര്യത്തെ കുറിച്ച് ചെറിയൊരു സൂചനപോലും പ്രധാനമന്ത്രി തനിക്ക് നല്‍കിയിരുന്നില്ലെന്നും ഫറൂഖ് പറഞ്ഞു. തൊട്ടടുത്ത ദിവസം പെട്ടെന്ന് കുറേയധികം സൈന്യം കശ്മീരിലെത്തുകയും അമര്‍നാഥ് യാത്ര റദ്ദ് ചെയ്യുകയും വിനോദ സഞ്ചാരികളെ കശ്മീരിന് പുറത്താക്കുകയും ചെയ്യുകയായിരുന്നെന്ന് അദ്ദേഹം കൂട്ടിച്ചേര്‍ത്തു.\nആ സമയത്ത് കശ്മീരില് നടന്നതൊക്കെയും വിചിത്രമായിരുന്നെന്നും പാകിസ്താനുമായുള്ള യുദ്ധമോ മറ്റോ നടക്കാന് പോകുന്നതുപോലെയായിരുന്നു അന്ന് കശ്മീരിലെ അവസ്ഥയെന്നും അദ്ദേഹം പറഞ്ഞു. മോദിയോട് ഇക്കാര്യം ചോദിച്ചെങ്കിലും ഒന്നുതന്നെ പറഞ്ഞില്ലെന്നും ഫറൂഖ് വ്യക്തമാക്കി.\nചെയ്യുന്ന കാര്യങ്ങളില് സത്യസന്ധത പുലര്‍ത്താനും യഥാര്‍ത്ഥ്യങ്ങളെ അഭിമുഖീകരിക്കാനും പ്രധാനമന്ത്രിയോട് താന് വീനിതമായി ആവശ്യപ്പെടുകയാണെന്നും അദ്ദേഹം കൂട്ടിച്ചേര്‍ത്തു. മോദി ചെയ്യുന്ന കാര്യങ്ങള് തെറ്റാണെന്ന് അദ്ദേഹത്തിന് തന്നെ അറിയാമെന്നും ഫറൂഖ് അബ്ദുള്ള പറഞ്ഞു.


Tue Apr 13 2021 01:37:48 GMT+0530 (India Standard Time)\nAPH18 Dec 2018 5:08 PM GMT\nധക്ക: ബംഗ്ലാദേശ് പൊതുതിരഞ്ഞെടുപ്പ് 30ന് നടക്കാനിരിക്കെ അവാമി ലീഗും ബംഗ്ലാദേശ് നാഷനലിസ്റ്റ് പാര്‍ട്ടിയും തിരഞ്ഞെടുപ്പു പത്രികകള് പുറത്തിറക്കി. പ്രധാനമന്ത്രി ശെയ്ഖ് ഹസീനയാണ് അവാമി ലീഗിന്റെ പത്രിക പുറത്തിറക്കിയത്. 2009 മുതല് തുടരുന്ന ഭരണത്തിലെ തെറ്റുകള് അറിയിക്കാന് ഹസീന ജനങ്ങളോട് ആവശ്യപ്പെട്ടു. രാഷ്ട്രീയപരമായ വിഭജനവും അരാഷ്ട്രീയാവസ്ഥയും ആഗ്രഹിക്കുന്നില്ലെന്നും ജനാധിപത്യ അന്തരീക്ഷം നിലനില്‍ക്കുന്നതിനു ശക്തവും സുതാര്യവുമായ തിരഞ്ഞെടുപ്പാണ് പാര്‍ട്ടി ലക്ഷ്യംവയ്ക്കുന്നതെന്നും അവര് പറഞ്ഞു. ബംഗ്ലാദേശിനെ വികസനത്തിന്റെ രാജവീഥിയാക്കുമെന്നാണ് അവാമി ലീഗ് പ്രകടന പത്രികയില് അവകാശപ്പെടുന്നത്.\nപാര്‍ട്ടി നേതാവ് ഖാലിദ സിയ അഴിമതിക്കേസില് 10 വര്‍ഷത്തെ ശിക്ഷയ്ക്ക് വിധിക്കപ്പെട്ട് ജയിലിലായതിനാല് സെക്രട്ടറി മിര്‍സാ ഫക്രുല് ഇസ്്‌ലാം ആലംഗീറാണ് ബിഎന്‍പിയുടെ പത്രിക പ്രകാശനം ചെയ്തത്. ഒരാള് രണ്ടു പ്രാവശ്യത്തില് കൂടുതല് പ്രധാനമന്ത്രിയാവുന്നത് തടയുന്ന നിയമ ഭേദഗതി കൊണ്ടുവരുമെന്നാണു ബിഎന്‍പിയുടെ പ്രധാന തിരഞ്ഞെടുപ്പു വാഗ്ദാനം. ഓരോ വോട്ടും ഖാലിദ സിയക്ക് പുതുജീവിതം നല്‍കുമെന്നും അദ്ദേഹം വോട്ടര്‍മാരോട് പറഞ്ഞു. പ്രധാന പ്രതിപക്ഷ കക്ഷികളുടെ സഖ്യം തിങ്കളാഴ്ച തിരഞ്ഞെടുപ്പു പ്രകടന പത്രിക പുറത്തിറക്കിയിരുന്നു.\nതിരഞ്ഞെടുപ്പു കമ്മീഷന്റെ റിപോര്‍ട്ട് പ്രകാരം 10 കോടി വോട്ടര്‍മാരാണ് ബംഗ്ലാദേശിലുള്ളത്. രാജ്യത്തെ ക്രമസമാധാന ചുമതല ചൊവ്വാഴ്ച്ച മുതല് സൈന്യത്തിന്റെ നിയന്ത്രണത്തിലാണ്.


തിരുഹൃദയം എന്റെ ബോഡിഗാര്‍ഡ്: മെക്‌സിക്കന് പ്രസിഡന്റ് ; കോവിഡ് കാലത്ത് തിരുഹൃദയ ഭക്തി വ്യാപകമാകുന്നു : Marian Pathram\nമെക്‌സിക്കോ: തിരുഹൃദയം എന്റെ ബോഡി ഗാര്‍ഡാണെന്ന് മെക്‌സിക്കന് പ്രസിഡന്റ് ആന്‍ഡ്രെസ് മാനുവല് ലോപ്പസ്. മെക്‌സിക്കോയില് തിരുഹൃദയഭക്തി കൂടുതലായി കോവിഡ്കാലത്ത് പ്രചരിപ്പിക്കപ്പെടുന്നതിന്റെ അടയാളമാണ് പ്രസിഡന്റിന്റെ പരസ്യമായിട്ടുള്ള ഈ പ്രഖ്യാപനം.\nമെക്‌സിക്കോയിലെ വിവിധ ഹോസ്പിറ്റലുകളിലേക്ക് ഈശോയുടെ തിരുഹൃദയകാശുരൂപം എത്തിച്ചുകൊടുക്കുന്നതിന്റെ തിരക്കിലാണ് ഫാ. ആന്‍ഡ്രെസ് ഈസ്റ്റബാന് ലോപ്പസ്. ആശുപത്രിയിലെ ജോലിക്കാര്‍ക്കാണ് അദ്ദേഹം കാശുരൂപം വിതരണം ചെയ്യുന്നത്.\nആളുകള് ഏറെ താല്പര്യത്തോടും ഭക്തിയോടും കൂടിയാണ് കാശുരൂപം വാങ്ങുന്നത്. ഇത് രോഗികളായവര്‍ക്ക് മാത്രമല്ല രോഗം പകരാതിരിക്കാനും സഹായിക്കും. നമ്മുടെ അരികില് ക്രിസ്തുവിന്റെ സ്‌നേഹം ഉണ്ടെന്ന് തെളിയിക്കുന്നതാണ് ഇത്.അദ്ദേഹം പറയുന്നു.\nതിരുഹൃദയതിരുനാള്‍ദിനത്തില് മെക്‌സിക്കോ അതിരൂപത ഒരു തിരുഹൃദയപ്രാര്‍ത്ഥന സോഷ്യല്‍മീഡിയായിലൂടെ പ്രചരിപ്പിച്ചിരുന്നു. തിരുഹൃദയത്തിന്റെ കരുണ യാചിച്ചുകൊണ്ട് നമ്മളും നമ്മുടെ കുുടംബവും പകര്‍ച്ചവ്യാധിയില് നിന്ന് രക്ഷനേടുന്നതിനായി ഈ പ്രാര്‍ത്ഥന ചൊല്ലണമെന്നായിരുന്നു അഭ്യര്‍ത്ഥന.\nകൊറോണ; മെക്‌സിക്കോയില് മരണമടഞ്ഞത് 24 വൈദികര്, നാലു ഡീക്കന്മാര്, രണ്ട് കന്യാസ്ത്രീകള്


പ്രവാസിയുടെ ഭാര്യ…. എല്ലാ പ്രവാസികളും ഇത് വായിക്കണം..!! – Intensive Promoter\nHome / Lifestyle / പ്രവാസിയുടെ ഭാര്യ…. എല്ലാ പ്രവാസികളും ഇത് വായിക്കണം..!!\nപ്രവാസിയുടെ ഭാര്യ…. എല്ലാ പ്രവാസികളും ഇത് വായിക്കണം..!!\nIntensive Promo April 10, 2018\tLifestyle Leaveacomment 2,423 Views\nഞാൻ കണ്ട ആദ്യത്തെ പ്രവാസിയുടെ ഭാര്യ എന്റെ അമ്മയായിരുന്നു. പത്തൊൻപത് വയസ്സിൽ തന്നെ ഭാര്യയായി. 29 വയസ്സിനുള്ളിൽ മൂന്ന് പെണ്കുട്ടികളുടെ അമ്മയായി.\nരണ്ടാമത്തെ കുഞ്ഞായപ്പോൾ മുതൽ കുടുംബം നോക്കലും എല്ലാം അമ്മയുടെ ചുമലിൽ ആയി. മാസം പൈസ അയക്കുന്നതിൽ നിന്നും എത്ര എവിടെ എങ്ങനെ ചിലവാക്കണം എന്നു ഒരു പെന്നും പേപ്പറും എടുത്തു അമ്മ കണക്കു കൂട്ടുന്നുണ്ടാവും. അന്ന് അതൊരു കൗതുകം ആയിരുന്നു.\nഅച്ഛൻ വീട് വാങ്ങിച്ചപ്പോൾ മൂന്ന് മക്കളെയും കൊണ്ടു അവിടേക്ക് ആയി അമ്മ. രണ്ടു വർഷം കൂടിയായിരുന്നു അച്ഛന്റെ വരവ്. ജീവിതത്തിലെ ചിലവേറിയപ്പോഴും അച്ഛനെ ചിലവിന്റെ കാര്യം പറഞ്ഞു അമ്മ ബുദ്ധിമുട്ടിച്ചില്ല. ആവശ്യങ്ങൾ\nമൂന്നാളുടെ ആവശ്യങ്ങൾ എന്തെന്ന് അച്ഛനും അറിയാതായി. അതു കൊണ്ടു തന്നെ ബാക്കി ഉള്ളത് അച്ഛൻ അവിടെ സൂക്ഷിച്ചു.\nകണ്ടിട്ടുണ്ട് അച്ഛൻ ചെക്ക് അയച്ചു കൊടുത്താൽ (അന്ന് atm ഇല്ലാലോ), ആ ചെക്കും കയ്യിൽ വെച്ചു ഈശ്വരാ ഞാൻ ഈ മാസം എന്തു ചെയ്യും എന്ന് കണ്ണിൽ വെള്ളം നിറച്ച് അമ്മ പറയുന്നത്. അച്ഛനോട് പറയ് എന്നു പറഞ്ഞാൽ വേണ്ട അച്ഛനെ ബുദ്ധിമുട്ടിക്കേണ്ട, അവിടെ പണിയൊക്കെ കുറവാണ് അതിനിടയിൽ നമ്മളായിട്ടു അച്ഛനെ ഓരോന്ന് പറഞ്ഞു ബുദ്ധിമുട്ടിക്കരുത് എന്നു പറയും. അയക്കുന്ന പണം കൊണ്ട് ജീവിക്കണം, സമ്പാദിച്ചും കാണിക്കണം.പ്രവാസിയുടെ ഭാര്യയുടെ ഏറ്റവും വലിയ വെല്ലുവിളി.\nഇതൊക്കെ കണ്ടു മടുത്തു ഗൾഫ്കാരനെ വേണ്ട എന്നു പറഞ്ഞു നടന്ന എനിക്കും കിട്ടിയത് ഗൾഫ്കാരനെ തന്നെ.\nപ്രവാസിയുടെ ദുഃഖങ്ങൾ ചർച്ച ചെയ്യുമ്പോഴും പ്രവാസി ആയതിനെ ഓരോരുത്തർ ശപിക്കുമ്പോഴും ആരും സ്വന്തം ഭാര്യമാരുടെ വിഷമങ്ങൾ കാണാറില്ല. അവളവിടെ സുഖിച്ചു കഴിയുകയല്ലേ എന്ന പല്ലവി എത്രയോ പേർ പറയാറുണ്ട്.\nഉത്തരവാദിത്തങ്ങൾ മുഴുവൻ ഒറ്റയടിക്ക് ചുമലിലേക്ക് വീഴുകയാണ് ഒരു പെണ്ണിന്. മാസം എത്തുന്ന പൈസ കാത്തിരിക്കുന്നതിൽ തുടങ്ങുന്നു ജീവിതം. സേവിങ്‌സ് നിർബന്ധമായും ഉണ്ടാവണം.വീട്ടിലെ എല്ലാരുടെയും ആവശ്യങ്ങൾ ചെയ്തു കൊടുക്കണം.കുടുംബത്തിലെ കല്യാണം, കുഞ്ഞിനെ കാണൽ, തുടങ്ങി സകല ആവശ്യവും ഇതിൽ തന്നെ, ചിലവ് വേറെയും. ആദ്യത്തെ 15 ദിവസം മനസ്സിൽ ടെന്ഷന് ആവും.കടവും, വീട്ടു ചിലവും കുറിയും എല്ലാം കഴിഞ്ഞാൽ ഒന്നു തലവേദനയക്ക് മരുന്ന് വാങ്ങാൻ മിച്ചം കിട്ടില്ല.\nപൈസ തികഞ്ഞില്ല എന്നെങ്ങാനും വിളിച്ചു പറഞ്ഞാൽ പൈസ എല്ലാം കലക്കി കുടിച്ചോ എന്ന ചോദ്യവും. എത്ര സങ്കടം വന്നാലും മക്കള് കാണാതെ തീർക്കാൻ പാട് പെടുന്ന കുറെ ജന്മങ്ങൾ ഉണ്ട് ഓരോ വീടിന്റെയും നാലു ചുമരുകൾക്കുള്ളിൽ.\nഅയച്ചു തരുന്നത് കൊണ്ടു രണ്ടറ്റവും കൂട്ടിമുട്ടിക്കാൻ പാട് പെട്ടും, ജീവിതത്തിൽ ഒറ്റപ്പെട്ടും എത്രയോ ഭാര്യമാർ.. അതിലും ഭയങ്കരം മറ്റൊന്നാണ്… ഗൾഫ്കാരന്റെ ഭാര്യയല്ലേ, ഇവൾ എന്തായാലും ഇന്നല്ലെങ്കിൽ നാളെ വഴി തെറ്റും എന്നൊരു ധാരണയാണ് ചില മീശ വെച്ച ആൺകോലങ്ങൾക്ക്..\nമക്കളുടെ ആവശ്യത്തിനും വീട്ടിലെ ആവശ്യത്തിനും രണ്ടു ദിവസം അടുപ്പിച്ചു പുറത്തിറങ്ങിയാൽ മതി മൂന്നാം ദിവസം അവൾ കറങ്ങുന്നവളും മറ്റും ആവാൻ.\nസമൂഹത്തെ പേടിച്ചേ ഓരോ പ്രവാസിയുടെ ഭാര്യക്കും ജീവിക്കാൻ പറ്റൂ ഇന്നീ സമൂഹത്തിൽ അവളുടെ പിന്നാലെയുണ്ട് കഴുകൻ കണ്ണുകളുമായി ചില ഭ്രാന്തന്മാർ..കൊത്തി വലിക്കാൻ..\nഇതൊക്കെ സഹിക്കുമ്പോഴും എന്നിട്ടും ഭർത്താക്കന്മാർ ചോദിക്കും നിനക്ക് എന്തിന്റെ കുറവാണ്.. മാസം പൈസ അയക്കുന്നില്ലേ ഞാൻ എന്നു.\nനല്ല വാക്ക് പറയാൻ മറന്ന് പോവുന്ന എത്രയോ ഭർത്താക്കന്മാർ ഉണ്ട്…\nപ്രവാസി ആയതിനെ ശപിക്കും മുൻപ് , നിങ്ങൾക്ക് വേണ്ടി ഒരു കുടുംബത്തിനെ നിങ്ങളുടെ സ്ഥാനത്ത് നിന്ന് നടത്തി കൊണ്ടു പോവുന്ന , മക്കളെ നല്ലവരായി വളർത്തി നിങ്ങളുടെ കൈകളിലേക്ക് തരുന്ന നിങ്ങളെ മാത്രം പ്രതീക്ഷിച്ചു ആ വരവും കാത്തു ഇരിക്കുന്ന സ്നേഹം മാത്രം പകരം പ്രതീക്ഷിച്ചു ഇരിക്കുന്ന ഒരു പെണ്മനസ്സും ഉണ്ട് ദൂരെ എന്നു ഒരു നിമിഷം ഓർക്കൂ…\n(കടപ്പാട് : സിനി ശ്രീജിത്ത് )\nPrevious വനിത ഫിലിം അവാർഡിൽ സെക്സി ലുക്കിൽ കമാലിനി..!!\nNext കൂടപ്പിറപ്പുകൾ ഇല്ലാത്ത സങ്കടം ഒറ്റ കുട്ടി ആയി ജനിച്ചവർക്ക് മാത്രമേ അറിയുള്ളു – “അമ്മേ… ഓടിവായോ ഇവൻ എന്റെ മുടിക്ക് കുത്തിപിടിക്കുന്നെ.. എന്റെ മുടിന്നു വിടാടാ തെണ്ടി. .. “”എന്താ അവിടെ, രാവിലെ തുടങ്ങിക്കോളും രണ്ടുംകൂടി അടികൂടാൻ, നാണമില്ലല്ലോ പോത്തുപോലെ വളർന്നു എന്നിട്ടും..!!


കെ.സുരേന്ദ്രന് 10,000 വോട്ടിന്റെ ഭൂരിപക്ഷം ഉറപ്പിക്കണം: സംസ്ഥാന ഘടകത്തിന് അമിത് ഷായുടെ നിര്‍ദ്ദേശം -\nതിരുവനന്തപുരം: ഉപതെരഞ്ഞെടുപ്പില് സംസ്ഥാനം അടുക്കുമ്പോള് കെ.സുരേന്ദ്രന് മത്സരിക്കുന്ന കോന്നിയില് 10,000 വോട്ടിന്റെ ഭൂരിപക്ഷം ഉറപ്പിക്കണമെന്ന ബി.ജെ.പി ദേശീയ അധ്യക്ഷനും കേന്ദ്ര ആഭ്യന്തര മന്ത്രിയുമായ അമിത് ഷാ. ശബരിമല വിഷയത്തിന് ഊന്നല് നല്‍കിയായിരിക്കണം പ്രചരണമെന്നും സംസ്ഥാന ഘടകത്തിന് അമിത് ഷാ നിര്‍ദ്ദേശം നല്‍കി.\nഅതേസമയം സംസ്ഥാനത്തെ 140 മണ്ഡലങ്ങളില് ബി.ജെ.പി ഏറ്റവും കൂടുതല് വിജയ പ്രതീക്ഷ വെച്ചുപുലര്‍ത്തുന്ന നാലില് മൂന്ന് മണ്ഡലങ്ങളായ വട്ടിയൂര്‍ക്കാവ്, മഞ്ചേശ്വരം, കോന്നി എന്നിവിടങ്ങളിലാണ് ഉപതെരഞ്ഞെടുപ്പ് നടക്കാന് പോവുന്നത്. കഴിഞ്ഞ തെരഞ്ഞെടുപ്പില് മഞ്ചേശ്വരത്ത് 89 വോട്ടുകള്‍ക്കായിരുന്നു കെ.സുരേന്ദ്രന്റെ പരാജയം. ലോക്‌സഭാ തെരഞ്ഞെടുപ്പിലും പരാജയം ഏറ്റുവാങ്ങിയെങ്കിലും വന് മുന്നേറ്റമാണ് കോന്നിയില് സുരേന്ദ്രന് കാഴ്ചവെച്ചത്. ഇതേതുടര്‍ന്ന് മണ്ഡലങ്ങളില് സകല അടവുകളും പയറ്റി വിജയം ഉറപ്പിക്കാനാണ് ബി.ജെ.പിയുടെ ശ്രമം.\nഇതേതുടര്‍ന്ന് ഉപതെരഞ്ഞെടുപ്പിന് കളമൊരുങ്ങുന്ന അഞ്ച് മണ്ഡലങ്ങലില് കോന്നി, വട്ടിയൂര്‍ക്കാവ്, മഞ്ചേശ്വരം ലക്ഷ്യമാക്കി പ്രചാരണ തന്ത്രങ്ങളാണ് ബി.ജെ.പി അണിയറയില് ഒരുക്കിയിരിക്കുന്നത്. സംസ്ഥാന പ്രസിഡന്റ് പി.എസ്.ശ്രീധരന് പിള്ളയും കേന്ദ്ര മന്ത്രി വി.മുരളീധരനുമാണ് തന്ത്രങ്ങള് രൂപീകരിക്കുന്നത്. ആര്.എസ്.എസിന്റെ കൃത്യമായ മേല്‍നോട്ടവും നിരീക്ഷണവും ഈ മൂന്ന് മണ്ഡലങ്ങളിലുണ്ട്. കഴിഞ്ഞ ദിവസം കോന്നിയില് എത്തിയ ശ്രീധരന് പിള്ളയും വി.മുരളീധനും വിവിധ മതനേതാക്കളുമായി ചര്‍ച്ച നടത്തി. സുരേന്ദ്രന്റെ വിജയം ഉറപ്പിക്കാന് വരും ദിവസങ്ങളില് ആര്.എസ്.എസ് സ്‌ക്വാഡുകളും കോന്നിയില് ഇറങ്ങും.\nTags: amit shahk surendran\nലക്ഷക്കണക്കിന് പേരുടെ പണം നഷ്ടപ്പെടുന്നു…!; വ്യാജ പ്രചരണം തള്ളി എല്.ഐ.സി


സിനിമ - സീരിയല് സംവിധായകന് രഞ്ജിത്ത് മൗക്കോടിന്റെ ഭാര്യ ആത്മഹത്യ ചെയ്തു | VygaNews\nസിനിമ - സീരിയല് സംവിധായകന് രഞ്ജിത്ത് മൗക്കോടിന്റെ ഭാര്യ ആത്മഹത്യ ചെയ്തു\nതിരുവനന്തപുരം: സിനിമ - സീരിയല് സംവിധായകന് രഞ്ജിത്ത് മൗക്കോടിന്റെ ഭാര്യ ശരണ്യ ആത്മഹത്യ ചെയ്തു. കഴിഞ്ഞ ശനിയാഴ്ച രാവിലെ ബാത്ത്‌റൂമില് ...\nതിരുവനന്തപുരം: സിനിമ - സീരിയല് സംവിധായകന് രഞ്ജിത്ത് മൗക്കോടിന്റെ ഭാര്യ ശരണ്യ ആത്മഹത്യ ചെയ്തു. കഴിഞ്ഞ ശനിയാഴ്ച രാവിലെ ബാത്ത്‌റൂമില് തൂങ്ങിയ നിലയില് കണ്ടെത്തിയ ശരണ്യയെ ഉടന് തന്നെ രഞ്ജിത്ത് ആശുപത്രിയില് എത്തിച്ചുവെങ്കിലും ജീവന് രക്ഷിക്കാനായില്ല. പയ്യന്നൂര് സ്വദേശിയാണ് ശരണ്യ. പോസ്റ്റ്‌മോര്‍ട്ടത്തിന് ശേഷം മൃതദേഹം കണ്ണൂരിലേക്ക് കൊണ്ടുപോകും.\nസാമ്പത്തിക പ്രശ്‌നങ്ങളെ ചൊല്ലിയുള്ള വഴക്കാണ് ശരണ്യയെ ആത്മഹത്യയിലേക്ക് നയിച്ചതെന്ന് പൊലീസ് അറിയിച്ചു.\nഇപ്പോള് കെ.കെ.രാജീവ് സംവിധാനം ചെയ്യുന്ന അയലത്തെ സുന്ദരി, മഴവില് മനോരമയിലെ സി.ബി.ഐ ഡയറിക്കുറുപ്പ് എന്നീ സീരിയലുകളില് അസിസ്റ്റന്റ് ഡയറക്ടറായി പ്രവര്‍ത്തിക്കുകയാണ് രഞ്്ജിത്ത്. സീരിയലുകള്‍ക്ക് പുറമെ ചില സിനിമകളും രഞ്ജിത്ത് ചെയ്തിട്ടുണ്ട്.\nVygaNews: സിനിമ - സീരിയല് സംവിധായകന് രഞ്ജിത്ത് മൗക്കോടിന്റെ ഭാര്യ ആത്മഹത്യ ചെയ്തു


ജേക്കബ് തോമസിനെതിരായ പരാതിയിൽ വിജിലന്‍സ് പരിശോധനAnweshanam\nജേക്കബ് തോമസിനെതിരായ പരാതിയിൽ വിജിലന്‍സ് പരിശോധന...\nജേക്കബ് തോമസിനെതിരായ പരാതിയിൽ വിജിലന്‍സ് പരിശോധന\nAkhil A | Monday, June 19, 2017 10:35 PM IST\nതിരുവനന്തപുരം : വിജിലൻസ് മുൻ ഡയറക്ടർ ജേക്കബ് തോമസിനെതിരായ പരാതി അന്വേഷിക്കാൻ വിജിലൻസ് തീരുമാനം. സ്വത്ത് വെളിപ്പെടുത്തിയിട്ടില്ലെന്ന പരാതിയിലാണ് അന്വേഷണം ആരംഭിക്കുന്നത്. തിരുവനന്തപുരം യൂണിറ്റാണ് അന്വേഷണം നടത്തുക.\nജേക്കബ് തോമസ് തുറമുഖ ഡയറക്ടറായിരിക്കെ ഡ്രഡ്ജർ വാങ്ങിയതിൽ അഴിമതിയുണ്ടെന്നും തമിഴ്നാട്ടിലെ സ്വത്തുവിവരം മറച്ചുവച്ചെന്നും ചൂണ്ടിക്കാട്ടി ചീഫ് സെക്രട്ടറിയായിരുന്ന എസ്.എം.വിജയാനന്ദ് വിരമിക്കുംമുന്പ് എജിക്കു റിപ്പോർട്ട് നൽകിയിരുന്നു. മൂന്നു ആരോപണങ്ങളെക്കുറിച്ചാണ് എജിക്കു നൽകിയ റിപ്പോർട്ടിൽ വിജയാനന്ദ് വിശദമായി പറയുന്നത്.\nതമിഴ്നാട്ടിലെ വിരുദുനഗർ ജില്ലയിലെ രാജപാളയം താലൂക്കിൽ 50 ഏക്കർ സ്ഥലം ജേക്കബ് തോമസിനുണ്ട്. എന്നാൽ കഴിഞ്ഞ ജനുവരി ഒന്നിന് ജേക്കബ് തോമസ് നൽകിയ സ്വത്തുവിവരങ്ങളിൽ ഈ ഭൂമിയെപ്പറ്റി പറയുന്നില്ല. 2001ലാണ് അദ്ദേഹം ഈ ഭൂമി വാങ്ങിയത്. 2002, 2003 വർഷങ്ങളിൽ ജേക്കബ് തോമസ് ഈ ഭൂമിയെക്കുറിച്ച് തന്‍റെ സ്വത്തുവിവരങ്ങളിൽ രേഖപ്പെടുത്തിയിട്ടുണ്ട്. എന്നാൽ, പിന്നീടുള്ള സത്യവാങ്മൂലങ്ങളിൽ ഇതിനെക്കുറിച്ച് വിവരമില്ല. ഇതാണ് പരാതിക്ക് അടിസ്ഥാനം.


സംസ്ഥാനത്ത് ശക്തമായ മഴയ്ക്കു സാധ്യത; മൂന്നു ജില്ലകളില് യെല്ലോ അലര്‍ട്ട് - ഇ വാർത്ത | evartha\nസംസ്ഥാനത്ത് ശക്തമായ മഴയ്ക്കു സാധ്യത; മൂന്നു ജില്ലകളില് യെല്ലോ അലര്‍ട്ട്\nതിരുവനന്തപുരം: കേരളത്തിലാകെ ഇടവിട്ട് കനത്തമഴയ്ക്ക് സാധ്യതയുള്ളതായി കാലാവസ്ഥ നിരീക്ഷണകേന്ദ്രത്തിന്റെ മുന്നറിയിപ്പ്. മൂന്നു ജില്ലകളില് ഇന്ന് യെല്ലോ അലര്‍ട്ട് പ്രഖ്യാപിച്ചിട്ടുണ്ട്. ഇടുക്കി, തൃശ്ശൂര്, മലപ്പുറം ജില്ലകളിലാണ് അലര്‍ട്ട് പ്രഖ്യാപിച്ചിരിക്കുന്നത്.\nനാളെ കോഴിക്കോട്, വയനാട്, കണ്ണൂര് ജില്ലകളിലും ബുധനാഴ്ച എറണാകുളം, ഇടുക്കി, മലപ്പുറം, കോഴിക്കോട് ജില്ലകളിലുമാണ് യെല്ലോ അലേര്‍ട്ട് പ്രഖ്യാപിച്ചിട്ടുള്ളത്. വ്യാഴാഴ്ച ഇടുക്കി, തൃശ്ശൂര്, പാലക്കാട്, മലപ്പുറം ജില്ലകളില് ഒറ്റപ്പെട്ട കനത്ത മഴയ്ക്ക് സാധ്യതയുണ്ട്.\nഉച്ചയ്ക്കു ശേഷം രണ്ട് മണി മുതല് രാത്രി പത്ത് വരെ ഇടിമിന്നല് സാധ്യതയുണ്ടെന്ന് സംസ്ഥാന ദുരന്തനിവാരണ അതോറിറ്റി ജാഗ്രതാ നിര്‍ദേശം നല്‍കി. അതിനാല് പൊതുജനങ്ങള് മുന്‍കരുതലുകള് സ്വീകരിക്കേണ്ടതാണെന്ന് മുന്നറിയിപ്പില് പറയുന്നു.\nTopics: climate updates kerala rain


ക്വറന്റീനിൽ കഴിയുകയായിരുന്ന യുവതിയെ കെട്ടിയിട്ട് പീഡിപ്പിച്ച സംഭവത്തിൽ ജൂനിയർ ഹെൽത്ത് ഇൻസ്പെക്ടറെ അറസ്റ്റ് ചെയ്തു | Chanakya News\nHome KERALA ക്വറന്റീനിൽ കഴിയുകയായിരുന്ന യുവതിയെ കെട്ടിയിട്ട് പീഡിപ്പിച്ച സംഭവത്തിൽ ജൂനിയർ ഹെൽത്ത് ഇൻസ്പെക്ടറെ അറസ്റ്റ് ചെയ്തു\nക്വറന്റീനിൽ കഴിയുകയായിരുന്ന യുവതിയെ കെട്ടിയിട്ട് പീഡിപ്പിച്ച സംഭവത്തിൽ ജൂനിയർ ഹെൽത്ത് ഇൻസ്പെക്ടറെ അറസ്റ്റ് ചെയ്തു\nതിരുവനന്തപുരം: ക്വറന്റീനിൽ കഴിയുകയായിരുന്ന യുവതിയെ കെട്ടിയിട്ട് പീഡിപ്പിച്ച സംഭവത്തിൽ ജൂനിയർ ഹെൽത്ത് ഇൻസ്പെക്ടറെ അറസ്റ്റ് ചെയ്തു. കുളത്തൂപ്പുഴ സാമൂഹിക ആരോഗ്യ കേന്ദ്രത്തിലെ ഉദ്യോഗസ്ഥനായ പ്രദീപ് കുമാറിനെയാണ് അറസ്റ്റ് ചെയ്തത്. കോവിഡ് സർട്ടിഫിക്കറ്റ് നൽകാമെന്ന് പറഞ്ഞ് വീട്ടിലേക്ക് വിളിച്ചു വരുത്തുകയും തുടർന്ന് യുവതിയെ കെട്ടിയിട്ടു പീഡിപ്പിക്കുകയായിരുന്നുവെന്നാണ് പരാതിയിൽ പറയുന്നത്.\nസംഭവത്തെ തുടർന്ന് പ്രദീപിനെ സർവീസിൽ നിന്നും സസ്പെൻഡ് ചെയ്തു. കഴിഞ്ഞ ദിവസം സമാനമായ രീതിയിൽ ആറന്മുളയിൽ കോവിഡ് ബാധ്യതയായ പെൺകുട്ടിയെ ആംബുലൻസിൽ വെച്ച് ഡ്രൈവർ അതിക്രൂരമായ രീതിയിൽ പീഡനത്തിനിരയാക്കി ആയിരുന്നു. അതിനുശേഷമാണ് അതേ രീതിയിൽ തന്നെ തിരുവനന്തപുരത്ത് മറ്റൊരു സംഭവം ഉണ്ടായിരിക്കുന്നത്. കുളത്തൂപ്പുഴ സ്വദേശിനിയായ യുവതിയുടെ പരാതിയുടെ അടിസ്ഥാനത്തിലാണ് ഇയാളെ കസ്റ്റഡിയിലെടുത്തത്.\nമലപ്പുറത്ത് ജോലി ചെയ്തിരുന്ന യുവതി തിരികെ നാട്ടിലെത്തിയപ്പോൾ ക്വറന്റീനിൽ കഴിയുകയായിരുന്നു. തുടർന്ന് സാമൂഹികാരോഗ്യ കേന്ദ്രത്തിൽ നടത്തിയ ടെസ്റ്റിൽ കോവിഡ് ഇല്ലെന്ന് സ്ഥിരീകരിക്കുകയായിരുന്നു. ഇതിന്റെ സർട്ടിഫിക്കറ്റ് ആവശ്യപ്പെട്ടുകൊണ്ട് ഹെൽത്ത് ഇൻസ്പെക്ടർ പ്രദീപിനെ വിളിച്ചപ്പോൾ വീട്ടിലേക്ക് വരാൻ ആവശ്യപ്പെടുകയായിരുന്നു. തുടർന്ന് കഴിഞ്ഞ ദിവസം പ്രദീപിന്റെ വീട്ടിലെത്തിയ യുവതിയെ അന്ന് രാത്രി മുഴുവൻ കെട്ടിയിടുകയും പീഡനത്തിനിരയാക്കുകയും ആയിരുന്നു. തുടർന്ന് പരാതിക്കാരിയായ യുവതിയെ പീഡനം നടന്ന പ്രദീപിന്റെ വീട്ടിലെത്തിച്ച് തെളിവുകൾ ശേഖരിക്കുകയും ചെയ്തു. സി ഐ സുനീഷ് കുമാറിന്റെ നേതൃത്വത്തിലുള്ള പോലീസ് സംഘം സംഭവത്തിന്റെ കൂടുതൽ തെളിവുകൾ ശേഖരിച്ചു വരികയാണ്.


സെന്‍സെക്‌സില് നേട്ടത്തോടെ തുടക്കം; നിഫ്റ്റി 14750 കടന്നു • Suprabhaatham\nസെന്‍സെക്‌സില് നേട്ടത്തോടെ തുടക്കം; നിഫ്റ്റി 14750 കടന്നു\nFebruary 23, 2021 | 12:09 pm IST\nമുംബൈ: തിങ്കളാഴ്ച്ചത്തെ തകര്‍ച്ചയ്ക്ക് ശേഷം ഓഹരി വിപണി ഇന്ന് നേട്ടത്തില് ഇടപാടുകള് ആരംഭിച്ചു. ബി.എസ്.ഇ സെന്‍സെക്‌സ് സൂചിക 250 പോയിന്റ് ഉയര്‍ന്ന് 50,000 നിലയില് തിരിച്ചെത്തി. എന്.എസ്.ഇ നിഫ്റ്റി ഫിഫ്റ്റി സൂചിക 14,750 നിലയിലേക്കും കടന്നുവന്നു.\nഎന്‍എസ്ഇയിലെ എല്ലാ മേഖലാ സൂചികകളും ലാഭത്തിലാണ് തുടരുന്നത്. നിഫ്റ്റി റിയല്‍റ്റി സൂചിക 1.94 ശതമാനവും ലോഹ സൂചിക 1.79 ശതമാനവും നേട്ടം തുടക്കത്തിലെ കുറിച്ചത് കാണാം. വിപണിയുടെ ചാഞ്ചാട്ടം അളക്കുന്ന വിഐഎക്‌സ് സൂചിക2ശതമാനം ഇടറി 25 പോയിന്റില്‍ത്താഴെ പിന്‍വാങ്ങി.\nഒഎന്‍ജിസി, ടാറ്റ മോട്ടോഴ്‌സ്, ഗെയില്, ബിപിസിഎല്, ഹിന്‍ഡാല്‍കോ, ബജാജ് ഫിനാന്‍സ്, ഐഒസി, റിലയന്‍സ്, ടാറ്റ സ്റ്റീല്, ആക്‌സിസ് ബാങ്ക്, ഐസിഐസിഐ ബാങ്ക്, എസ്ബിഐ തുടങ്ങിയ ഓഹരികളാണ് നേട്ടത്തില്.\nയുപിഎല്, ഏഷ്യന് പെയിന്റ്‌സ്, കൊട്ടക് മഹീന്ദ്ര, ബജാജ് ഓട്ടോ, മാരുതി സുസുകി, ടെക് മഹീന്ദ്ര, ഡിവീസ് ലാബ്, എച്ച്ഡിഎഫ്‌സി, എച്ച്ഡിഎഫ്‌സി ബാങ്ക് തുടങ്ങിയ ഓഹരികള് നഷ്ടത്തിലാണ്.


പാര്‍പ്പിടം: പ്ലാന് 12\nPosted by paarppidam at 1:59 PM\nപാര്‍പ്പിടത്തില് പുതിയ ഒരു പ്ലാനുണ്ടേ!\n2:02 PM, July 02, 2007\n6:13 PM, July 06, 2007\n3D elevetion എവിടെ\nകമന്റുകള്‍ക്ക് നന്ദി. കൈപ്പിള്ളിമാഷേ ഞാനിപ്പോള് അല്‍പ്പം തിരക്കിലാണ്. നാട്ടില് ഇപ്പോള് എല്ലാ പഞ്ചായത്തുകളിലും ബില്‍ഡിങ്ങ് റൂള് നിര്‍ബന്ധമാക്കി. അപ്പോള് അതിന്റെ ചില വര്‍ക്കുകള് ഉണ്ട്.\nവ്യക്തിപരമായ ചില കാരണങ്ങളാല് കുറച്ചുനാളായി നാട്ടിലാണ്.\nജേ.പീ നീ പുതിയ പോറ്റു ഇട്ടില്ലല്ലോ?


സംസ്ഥാനത്ത് ഇന്ന് 11,196 പേര്‍ക്ക് കോവിഡ്; 18,849 പേര് രോഗമുക്തി; മരണം 149... » NEWS 22\nOct 10, 2021 1:48 AM\nHome/Breaking News/സംസ്ഥാനത്ത് ഇന്ന് 11,196 പേര്‍ക്ക് കോവിഡ്; 18,849 പേര് രോഗമുക്തി; മരണം 149…\nസംസ്ഥാനത്ത് ഇന്ന് 11,196 പേര്‍ക്ക് കോവിഡ്; 18,849 പേര് രോഗമുക്തി; മരണം 149…\nകേരളത്തില് ഇന്ന് 11,196 പേര്‍ക്ക് കോവിഡ് സ്ഥിരീകരിച്ചു. കഴിഞ്ഞ 24 മണിക്കൂറിനിടെ 96,436 സാമ്ബിളുകളാണ് പരിശോധിച്ചത്. ഇന്ന് സംസ്ഥാനത്ത് 149 മരണങ്ങളാണ് സ്ഥിരീകരിച്ചത്. ഇതോടെ ആകെ മരണം 24,810 ആയി. 1387 പേരെയാണ് കോവിഡ് ബാധിച്ച് ഇന്ന് ആശുപത്രിയില് പ്രവേശിപ്പിച്ചത്. അതേസമയം 18,849 രോഗമുക്തി നേടി. പ്രതിവാര ഇന്‍ഫെക്ഷന് പോപ്പുലേഷന് റേഷ്യോ (WIPR) പത്തിന് മുകളിലുള്ള 368 തദ്ദേശ സ്വയംഭരണ പ്രദേശങ്ങളിലായി 745 വാര്‍ഡുകളാണുള്ളത്. ഇവിടെ കര്‍ശന നിയന്ത്രണമുണ്ടാകും.\nഇന്ന് രോഗം സ്ഥിരീകരിച്ചവരില് 74 പേര് സംസ്ഥാനത്തിന് പുറത്ത് നിന്നും വന്നവരാണ്. 10,506 പേര്‍ക്ക് സമ്ബര്‍ക്കത്തിലൂടെയാണ് രോഗം ബാധിച്ചത്. 540 പേരുടെ സമ്ബര്‍ക്ക ഉറവിടം വ്യക്തമല്ല. 76 ആരോഗ്യ പ്രവര്‍ത്തകര്‍ക്കാണ് രോഗം ബാധിച്ചത്. രോഗം സ്ഥിരീകരിച്ച് ചികിത്സയിലായിരുന്ന 18,849 പേര് രോഗമുക്തി നേടി.\nPrevious ഇന്ധനവില കുതിക്കുന്നു ; പെട്രോളിനും ഡീസലിനും വില കൂട്ടി; വര്‍ധിച്ചത് പെട്രോളിനും ഡീസലിനും കൂടിയത്…\nNext ബാല പറയുന്നത് നുണ, ഡിവോഴ്സിന്റെ സമയത്ത് പണം നല്‍കി സഹായിച്ചത് അനൂപ് അഹമ്മദ്: വെളിപ്പെടുത്തല്\nസംസ്ഥാനത്തെ ഏഴ് സംരംഭങ്ങള്‍ക്ക് ദേശീയ പുരസ്‌കാരം…\nരാജ്യതലസ്ഥാനം ശാന്തമാകുന്നു : കലാപത്തിന് കടിഞ്ഞാണിട്ട് കേന്ദ്ര ആഭ്യന്തരമന്ത്രി അമിത് ഷാ\n“കോവിഡ് വാക്‌സിനേഷന്”; പാചകവാതക വിതരണക്കാര്‍ക്കും മുന്‍ഗണന വേണമെന്ന് ഹര്‍ജി…\nകോവിഡ് വ്യാപനം രൂക്ഷമാകുന്നു: പ്രധാനമന്ത്രി മുഖ്യമന്ത്രിമാരുടെ യോഗം വിളിച്ചു…\nകൊറോണ വൈറസ്; ബഹ്റൈനില് 38 പേര്‍ക്ക് കൊറോണ സ്ഥിരീകരിച്ചു..!


മഹാരാഷ്ട്രയില് ബിജെപിയുടെ കൊമ്പൊടിഞ്ഞു? | Gopinath Munde’s death spells gloom for BJP - Malayalam Oneindia\nമഹാരാഷ്ട്രയില് ബിജെപിയുടെ കൊമ്പൊടിഞ്ഞു?\nPublished: June42014, 12:55 [IST]\nമുംബൈ: കേന്ദ്രമന്ത്രി എന്നതിനേക്കാള് മഹാരാഷ്ട്രയുടെ അടുത്ത മുഖ്യമന്ത്രി എന്ന നിലയിലായിരുന്നു ബി ജെ പി ഗോപിനാഥ് മുണ്ടെയെ കണ്ടിരുന്നത്. അടുത്ത വര്‍ഷം നടക്കാനിരിക്കുന്ന നിയമസഭ തിരഞ്ഞെടുപ്പില് മുണ്ടെയായിരിക്കും പാര്‍ട്ടിയെ നയിക്കുക എന്ന മുതിര്‍ന്ന നേതാക്കളുടെ പ്രസ്താവന അതിന് തെളിവായിരുന്നു. ലോക്‌സഭ തിരഞ്ഞെടുപ്പില് നേടിയ ഗതിവേഗമാണ് ഗോപിനാഥ് മുണ്ടെയുടെ വിയോഗത്തിലൂടെ ബി ജെ പിക്ക് മഹാരാഷ്ട്രയില് നഷ്ടമാകുന്നത്.\nപ്രമോദ് മഹാജന്റെ മരണത്തിലൂടെ തളര്‍ന്നുപോയ ബി ജെ പിയെ മഹാരാഷ്ട്രയില് ഇത്തവണ മിന്നുന്ന വിജയത്തിലേക്ക് നയിച്ചതില് മുണ്ടെയ്ക്ക് ചെറുതല്ലാത്ത പങ്കുണ്ട്. സാധാരണ കര്‍ഷക കുടുംബത്തില് ജനിച്ച് എപ്പോഴും ജനങ്ങളുടെ കൂടെ നിന്ന് പ്രവര്‍ത്തിച്ച മുണ്ടെയില് സാധാരണ ജനങ്ങള് അവരുടെ നേതാവിനെ കണ്ടു. മുണ്ടെയുടെ കേന്ദ്രമന്ത്രി സ്ഥാനം പോലും അസംബ്ലി തിരഞ്ഞെടുപ്പ് വരെയുള്ള ഒരു താല്‍ക്കാലിക സംവിധാനമായിരുന്നു.\nസംസ്ഥാന രാഷ്ട്രീയത്തിലേക്ക് തിരിച്ചുവരാന് മുണ്ടെ തയ്യാറായിരുന്നു എന്ന നിതിന് ഗഡ്കരിയുടെ വാക്കുകളില് അടങ്ങിയിരിക്കുന്നതും ഇത് തന്നെയാണ്. ശിവസേന ഉദ്ധവ് താക്കറെയെ തങ്ങളുടെ മുഖ്യമന്ത്രി സ്ഥാനാര്‍ഥിയായി പ്രഖ്യാപിച്ചതിനെ ചെറുക്കാന് ബി ജെ പിക്ക് അതിലപ്പുറം തലപ്പൊക്കമുള്ള ഒരു നേതാവ് വേണ്ടിയിരുന്നു. ഈ സാഹചര്യത്തിലാണ് മുണ്ടെയുടെ മരണം ബി ജെ പിയുടെ ഒരേയൊരു മുഖ്യമന്ത്രി സ്ഥാനാര്‍ഥിയെ ആണ് ഇല്ലാതാക്കിയത് എന്ന് വരുന്നത്.\nഗോപിനാഥ് മുണ്ടെയുടെ അഭാവത്തില് മുന് ദേശീയ പ്രസിഡണ്ട് നിതിന് ഗഡ്കരിയാകും മഹാരാഷ്ട്രയില് ബി ജെ പിയെ അസംബ്ലി തിരഞ്ഞെടുപ്പില് നയിക്കുക. നാഗ്പൂരില് നിന്നുള്ള എം പിയാണ് നിതിന് ഗഡ്കരി. ഗോപിനാഥ് മുണ്ടെയ്ക്ക് ഉളളത് പോലെ എല്ലാത്തരം ജനങ്ങളുടെയും ഇടയില് സ്വീകാര്യനല്ല ഗഡ്കരി. പാര്‍ട്ടി സംസ്ഥാന പ്രസിഡണ്ടായ ദേവേന്ദ്ര ഫദ്‌നാവിസാണ് മറ്റൊരു സാധ്യത.\nഉദ്ധവ് താക്കറെ മുഖ്യമന്ത്രിയാകും.... സഖ്യത്തില് ധാരണ, ദില്ലി യാത്ര റദ്ദാക്കി കോഷിയാരി\nഇത് അവിശുദ്ധ സഖ്യം.... തിരഞ്ഞെടുപ്പ് വിധിയെ അട്ടിമറിച്ചു, ശിവസേന സഖ്യത്തിനെതിരെ ഹര്‍ജി!!\nബിജെപിയെ മാത്രമല്ല, കോൺഗ്രസിനേയും എൻസിപിയേയും കൈകാര്യം ചെയ്യണം, തീപ്പൊരി നേതാക്കളുമായി ശിവസേന!\nഎന്‍സിപി അധ്യക്ഷനെ കാണാന് ഓടിയെത്തി ആദിത്യയും ഉദ്ധവും, ആദിത്യ വിഭ്യാഭ്യാസ മന്ത്രിയാവും!!\nമുംബൈയില് നാടകീയ നീക്കങ്ങള്; എംഎല്‍എമാരെ ഹോട്ടലിലേക്ക് മാറ്റി ശിവസേന!!\nസഖ്യസര്‍ക്കാര് അധികകാലം പോവില്ലെന്ന് കോണ്‍ഗ്രസ് നേതാവ്;6മാസം തികയ്ക്കില്ലെന്ന് ഗഡ്ഗരി\nbjp death gopinath munde minister ഗോപിനാഥ് മുണ്ടെ ബിജെപി കേന്ദ്രമന്ത്രി\nGopinath Munde’s death spells gloom for BJP\nStory first published: Wednesday, June 4, 2014, 12:55 [IST]


crude oil price fall: എണ്ണ വില കുറയുന്നു; ഇന്ത്യയിൽ പെട്രോൾ,ഡീസൽ വില കുറയുമോ? - crude oil price fall is indiaabig winner | Samayam Malayalam\ncrude oil price fall is indiaabig winner\nഎണ്ണ വില കുറയുന്നു; ഇന്ത്യയിൽ പെട്രോൾ,ഡീസൽ വില കുറയുമോ?\nRinku Francis | Samayam Malayalam | Updated: 12 Mar 2020, 01:35:00 PM\nകൊറോണ വൈറസ് ബാധ ലോകമെമ്പാടും പടർന്നതോടെ ആഗോള എണ്ണ ആവശ്യകത കുറയുകയാണ്. ക്രൂഡ് ഓയിൽ വില ബാരലിന് 34 ഡോളർ എന്ന നിലവാരത്തിലാണ് വ്യാപാരം നടക്കുന്നത്.\nകൊച്ചി:കൊറോണ ഭീതിയിൽ ക്രൂഡ് ഓയിൽ ആവശ്യകതയും വിലയും ഇടയുന്നതാണ് ഇപ്പോഴത്തെ കാഴ്ച്ച.\nയഥാ‍ര്‍ത്ഥത്തിൽ രാജ്യാന്തര വിപണിയിൽ എണ്ണ വില കുറയുമ്പോൾ ഇന്ത്യയ്ക്കാണ് ഏറ്റവും കൂടുതൽ നേട്ടം ഉണ്ടാകേണ്ടത്. കാരണം ഏറ്റവുമധികം എണ്ണ ഇറക്കുമതി ചെയ്യുന്ന രാജ്യങ്ങളിൽ ഒന്നാണ് ഇന്ത്യ. എന്നാൽ ആനുപാതികമായ എണ്ണ വിലക്കുറവ് ഇതുവരെ ഉണ്ടായിട്ടില്ല. വരും ദിവസങ്ങളിൽ ക്രൂഡ് ഓയിൽ വില ഇടിവിൻറെ ഗുണം കിട്ടിയേക്കും എന്നു സൂചനയുണ്ട്.\nതിങ്കളാഴ്ച്ച ക്രൂഡ് ഓയിൽ വിലയിൽ മൂന്ന് പതിറ്റാണ്ടിനിടയിലെ ഏറ്റവും വലിയ ഇടിവ് ഉണ്ടായിരുന്നു. കൊറോണ വൈറസ് പശ്ചാത്തലത്തിൽ ചൈനയുടെ വള‍ര്‍ച്ച കുറയുന്നതും യുഎസ് ഏറ്റവും വലിയ എണ്ണ ഉത്പാദകരായി മാറുന്നതും ഒക്കെ എണ്ണ വിലയെ സ്വാധീനിയ്ക്കുന്നുണ്ട്.\nകൊറോണ വൈറസ് കൂടുതൽ വ്യാപിയ്ക്കുന്നതോടെ ആഗോള എണ്ണ ആവശ്യകത 2020-ൽ കുറയും എന്നാണ് കണക്കാക്കുന്നത്. ഇൻറ‍ര്‍നാഷണൽ എന‍ര്‍ജി ഏജൻസിയുടെ ഓയിൽ മാ‍ര്‍ക്കറ്റ് ഫോ‍ര്‍കാസ്റ്റിലാണ് പ്രവചനം.\nAlso Read: കുത്തനെ ഇടിഞ്ഞ് ക്രൂഡ് ഓയിൽ വില; 29 വർഷത്തിനിടയിലെ ഏറ്റവും വലിയ ഇടിവ്\n2009 നു ശേഷം ഇതാദ്യമായാണ് എണ്ണ ആവശ്യകത കുറയുന്നത് എന്നത് ശ്രദ്ധേയമാണ്. ആഗോള ട്രാവൽ, വ്യാപാരം രംഗത്തുൾപ്പെടെ ഉണ്ടായിരിക്കുന്ന വലിയ ഡിസ്റപ്ഷൻ കൂടിയാണ് ഇത്. ഇതിന് ആനുപാതികമായി ഇന്ത്യയിലും പെട്രോൾ ഡീസൽ വില കുറയേണ്ടതുണ്ട്.\nഅസംസ്കൃത എണ്ണ വില ബാരലിന് 2.9 ശതമാനം ആണ് ഇന്ന് വില കുറഞ്ഞിരിയ്ക്കുന്നത്. വ്യാപാരത്തിൻറെ തുടക്കത്തിൽ 34.76 ഡോള‍ര് എന്ന നിരക്കിലായിരുന്നു വ്യാപാരം. വില കുറവിന് ആനുപാതികമായി എണ്ണ കമ്പനികൾ വില കുറയ്ക്കാൻ തയ്യാറാകുമോ എന്നറിയാൻ ഏതാനും ദിവസങ്ങൾ കൂടെ കാത്തിരിയ്ക്കേണ്ടി വരും.\nകൊറോണയിൽ തകർന്നടിഞ്ഞ് വീണ്ടും ഓഹരി വിപണിആര്‍ട്ടിക്കിള് ഷോ\nക്രൂഡ് ഓയിൽ വില ഇടിവ് ക്രൂഡ് ഓയിൽ വില Petrol Diesel Price crude oil price fall crude oil price crude oil price hike Crude oil\nWeb Title : crude oil price fall is indiaabig winner


thrissur local body eletion: തൃശൂര് കോര്‍പ്പറേഷന്; ഇടതുമുന്നണിയോഗം ഇന്ന്, നിര്‍ണായ പ്രഖ്യാപനത്തിന് സാധ്യത - seat sharing of ldf completed for thrissur local body election | Samayam Malayalam\nseat sharing of ldf completed for thrissur local body election\nതൃശൂര് കോര്‍പ്പറേഷന്; ഇടതുമുന്നണിയോഗം ഇന്ന്, നിര്‍ണായ പ്രഖ്യാപനത്തിന് സാധ്യത\nSamayam Desk | Lipi | Updated: 10 Nov 2020, 08:34:00 AM\n10 സ്വതന്ത്രരെ നിര്‍ത്താനാണ് ആലോചന. ഇടതുപക്ഷത്തേക്കു കൂറുമാറിയെത്തിയ എംകെ മുകുന്ദന്, എംകെ സൂര്യപ്രകാശ് എന്നിവരടക്കമുള്ളവര്‍ക്ക് സിപിഎമ്മിന്റെ സീറ്റുകള് വിട്ടുനല്‍കും.\nതൃശൂര്: തൃശൂര് കോര്‍പ്പറേഷനില് ഇടതുമുന്നണി സീറ്റുവിഭജനം പൂര്‍ത്തിയാക്കി. സ്വതന്ത്രരടക്കം സിപിഎം 40 സീറ്റുകളില് മത്സരിക്കും. സിപിഐ-എട്ട്, എല്‍ജെഡി-3, ജനതാദള് എസ്-2, എന്‍സിപി, കേരള കോണ്‍ഗ്രസ് മാണി ഒന്നുവീതം സീറ്റ് എന്നിങ്ങനെയാണ് കക്ഷികള് മത്സരിക്കുക. 10ന് ഇടതുമുന്നണി യോഗം വൈകീട്ട് ആറിന് ചേര്‍ന്ന ശേഷം ഔദ്യോഗിക പ്രഖ്യാപനമുണ്ടാകും. ഐഎന്‍എല് ഒരു സീറ്റ് ചോദിച്ചിട്ടുണ്ടെങ്കിലും അന്തിമതീരുമാനമായിട്ടില്ല.\n10 സ്വതന്ത്രരെ നിര്‍ത്താനാണ് ആലോചന. ഇടതുപക്ഷത്തേക്കു കൂറുമാറിയെത്തിയ എംകെ മുകുന്ദന്, എംകെ സൂര്യപ്രകാശ് എന്നിവരടക്കമുള്ളവര്‍ക്ക് സിപിഎമ്മിന്റെ സീറ്റുകള് വിട്ടുനല്‍കും. സിപിഎം ജില്ലാസെക്രട്ടേറിയറ്റ് അംഗം പികെ ഷാജന് മത്സരത്തിനിറങ്ങണമെന്നു പാര്‍ട്ടിയില് അഭിപ്രായമുണ്ട്. ഉടന് അന്തിമതീരുമാനമാകും. മത്സരിക്കുന്ന സ്ഥാനാര്‍ഥികളെ ഇടതുമുന്നണി യോഗത്തിനുശേഷം പ്രഖ്യാപിക്കും. ഘടകകക്ഷികളും ലഭിച്ച സീറ്റുകളിലും അതതു നേതൃത്വങ്ങള് സ്ഥാനാര്‍ഥികളെ നിശ്ചയിക്കും.\nAlso Read: തദ്ദേശ തെരഞ്ഞെടുപ്പ് പ്രചാരണത്തിനിറങ്ങിയോ? ശ്രദ്ധിക്കുക... ഇക്കാര്യങ്ങൾ ചെയ്താൽ പിടിവീഴും\nപ്രചാരണത്തിനു സിപിഎം വ്യക്തമായ രൂപരേഖയുണ്ടാക്കി. ജനങ്ങള് മുന്നോട്ട് എന്ന പേരില് കോര്‍പ്പറേഷനില് നടത്തിയ വികസനപ്രവര്‍ത്തനങ്ങള് സംബന്ധിച്ച വിശദ രൂപരേഖയടങ്ങിയ കളര്‍പുസ്തകമാണ് വോട്ടര്‍മാര്‍ക്കായി വിതരണം ചെയ്തത്. സ്ഥാനാര്‍ഥികളുടെ ഓണ്‍ലൈന് അഭിസംബോധനകള്‍ക്കു പ്രത്യേക പ്ലാറ്റ്‌ഫോം തയാറാക്കി.\nഅതിനിടെ ഘടകകക്ഷികളുടെ ചില സീറ്റുകളില് മത്സരിക്കുന്ന സ്ഥാനാര്‍ഥികളെ കുറിച്ച് സിപിഎം ജില്ലാനേതാവ് ചര്‍ച്ചകളില് നടത്തിയ പ്രചാരണം വലിയ പ്രതിഷേധത്തിനിടയാക്കി. സ്ഥാനാര്‍ഥികളെ കുറിച്ച് എതിരാളികള് നടത്തുന്ന പ്രചാരണങ്ങള് സിപിഎം നേതൃത്വം ഏറ്റുപിടിക്കുകയാണോ എന്ന ചോദ്യവുമായി ഘടകകക്ഷികള് ഇതിനെ നേരിട്ടുവെന്നാണ് സൂചന. മറ്റുപാര്‍ട്ടികളുടെ ആഭ്യന്തര കാര്യങ്ങളിലുള്ള ഇടപെടല് പടലപിണക്കത്തിനിടയാക്കി. ജില്ലാപഞ്ചായത്തില് സിപിഎം. 17 സീറ്റുകളില് മത്സരിക്കും. സിപിഐക്ക് എട്ട്, എല്‍ജെഡിക്ക് രണ്ട്, കേരള കോണ്‍ഗ്രസ്, എന്‍സിപി. ഒന്നുവീതം എന്നിങ്ങനെ സീറ്റുകള് നല്‍കാനാണ് ധാരണ. ജില്ലാപഞ്ചായത്തില് ദള് എസ് ഒരു സീറ്റിനു വേണ്ടി ശക്തമായ സമ്മര്‍ദം ചെലുത്തുന്നുണ്ട്.\nകേക്ക് മുറിച്ച് കുട്ടിയാനയ്ക്ക് പിറന്നാളാഘോഷം\nതദ്ദേശ തെരഞ്ഞെടുപ്പ് പ്രചാരണത്തിനിറങ്ങിയോ? ശ്രദ്ധിക്കുക... ഇക്കാര്യങ്ങൾ ചെയ്താൽ പിടിവീഴും! ആര്‍ട്ടിക്കിള് ഷോ\nതൃശൂര് തദ്ദേശ തെരഞ്ഞെടുപ്പ് തൃശൂര് എല്‍ഡിഎഫ് സ്ഥാനാര്‍ത്ഥികള് thrissur local body eletion thrissur ldf candidates ldf seat sharing\nWeb Title : seat sharing of ldf completed for thrissur local body election


ഞങ്ങള്, നിങ്ങള് എന്നൊക്കെ വേര്‍തിരിവുള്ള സംഘടന എന്തിനാണ്? വനിത കൂട്ടായ്മയെ തളളി മൈഥിലി\n19 Feb 2018 10:13 AM GMT\nസ്ത്രീകള്‍ക്ക് മാത്രമായി ഒരു പ്രത്യേക സംഘടനയുടെ പ്രാധാന്യം മലയാള സിനിമയില് ഇല്ലെന്ന് നടി മൈഥിലി. അങ്ങനെയൊരു സംഘടന വേണ്ടെന്ന തന്റെ നിലപാടും നടി വ്യക്തമാക്കി. പ്രിയനന്ദനന് സംവിധാനം ചെയ്ത പാതിരാക്കാലം എന്ന സിനിമയുടെ പ്രമോഷന് ചടങ്ങില് സംസാരിക്കുമ്പോഴായിരുന്നു മൈഥിലിയുടെ പ്രതികരണം.\nസ്വന്തമായി ഒരു പ്രശ്‌നം ഉണ്ടായാല് അത് ഒറ്റയ്ക്ക് നേരിടണമെന്നും അല്ലാതെ സംഘടനകള്‍ക്ക് ഒന്നും ചെയ്യാന് കഴിയില്ലെന്നുമാണ് മൈഥിലി പറഞ്ഞത്. പുതിയതായി രൂപീകരിച്ച സ്ത്രീ സംഘടനകള് തന്നെ സമീപിച്ചിട്ടില്ലെന്നും അതുകൊണ്ട് തന്നെ ഇതിന്റെ പ്രവര്‍ത്തനങ്ങളെക്കുറിച്ച് ഒന്നുമറിയില്ലെന്നും നടി പറഞ്ഞു.\nഞങ്ങള് പറയും നിങ്ങള് ചെയ്യണം എന്നൊക്കെയാണ് സംഘടനയുടെ തീരുമാനം. സംഘടനയില് ഞങ്ങള്, നിങ്ങള് എന്ന വ്യത്യാസം എന്തിനാണ്? നിയമങ്ങള് മാറ്റിയെഴുതിയെങ്കില് മാത്രമെ വരും തലമുറയ്ക്ക് എങ്കിലും രക്ഷയുണ്ടാകൂ; മൈഥിലി പറയുന്നു.\nതാന് അന്നും ഇന്നും ഒരു സംഘടനയില് മാത്രമാണ് ഉള്ളതെന്നും അമ്മയെന്ന സംഘടനയിലാണ് പ്രവര്‍ത്തിക്കുന്നതെന്നും അവിടെ സ്ത്രീയും പുരുഷനുമുണ്ടെന്നും മൈഥിലി പറഞ്ഞു.\nactressmythili MalayalaCinema mythili wcc womencollective


സാംപ്രാസ് അഗാസിയെ തോല്പിച്ചു; വീനസ്-കപ്രിയാറ്റി സെമി | Sampras beat Agassi to enter semis, Venus to meet Capriati in womens semi - Malayalam Oneindia\nസാംപ്രാസ് അഗാസിയെ തോല്പിച്ചു; വീനസ്-കപ്രിയാറ്റി സെമി\nന്യൂയോര്‍ക്ക്: അത്യന്തം വാശിയേറിയ മത്സരത്തില് ഒന്നിനെതിരെ മൂന്നു സെറ്റുകള്‍ക്ക് ആന്ദ്രെ അഗാസിയെ തോല്പിച്ച് പീറ്റ് സാംപ്രാസ് യുഎസ് ഓപ്പണിന്റെ സെമിഫൈനലില് പ്രവേശിച്ചു. സ്കോര്: 6-7, 7-6, 7-6, 7-6.\nമൂന്നു മണിക്കൂറും 32 മിനിറ്റും നീണ്ടു നിന്ന മാരത്തോണ് പോരാട്ടം സപ്തംബര് ആറ് വ്യാഴാഴ്ച ഇന്ത്യന് സമയം രാവിലെ 9.50നാണ് അവസാനിച്ചത്. ഏവരും പ്രതീക്ഷിച്ചപോലെ ആരു ജയിക്കുമെന്ന് മത്സരത്തിന്റെ അവസാന നിമിഷം വരെ വ്യക്തമായിരുന്നില്ല. ഒരു സെര്‍വ് പോലും ഭേദിക്കാന് ഇട നല്‍കാതെ ഇരുവരും മുന്നേറിയപ്പോള് എല്ലാ സെറ്റുകളിലും വിജയിയെ നിര്‍ണയിക്കാന് ടൈബ്രേക്കര് തന്നെ വേണ്ടിവന്നു.\nതന്റെ പ്രതാപകാലത്തെ അനുസ്മരിപ്പിക്കുന്ന പ്രകടനമാണ് സാംപ്രാസ് അഗാസിക്കെതിരെ പുറത്തെടുത്തത്. 25 എയ്സുകളും 80 വിന്നറുകളും സാംപ്രാസിന്റെ റാക്കറ്റില് നിന്ന് പറന്നു. 12 ഡബിള് ഫോള്‍ട്ടുകളും 40 അണ്‍ഫോഴ്സ്ഡ് എററുകളും മൂലം ഉണ്ടായ പതറിച്ചകള് സാംപ്രാസ് തീര്‍ത്തത് ഈ എയ്സുകളും വിന്നറുകളും ഉപയോഗിച്ചായിരുന്നു.\nസെമിഫൈനലില് സാംപ്രാസ് കഴിഞ്ഞ വര്‍ഷത്തെ ചാമ്പ്യന് റഷ്യയുടെ മരാത് സഫിനെ നേരിടും. കഴിഞ്ഞ തവണ സാംപ്രാസിനെ തന്നെ തോല്പിച്ചായിരുന്നു സഫിന് ചാമ്പ്യനായത്.\nഅര്‍ജന്റീനയുടെ മരിയാനോ സബാലേറ്റയെയാണ് സഫിന് ക്വാര്‍ട്ടര് ഫൈനലില് തോല്പിച്ചത്. സ്കോര്: 6-4, 6-4, 6-2.\nവനിതാവിഭാഗം സെമിഫൈനലില് വീനസ് വില്യംസും ജെന്നിഫര് കപ്രിയാറ്റിയും ഏറ്റുമുട്ടും. മാര്‍ട്ടിന ഹിംഗിസും സെറീനവില്യംസും തമ്മിലാണ് മറ്റൊരു സെമിഫൈനല്.\nസപ്തംബര് അഞ്ച് ബുധനാഴ്ച വൈകീട്ട് നടന്ന ക്വാര്‍ട്ടറുകളില് വീനസ് ബെല്‍ജിയത്തിന്റെ കിം ക്ലൈസ്റേഴ്സിനെയും (6-2, 6-1) ജെന്നിഫര് കപ്രിയാറ്റി അമേലി മോറീസ്മോയെയും (6-3, 6-4) ആണ് തോല്പിച്ചത്.


പിടി തരാതെ വിമതൻമാർ; പഞ്ചായത്ത്, നഗരസഭ വാർഡുകളിൽ ഭീഷണി : Deepika.com Nattu Visesham\nപത്തനംതിട്ട: ത്രിതല പഞ്ചായത്ത്, നഗരസഭ വാർഡുകളിൽ മത്സരചിത്രം തെളിഞ്ഞതിനൊപ്പം ഔദ്യോഗിക സ്ഥാനാർഥികൾക്കെതിരെ മത്സരിക്കാൻ വിമതൻമാരുടെ പട. ഗ്രാമപഞ്ചായത്ത്, മുനിസിപ്പൽ വാർഡുകളിലാണ് വിമതഭീഷണി ഏറെയുമുള്ളതെങ്കിലും ബ്ലോക്ക് പഞ്ചായത്ത് ഡിവിഷനുകളിലേക്കും വിമത സ്ഥാനാർഥികളുടെ അരങ്ങേറ്റമുണ്ട്. കോൺഗ്രസിൽ നിന്നാണ് വിമതശല്യം ഏറെയുള്ളത്.\nജില്ലാ പഞ്ചായത്ത് റാന്നി മണ്ഡലത്തിലാണ് പ്രധാനമായും വിമത മത്സരമുള്ളത്. യുഡിഎഫിൽ കേരള കോൺഗ്രസ് ജോസഫ് വിഭാഗത്തിനു നൽകിയ സീറ്റിൽ എബി തോമസ് കൈതവനയാണ് ഔദ്യോഗിക സ്ഥാനാർഥി. ഇദ്ദേഹത്തിനെതിരെ കോൺഗ്രസിലെ ബെന്നി പുത്തൻപറന്പിൽ മത്സരരംഗത്ത് ഉറച്ചു നിൽക്കുകയാണ്. റാന്നി ബ്ലോക്ക് പഞ്ചായത്ത് മുൻ പ്രസിഡന്‍റു കൂടിയാണ് ബെന്നി.\nപത്തനംതിട്ട നഗരസഭയിൽ പ്രധാനമായും മൂന്ന് വാർഡുകളിലാണ് യുഡിഎഫിന് വിമത ഭീഷണിയുള്ളത്. രണ്ട് വാർഡുകളിൽ കോണ്‍ഗ്രസും കേരളകോണ്‍ഗ്രസും പരസ്പരം മത്സരരംഗത്തായി.\n30 -ാം വാർഡിൽ യുഡിഎഫ് സ്ഥാനാർഥി മുൻ കൗണ്‍സിലർ സിന്ധു അനിലിന് (കോണ്‍ഗ്രസ്) റിബലായി അതേ പാർട്ടിയിലെ ഷംസിയ മത്സരിക്കുന്നു.\n16 -ാം വാർഡിൽ കേരള കോണ്‍ഗ്രസിലെ ദീപു ഉമ്മന് റിബലായി കോണ്‍ഗ്രസിലെ മുൻ കൗണ്‍സിലർ അരവിന്ദാക്ഷൻ നായരാണ് രംഗത്തുള്ളത്. കേരള കോണ്‍ഗ്രസ് ജോസഫ് വിഭാഗത്തിന് യുഡിഎഫ് നൽകിയ വാർഡാണിത്. കോണ്‍ഗ്രസ് ഏറ്റെടുത്ത 32 -ാം വാർഡിൽ കേരള കോണ്‍ഗ്രസ് ജോസഫ് വിഭാഗത്തിലെ പ്രഫ. സാലി ബാബു മത്സരിക്കും. മുൻ വൈസ് ചെയർപേഴ്സണ് ആനി സജിയാണ് കോണ്‍ഗ്രസ് സ്ഥാനാർഥി. മൂന്നാംവാർഡ് ആർഎസ്പിക്കു നൽകിക്കൊണ്ട് തർക്കം പരിഹരിച്ചു. മുൻ കൗണ്‍സിൽ ഷൈനി ജോർജാണ് യുഡിഎഫ് സ്ഥാനാർഥി.\nഅടൂർ: ഏറത്ത് പഞ്ചായത്തിൽ . യുഡിഎഫിന് ആറ് വിമതരാണ് രംഗത്തുള്ളത്.\nഅയ്യൻകോയിക്കൽ മൂന്നാം വാർഡിൽ ഷിജു ജോൺ ബോബി വർഗീസ്, ആറാം വാർഡ് കിളിവയലിൽ ജയനി പ്രകാശ്, ഏഴാം വാർഡ് വയലയിൽ ഉത്തമൻ, ഒന്പതാം വാർഡ് പുതുശേരി ഭാഗത്ത് മുൻ പഞ്ചായത്തംഗം എസ്.ബിജി, 16-ാം വാർഡ് തുവയൂർ നോർത്ത് എൻ.ശശികല എന്നിവരാണ് യുഡിഎഫ് വിമതർ.\nഎട്ടാം വാർഡിൽ എൽഡിഎഫിന് എതിരായി മുൻപഞ്ചായത്തംഗം സരസ്വതി മത്സരരംഗത്തുണ്ട്.. കടമ്പനാട് പഞ്ചായത്തിൽ 15 പേർ പത്രിക പിൻവലിച്ചു. യുഡിഎഫിന് എതിരായി മഹർഷിമംഗലം നാലാം വാർഡിൽ നെൽസൺ ജോയിസ്, എള്ളുംവിള 14-ാം വാർഡിൽ എ.പുന്നൂസ് എന്നിവരാണ് മത്സരിക്കുന്നത്.\nഅടൂർ നഗരസഭയിൽ 14, 26,27 എന്നീ വാർഡുകളിൽ യുഡിഎഫിന് എതിരായി വിമതൻമാർ മത്സരിക്കുന്നു. 26 പ്രിയദർശനി വാർഡിൽ മാത്യൂസ്, 14-ൽ മുൻ കൗൺസിലർ അലാവുദ്ദീൻ, 27- ഹോളിക്രോസ് വാർഡിൽ അനൂപ് കരുവാറ്റ എന്നിവരാണ് യുഡിഎഫ് വിമതരായി മത്സരിക്കുന്നത്.


ജീവിതത്തിനു ദോഷകരമായിട്ടുള്ളത് എല്ലാം കഥകള്‍ക്ക് നല്ലതാണെന്നു കഥാകൃത്തുക്കള് പറയാറുണ്ട്. ശരിയാണ്, നമുക്ക് ചുറ്റും എന്തെല്ലാം അനിഷ്ട സംഭവങ്ങള്, ദുഃഖപൂര്‍ണ്ണമായ ജീവിത രംഗങ്ങള് അരങ്ങേറുന്നു. ഒരു നിമിഷം നമ്മളില് ചിലര് അതുനോക്കി ഒന്നു നെടുവീര്‍പ്പിട്ടു നമ്മുടെ ജീവിതത്തിലേക്ക് തിരിച്ചുവരുന്നു. എന്നാല് എഴുത്തുകാരനു അതു വെറുതെ നോക്കി കണ്ടു മറക്കാന് കഴിയില്ല. അദ്ദേഹം അവര്‍ക്കൊപ്പം ദുഃഖിക്കുന്നു, അവരുടെ വേദനകള് പങ്കിടുന്നു. അവര്‍ക്ക് ആശ്വാസം കൊടുക്കുന്നു. അതെല്ലാം കലാസൃഷ്ടികളാക്കുന്നു. നമ്മള്‍ക്ക് ആകഥകളും കഥാപാത്രങ്ങളും നേരിയ തോതില് പരിചയമുള്ളവരെങ്കിലും അതുവായിക്കുന്ന നമ്മള് അതിശയിച്ചുപോകുന്നു. നമുക്ക് ചുറ്റും നിറയെ കഥകള് എന്നു പറഞ്ഞുപോകുന്നു.\n“മനസ്സില് സൂക്ഷിച്ച കഥകള്” എന്ന പേരില് പ്രശസ്ത അമേരിക്കന് മലയാളി എഴുത്തുകാരന് ശ്രീ ബാബു പാറക്കല് പ്രസിദ്ധീകരിച്ച പതിനെട്ടു കഥകള് അടങ്ങുന്ന കഥാസമാഹാരം വായിച്ചപ്പോള് വായനക്കാരന് എന്ന നിലക്ക് എന്റെ മനസ്സിലേക്കും ഒത്തിരി സംഭവങ്ങളുടെ ഒരു ചിത്രം നിവര്‍ന്നു വന്നു.\nശ്രീ പാറക്കലിനെ പ്രവാസി എഴുത്തുകാരന് എന്ന തെറ്റായ വിശേഷണത്തിനു വിധേയനാക്കുന്നില്ല. മലയാളത്തില് എഴുതുന്നത് കൊണ്ട് മലയാളി എഴുത്തുകാരന് എന്നു വിളിക്കുന്നതാണു ശരി. അദ്ദേഹം അമേരിക്കയില് സ്ഥിരതാമസമാക്കിയ വ്യക്തിയാണ്. അതേസമയം സ്വന്തം നാടുമായി ബന്ധമുള്ള ആളാണുതാനും. തന്മൂലം ഒരു പ്രവാസിയുടെ കാഴ്ചപ്പാടുകളും, സ്വന്തം നാടുമായി ബന്ധം പുലര്‍ത്തുന്നതുകൊണ്ട് അവിടെ നടക്കുന്ന സംഭവങ്ങളും ഉള്‍കൊള്ളുന്നതിലൂടെ രണ്ടു ദേശത്തിലുമുള്ള ജീവിതങ്ങള് നല്‍കിയ അനുഭവങ്ങളുടെ വിവരണമാണ് കഥകളില്. നേരത്തെ സൂചിപ്പിച്ചപോലെ നമുക്ക് പരിചയമുള്ള കഥാപാത്രങ്ങള് അല്ലെങ്കില് നമ്മള് കണ്ടിട്ടുണ്ടെങ്കിലും ശ്രദ്ധിക്കാതെ പോയവര്. അവരുടെ ഉള്ളില് നിറഞ്ഞ് കവിയുന്ന വേദനകളുടെ, മോഹങ്ങളുടെ, മോഹഭംഗങ്ങളുടെ വിവരണം കഥാകൃത്ത് നല്‍കുമ്പോള് ആ കഥാപാത്രം അങ്ങനെയൊക്കെ ഉള്ളില് ഒതുക്കി നടന്നിരുന്നു എന്നു നമ്മള് അതിശയത്തോടെ മനസ്സിലാക്കുന്നു. ഒരു ചരിത്രകാരനും എഴുത്തുകാരനും തമ്മിലുള്ള വ്യത്യാസം എഴുത്തുകാരനു ഒരു സംഭവത്തെക്കുറിച്ച് ധാരാളം പറയാനുണ്ടെന്നാണ്. കാരണം, അയാള് മനുഷ്യമനസ്സില് ഓളം തല്ലുന്ന വികാരങ്ങളുടെ, അതില് നടക്കുന്ന സംഘര്‍ഷങ്ങളുടെ, ജീവിതത്തിലെ വൈവിധ്യമാര്‍ന്ന ഭാവങ്ങളുടെ ഒക്കെ വിവരണങ്ങള് നല്‍കുന്നു. കൂടാതെ മനുഷ്യന്റെ അധാര്‍മ്മികതയുടെ ക്രൂരതയുടെ മുഖങ്ങളും പുറത്തുകൊണ്ടുവരുന്നു. ശ്രീ പാറക്കലും കഥകള് കണ്ടെത്തിയത് അദ്ദേഹത്തിന്റെ ചുറ്റുപാടില് നിന്നാണ്. എന്നാല് അതു ഒരു ചരിത്രം പോലെ രേഖപ്പെടുത്തുകയല്ല മറിച്ച് നിരവധി കഥാപാത്രങ്ങളിലൂടെ ജീവിതത്തിന്റെ സത്യസന്ധമായ മുഖം പ്രദര്‍ശിപ്പിക്കയാണു ചെയ്യുന്നത്.\nഅമേരിക്കന് പശ്ചാത്തലത്തില് എഴുത്തുകാര് എഴുതണമെന്നു നിര്‍ബന്ധം പിടിക്കുന്ന ഏതോ കൊടികെട്ടിയവന് പറഞ്ഞതിന്റെ വാലില് തൂങ്ങി കൃത്രിമമായി ഒരു കഥ സങ്കല്‍പ്പിച്ച് അതിനെ നാട്ടില് ഇപ്പോള് വരുന്ന കഥകളുടെ മൂശയില് ഇട്ടു പുറത്തെടുക്കുന്ന കഥകളല്ല ബാബു പാറക്കല് എഴുതുന്നത്. ജീവിക്കുന്ന ചുറ്റുപാടുകളെ സസൂക്ഷ്മം വീക്ഷണം ചെയ്ത് ലഭിക്കുന്ന അറിവുകളെ കലാപരമായി ആവിഷ്ക്കരിക്കുകയാണ്. പ്രവാസിക്ക് ഒരു സ്വദേശമുണ്ട്. അവന്റെ മനസ്സ് അവിടേക്കും ഇടക്കൊക്കെ പറക്കും. അതുകൊണ്ട് കഥകള് അവിടെനിന്നും വരും. അമേരിക്കയില് ജീവിക്കുന്നത് കൊണ്ട് അമേരിക്കന് പശ്ചാത്തലത്തില് മാത്രമെ എഴുതാവൂ എന്നു ഇവിടെ പലരും മുറുമുറുക്കുന്നത് കേള്‍ക്കാം. അതിന്റെ ശരിതെറ്റുകള് ഇവിടെ അന്വേഷിക്കുന്നില്ല. എന്നാല് എഴുത്തുകാര് അത്തരം പ്രവണതകള്‍ക്ക് അടിമയാകരുതെന്ന അഭിപ്രായം രേഖപ്പെടുത്തുന്നു.\nബാബു പാറക്കലിന്റെ രചനകളില് അമേരിക്കയിലെ സമൂഹത്തില്‍നിന്നും, കേരളത്തിലെ സമൂഹത്തില് നിന്നും, ഈ രണ്ടു സമൂഹങ്ങളിലും ജീവിക്കുന്നവരുടെ സമൂഹത്തില് നിന്നുമുള്ള കഥകള് ഉള്‍പ്പെടുത്തിയിരിക്കുന്നു. വായനക്കാരന്റെ മുന്‍ധാരണകളെ തകിടം മറിക്കുന്ന രചനാ കൗശലം ഇദ്ദേഹം ഉപയോഗിക്കുന്നത് ചില കഥകളില് കാണാം. തെരുവില് ജീവിക്കുന്ന ഒരാളെക്കുറിച്ച് ഒരു സാധാരണ മനുഷ്യന് സങ്കല്‍പ്പിക്കുന്നതിലുപരി അദ്ദേഹം ഒരു മനുഷ്യനാണു, അദ്ദേഹത്തിനും ഒരു കുടുംബമുണ്ടായിരുന്നു, സ്‌നേഹിക്കപ്പെട്ടിരുന്നു, ജീവിതം ആസ്വദിച്ചിരുന്നുവെന്നൊക്കെ ശ്രീ പാറക്കല് പരിചയപ്പെടുത്തുമ്പോള് നമ്മള് ഒരു നിമിഷം വികാരഭരിതരാകുന്നു. അസ്ഥിരമായ ജീവിതത്തിന്റെ നേര്‍ക്ക് നോക്കാന് നാം ഭയക്കുന്നു. ജീവിതത്തിലെ ഓരോ സംഭവങ്ങളും അതിനു യോജിച്ച കഥാപാത്രങ്ങളിലൂടെ ആവിഷ്ക്കരിക്കുമ്പോള് അത്തരം കഥകള്‍ക്ക് ശക്തി വര്‍ദ്ധിക്കുന്നു എന്നു നല്ല ബോദ്ധ്യമുണ്ട് ശ്രീ പാറക്കലിന്.\nഇസ്രായേല്, ഈജിപ്റ്റ്, ഗ്രീസ്, ഇന്ത്യ തുടങ്ങിയ രാജ്യങ്ങളിലെ പുരാണ കഥകള് ശ്രദ്ധിച്ചാല് അവയില് കൂടുതലായും ധര്‍മ്മോപദേശപരമായ കഥകള് ഉള്‍കൊണ്ടിരുന്നു എന്നു കാണാം. അതെഴുതിയവര് ഉദ്ദേശിച്ചത് ആ കഥകളിലൂടെ വായനക്കാര്‍ക്ക് ഒരു ആദര്‍ശം നല്‍കുക എന്നതായിരുന്നു. നന്മയുടെ വിജയം ഉദ്‌ഘോഷിക്കുകയും തിന്മയുടെ പരാജയം വ്യക്തമാക്കുകയും ചെയ്യുന്ന പ്രമേയങ്ങള് അവര് കൈകര്യം ചെയ്തു. ചരിത്രത്തിന്റെ പിതാവെന്നറിയപ്പെടുന്ന ഹെരൊഡോട്ടസ് ചരിത്രം എഴുതുന്നതിനിടയിലും കെട്ടുകഥകള് ചേര്‍ത്തിരുന്നു. അതില് പ്രേമമുണ്ടായിരുന്നു, സാഹസിക സംഭവങ്ങള് ഉണ്ടായിരുന്നു. അവിശ്വസനീയമായ സംഭവങ്ങള് ഉണ്ടായിരുന്നു. വായനക്കാരുടെ ശ്രദ്ധ കിട്ടണമെന്ന ആഗ്രഹത്തോടെ എഴുത്തുകാരെല്ലാം അവരുടെ രചനയില് പല തന്ത്രങ്ങളും പരീക്ഷിച്ചു. നമുക്ക് പരിചയമുള്ള ഒരു സംഭവം പറയുമ്പോഴും നമ്മള് ചിന്തിക്കാത്ത, കാണാത്ത അല്ലെങ്കില് അതിന്റെ പരിണാമം എങ്ങനെയാകുമെന്ന അറിയാത്ത കാര്യങ്ങള് പാറക്കലിന്റെ കഥകളിലും സൂക്ഷ്മതയോടെ അവതരിപ്പിച്ചിരിപ്പിക്കുന്നു. തന്റെ കലാവാസനയെ നിരന്തരം ചിന്തയിലിട്ട് പാകപ്പെടുത്തിയെടുക്കുന്നതിനാലാണ് അതിനു അദ്ദേഹത്തിനു കഴിയുന്നത്. അപ്പോള് വായനക്കാരന് ആലോചിക്കുന്നു. കഥകള് സാധാരണ സംഭവങ്ങളായി ചിത്രീകരിക്കുന്നതൊ അതോ സാധാരണ സംഭവങ്ങള് കഥകളാകുന്നതോ എന്നു. അങ്ങനെ വായനക്കാരന് തോന്നിയാല് കഥാകൃത്ത് തന്റെ രചനാതന്ത്രങ്ങളില് വിജയിക്കുകയാണെന്നു അനുമാനിക്കാം.\nഅതേസമയം ചില സാധാരണ സംഭവങ്ങളെ പ്രതിമാനങ്ങള്‍കൊണ്ട് ഹൃദയസ്പര്‍ശിയാക്കാന് അദ്ദേഹത്തിനു കഴിയുന്നത് കാണാം. വാതില്‍പ്പടിയിലെ കാക്ക എന്ന കഥ പിതൃസ്നേഹത്തിന്റെ ആര്‍ദ്രതയില് മുഴുകി നില്‍ക്കുന്നു. വാര്‍ദ്ധക്യത്തിലെത്തി നില്‍ക്കുന്ന മാതാപിതാക്കള് മക്കളുടെ സാമീപ്യം ആഗ്രഹിക്കുമ്പോള് മക്കള്‍ക്ക് അതു നിര്‍വ്വഹിക്കാന് കഴിയാതെ പോകുന്നു. ശ്രീ പാറക്കലിന്റെ കഥകളില് ഈ വിഷയം പല തലത്തില് ആവിഷ്ക്കരിക്കപ്പെട്ടിരിക്കുന്നു. അദ്ദേഹത്തിന്റെ അതിഭാവുകത്വമില്ലാത്ത വിവരണങ്ങള് വായനക്കാരില് ഒരു വിശ്വസ്ഥത ജനിപ്പിക്കുന്നു. കഥ പറയാന് കൊച്ചു വാചകങ്ങള് ഉപയോഗിക്കുക എന്ന അദ്ദേഹത്തിന്റെ രീതി പ്രശംസനീയമാണ്. മകനെ കാണാന് കൊതിയോടെ കാത്തിരിക്കുന്ന ഒരു അച്ഛന്റെ മനോവികാരങ്ങള് വാതില്‍പ്പടിയിലെ കാക്ക എന്ന കഥയില് വിവരിക്കുന്നത് വായിക്കുമ്പോള് സ്‌നേഹസമ്പന്നനായ ഒരു അച്ഛന്റെ രൂപം നമ്മുടെ മനസ്സില് തെളിയുന്നു. ഓരോ തവണയും അഛനെ കാണാനുള്ള അവസരം മകന് നീട്ടിവയ്ക്കുമ്പോള് ആ അച്ഛന്റെ മനസ്സില് മകന്റെ ബുദ്ധിമുട്ടുകളെക്കുറിച്ചുള്ള ചിന്തയാണ്. “ഇതിപ്പൊ എത്ര വട്ടമായി” എന്ന വേലക്കാരിയുടെ പരിഭവം കലര്‍ന്ന ചോദ്യത്തിന് “അല്ല സുമതീ, അവന്റെ സാഹചര്യം അങ്ങനെയായിട്ടല്ലേ” എന്നാണു ആ അച്ഛന് മറുപടി പറയുന്നത്. മകന്റെ കുട്ടിക്കാലത്തെ പടം എപ്പോഴും നോക്കിയിരിക്കുന്ന, അവനെക്കുറിച്ചുള്ള ഓര്‍മ്മകളില് മുഴുകി കഴിയുന്ന, എന്നാല് മകനോട് അല്‍പ്പം പോലും നീരസം തോന്നാത്ത ആ അച്ഛന് തനിക്കായി വേലക്കാരിയുണ്ടാക്കിയ ഭക്ഷണം കഴിക്കാതെ ദൂരത്തേക്ക് നോക്കിയിരുന്നുവെന്നു കഥാകൃത്ത് പറയുന്നു. പിന്നെ ഭക്ഷണം തണുക്കയാണ്.\nഇനി ആ ഭക്ഷണം അദ്ദേഹത്തിനു വേണ്ട. അതു കാക്കകള്‍ക്കുള്ളതാണു. ഒരു കാക്ക വന്നു, പിന്നാലെ കാക്കകള് വന്നു. പിതാക്കള്‍ക്ക് മക്കള് ബലിച്ചോറു നല്‍കാറുണ്ട്. അവധികള് നീട്ടി വരാന് മടിക്കുന്ന മകനുവേണ്ടി ആ അച്ഛന് കാക്കകള്‍ക്ക് ബലിചോറുപോലെ തന്റെ പ്രാതല് നല്‍കി. ശാന്തമായി അദ്ദേഹം ഈ ഭൂമി വിട്ടുപോകുന്നു. അയാള് മരിച്ചുവെന്ന് കഥാകൃത്ത് പറയുന്നില്ല. ശ്രാദ്ധമൂട്ടുവാന് എത്തുന്ന കാക്കകളെപ്പോലെ അവിടെ കാക്കകള് വന്നു. ഒരെണ്ണം വന്നു. പിന്നെ ധാരാളം കാക്കകള് വന്നു. അയാള്‍ക്കായി വേലക്കാരി തയ്യാറാക്കിയ പ്രഭാത ഭക്ഷണം അയാളുടെ ബലിച്ചോറായി.\nഇത്രയും കാര്യങ്ങള് കഥാകൃത്ത് പ്രതീകത്മകമായി, എന്നാല് ദുരൂഹതകളില്ലാതെ എഴുതി. ഇങ്ങനെ എത്രയോ മരണങ്ങള് ഇപ്പോള് സംഭവിക്കുന്നു. വാര്‍ദ്ധക്യത്തിന്റെ നിസ്സഹായതയില് മനുഷ്യര് അനുഭവിക്കുന്ന പ്രയാസങ്ങളിലേക്ക് കഥാകൃത്ത് വായനക്കാരുടെ ശ്രദ്ധ തിരിക്കുന്നുണ്ട്. സമൂഹത്തിന്റെ നന്മതിന്മകള് മനസ്സിലാക്കി മനുഷ്യരെ പ്രബുദ്ധരാക്കുക എന്ന എഴുത്തുകാരന്റെ സാമൂഹ്യ പ്രതിബദ്ധത ശ്രീ പാറക്കല് തന്റെ കഥകളിലൂടെ സൂചിപ്പിക്കുന്നു. ഓരോ കഥകളും നമ്മോട് ചില ചോദ്യങ്ങള് ചോദിക്കുന്നു. നമ്മള് ചെയ്യുന്ന ഒരു പ്രവര്‍ത്തി അല്ലെങ്കില് ചെയ്തുപോയ ഒരു പ്രവര്‍ത്തി അതെക്കുറിച്ച് ഒരു പുനര്‍ചിന്തനം നടത്താന് കഥാകൃത്ത് ഉപയോഗിച്ച പ്രമേയങ്ങളും ഭാഷയും പര്യാപ്തമാകുമ്പോള് അവിടെ കലയുടെ സ്പര്‍ശനമുണ്ടായിട്ടുണ്ട് അതു വിജയകരമായി കലാകാരന് നിര്‍വ്വഹിച്ചിട്ടുണ്ട് എന്നു നമ്മള് മനസ്സിലാക്കുന്നു. കുറുക്കനു ആമയെ കിട്ടിയപോലെ ചില കഥകള് വായിച്ച് വായനക്കാരന് നിസ്സഹായനാകുന്നത് ആധുനികതയുടെ വെല്ലുവിളിയായി കരുതുന്നെങ്കില് അവിടെ കല പൂര്‍ണ്ണമായി പരാജയപ്പെടുകയാണ്. ശ്രീ പാറക്കല് മനുഷ്യമനസ്സുകളെ സ്പര്‍ശിക്കുന്ന വിധത്തില് എഴുതുന്നു. മാനുഷിക മൂല്യങ്ങളുടെ വില ഇടിയുന്ന ഇന്നത്തെ സമൂഹത്തില് അദ്ദേഹത്തിന്റെ കഥാപാത്രങ്ങളിലൂടെ അവരുടെ സംഭാഷണങ്ങളിലൂടെ അതു പ്രകടിപ്പിക്കുകയാണു ശ്രീ പാറക്കല്.\nപ്രായമെത്തിയ മാതാപിതാക്കളുടെ അരക്ഷിതാവസ്ഥയും മക്കളുടെ മാനസികാധഃപതനവും ശ്രീ പാറക്കല് കഥകളില് പരാമര്‍ശിക്കുന്നുണ്ട്. അതിനായി ഒരു കഥ സങ്കല്‍പ്പിച്ച് അതില് വായനക്കാരന് മനസ്സിലാകാത്ത ബിംബങ്ങളും, പൂജയും വെടിക്കെട്ടും ഒക്കെ കലര്‍ത്തി ആധുനികത എന്ന പ്രതിഷ്ഠയുടെ ബലത്തില് വികൃതമാക്കാതെ വളരെ ലളിതമായി നമ്മുടെ ചുറ്റുപാടില് നിന്നും കണ്ടെടുത്ത ഒരു കഥ പറയുകയാണ് ശ്രീ പാറക്കല്. കൊച്ചുകൊച്ചു വാചകങ്ങളിലൂടെ “ഈ സാരി അമ്മച്ചിരിക്കട്ടെ” എന്നും “ഈ പെട്ടിക്കെങ്കിലും അവന് മൂടികാണുമോ” എന്നും പറഞ്ഞുകൊണ്ട് നമ്മെ അദ്ദേഹം ചിന്താധീനനാക്കുന്നു. ആശയക്കുഴപ്പത്തിലാക്കുകയല്ല.\n‘കുടിശ്ശിഖ’യെന്ന കഥയിലെ മന്ദബുദ്ധിക്കരന്റെ ചോദ്യത്തിനു മുന്നില് വികാരിയച്ചനു ഉത്തരമില്ല. ഒരുപക്ഷെ മന്ദബുദ്ധികള് ബുദ്ധിരാക്ഷസന്മാരെക്കാള് വിവേകമുള്ളവര് എന്നു കഥാകൃത്ത് പറയുന്നു. കാപട്യങ്ങളില്ലാത്തവരെ മന്ദബുദ്ധിയെന്നു വിളിക്കുന്ന അതിബുദ്ധിമാന്മാര്‍ക്ക് മന്ദബുദ്ധികള് ചോദിക്കുന്ന ചോദ്യങ്ങള്‍ക്ക് മറുപടിയില്ല. പള്ളിക്കാരും പട്ടക്കാരും നിയമങ്ങള് ഉണ്ടാക്കുമ്പോള് അവരിലെ ഹൃദയശുദ്ധി ചോര്‍ന്നു പോകുന്നു. അപ്പോള് പിന്നെ അവര് എങ്ങനെ മനുഷ്യര്‍ക്കായി നിസ്വാര്‍ത്ഥ സേവനമനുഷ്ഠിക്കുമെന്ന ഒരു വിപ്ലവ ചിന്ത ഈ കഥയിലുണ്ട്. നമ്മുടെ നാട്ടിലെ രാഷ്ട്രീയാധഃപതനത്തിന്റെ ഒരു നേര്‍ചിത്രം ‘നോക്കു കൂലി’ എന്ന കഥയില് കാണാം. നിലവിലെ സമ്പ്രദായങ്ങള്‍ക്കെതിരെ പ്രതികരിക്കുന്ന ഒരു എഴുത്തുകാരന്റെ ധാര്‍മ്മിക രോഷം അതില് പ്രകടമെങ്കിലും ഒരു ദൂഷിതവലയത്തില് ബന്ധനസ്ഥരാക്കപ്പെട്ട ജനങ്ങളുടെ നിസ്സഹായത ഈ വരികളിലൂടെ കഥാകൃത്ത് പറയുമ്പോള് സാഹിത്യത്തിലെ റിയലിസം (The faithful representation of reality) അദ്ദേഹം സമര്‍ഥമായി ഉപയോഗിച്ചതായി മനസ്സിലാക്കാം. “കിണറ്റിന് കരയില് അനേക വര്‍ഷങ്ങള്‍ക്ക് മുമ്പ് തുണിയലക്കാന് ഉപയോഗിച്ചിരുന്ന ഒരു കല്ല് പൊടിപിടിച്ച് കിടന്നിരുന്നു. അതിനെ ലക്ഷ്യമാക്കി മുഷിഞ്ഞ തുണികളുമെടുത്ത് അവള് നടന്നു.”\nചെറുകഥയെക്കുറിച്ച് ഒരു നിര്‍വ്വചനം കേട്ടിരിക്കുന്നത് ആരുടേയും ജീവിതത്തില് നിന്ന് മുറിച്ചെടുത്ത ഒരു തുണ്ട് എന്നാണ്. അതേ ശ്രീ പാറക്കല് അങ്ങനെ അനവധി പേരുടെ ജീവിതത്തില് നിന്നും മുറിച്ചെടുത്ത കഥകള് ആവിഷ്ക്കരിച്ചിരിക്കുന്നു. ജീവിക്കുന്ന നാട്ടിലേയും ജനിച്ച നാട്ടിലേയും സഞ്ചരിച്ച നാട്ടിലേയും മനുഷ്യരുടെ ജീവിതത്തില് നിന്നും കണ്ടെത്തിയത് കലാപരമായി ആവിഷ്ക്കരിച്ചിരിക്കുന്നു. നമുക്ക് ചുറ്റും നോക്കുക അവരെയൊക്കെ കാണാന് കഴിയും. അതല്ലേ എഴുത്തുകാരന്റെ വിജയം. ആശംസകള് ശ്രീപാറക്കല്. എല്ലാവിധ നന്മകളും നേരുന്നു.\nപുസ്തകത്തിന്റെ കോപ്പികള്‍ക്കായി ദയവായി ബന്ധപ്പെടുക ബാബു പാറക്കല്, bparackel@aol.com or editor@emalayalee.com


കോവിഡ് നിയന്ത്രണങ്ങളില് ഇളവ്; ദുബായ് മാള് 28ന് തുറക്കും - :: Garshom :: ‹ :: Garshom ::\nസ്വന്തം ലേഖകന്Sunday, April 26, 2020 5:35 pm\nദുബായ്: കോവിഡ് നിയന്ത്രണങ്ങളില് ഇളവു വരുത്തിയതോടെ ദുബായ് മാള് 28നു തുറക്കും. ഉച്ചയ്ക്കു 12 മുതല് രാത്രി 10വരെയാണു പ്രവേശനം. സന്ദര്‍ശകരുടെ ആരോഗ്യസുരക്ഷ ഉറപ്പാക്കാന് എല്ലാ നടപടികളും സ്വീകരിക്കുമെന്നു മാള് അധികൃതര് അറിയിച്ചു.\nപാര്‍ക്കിങ് മേഖലകളിലടക്കം പതിവായി അണുനശീകരണം നടത്തും. സന്ദര്‍ശകര് മാര്‍ഗനിര്‍ദശങ്ങള് പാലിക്കണം. 60 വയസ്സ് കഴിഞ്ഞവര്‍ക്കും 12 വയസ്സില് താഴെയുള്ള കുട്ടികള്‍ക്കും പ്രവേശനം അനുവദിക്കില്ല. സന്ദര്‍ശകര്‍ക്ക് മാസ്‌ക് നിര്‍ബന്ധമാണ്. കൂടുതല് വിവരങ്ങള് ‘ദുബായ് മാള്’ ആപ്പില് ലഭ്യമാണ്.


സൗദിയിൽ ഇരുപതിൽ 19 പേർക്കും കൊവി‍ഡ് 19 ഭേദപ്പെടുന്നു; അമേരിക്കൻ പൗരെൻറ നിലയിൽ മാറ്റമില്ല | covid 19 updated in saudi arabia\nസൗദിയിൽ ഇരുപതിൽ 19 പേർക്കും കൊവി‍ഡ് 19 ഭേദപ്പെടുന്നു; അമേരിക്കൻ പൗരെൻറ നിലയിൽ മാറ്റമില്ല\nSaudi Arabia, First Published 11, Mar 2020, 9:48 AM IST\nരാജ്യത്ത് ആകെ 468 പേരാണ് ഐസൊലേഷൻ വാർഡിൽ കഴിയുന്നത്. 2032 പേർ നിരീക്ഷണത്തിലുമാണ്. റിയാദില് കോവിഡ് 19 സ്ഥിരീകരിച്ച അമേരിക്കൻ പൗരെൻറ നിലയില് കാര്യമായ പുരോഗതിയില്ല.\nറിയാദ്: സൗദി അറേബ്യയിൽ കൊവിഡ് 19 രോഗം സ്ഥിരീകരിച്ച ഇരുപത് പേരിൽ 19 പേർക്കും അസുഖം ഭേദപ്പെടുന്നു. അമേരിക്കൻ പൗരെൻറ ആരോഗ്യനിലയിൽ മാറ്റമില്ല. അതേസമയം പുതിയ കേസുകളൊന്നും റിപ്പോർട്ട് ചെയ്തിട്ടില്ല. തിങ്കളാഴ്ച രോഗം സ്ഥിരീകരിച്ച 20 പേരിലാണ് 19 പേരുടെയും ആരോഗ്യ നിലയിൽ പുരോഗതിയുണ്ടെന്ന് ആരോഗ്യ മന്ത്രാലയ വക്താവ് മുഹമ്മദ് അല് അബ്ദുല്ലൈലി റിയാദിൽ വാർത്താസമ്മേളനത്തിൽ അറിയിച്ചു.\nരാജ്യത്ത് ആകെ 468 പേരാണ് ഐസൊലേഷൻ വാർഡിൽ കഴിയുന്നത്. 2032 പേർ നിരീക്ഷണത്തിലുമാണ്. റിയാദില് കോവിഡ് 19 സ്ഥിരീകരിച്ച അമേരിക്കൻ പൗരെൻറ നിലയില് കാര്യമായ പുരോഗതിയില്ല. ഇതിൽ 18 കേസുകളും റിപ്പോര്‍ട്ട് ചെയ്ത സൗദി കിഴക്കന് പ്രവിശ്യ കനത്ത ജാഗ്രതയിലാണെന്ന് ആരോഗ്യ മന്ത്രാലയ വക്താവ് പറഞ്ഞു. രോഗം സ്ഥിരീകരിച്ച ഒരാൾ മക്കയിലാണ്. ഈജിപ്ഷ്യൻ പൗരനാണ് രോഗം. ഇയാളുടെ സ്ഥിതിയും ഭേദമാണ്. മക്കയില് സ്ഥിതിഗതികള് ശാന്തമാണെന്നും മന്ത്രാലയ വക്താവ് പറഞ്ഞു. രോഗബാധിതരിൽ 10 പേര് പുറത്ത് നിന്നെത്തിയതാണ്. എല്ലാവരും നാല്‍പത് വയസിന് മുകളിലുള്ളവരാണ്.\nഐസൊലേഷനിൽ ഉള്ളവരിൽ പരിശോധന ഫലം വന്നവരുടെ എല്ലാം നെഗറ്റീവാണെങ്കിലും സംശയകരമായ സാഹചര്യത്തില് ഉള്ളവരുടെ നിരീക്ഷണം തുടരും. മക്കയില് രോഗം സ്ഥിരീകരിച്ച ഈജിപ്ഷ്യന് പൗരനുമായി സമ്പര്‍ക്കം പുര്‍ത്തിയവരും നിരീക്ഷണത്തിലുണ്ട്. മക്കയിലും റിയാദിലുമായി 800 പേരുടെ സാമ്പിള് എടുത്തിട്ടുണ്ട്. രോഗികളുമായി സമ്പര്‍ക്കം പുലര്‍ത്തിയവരാണ് ഇവരെല്ലാം. ലോകത്തെ കണക്കുമായി നോക്കുമ്പോള് താരതമ്യേന സൗദിയില് കോവിഡ് കേസുകള് കുറവാണ്. എങ്കിലും ജാഗ്രത കണക്കിലെടുത്ത് നിയന്ത്രണങ്ങള് തുടരും. വലിയ പൊതുപരിപാടികള്‍ക്ക് നിയന്ത്രണം ഏർപ്പെടുത്തിയത് ഇതുകൊണ്ടാണെന്നും മന്ത്രാലയ വക്താവ് വാര്‍ത്താ സമ്മേളനത്തില് പറഞ്ഞു.


ഇടിമിന്നല് തേടിയെത്തുന്ന ശിവലിംഗവും കുന്നിന്‍മുകളിലെ ക്ഷേത്രവും | Bijli Mahadev Temple in Himachal Pradesh: Attractions, Specialities, Mysteries And How To Reach - Malayalam Nativeplanet\n»ഇടിമിന്നല് തേടിയെത്തുന്ന ശിവലിംഗവും കുന്നിന്‍മുകളിലെ ക്ഷേത്രവും\nഇടിമിന്നല് തേടിയെത്തുന്ന ശിവലിംഗവും കുന്നിന്‍മുകളിലെ ക്ഷേത്രവും\nPublished: Saturday, July 4, 2020, 19:29 [IST]\nമഞ്ഞും മലയും പര്‍വ്വതങ്ങളും ട്രക്കിങ്ങുമല്ലാത്ത മറ്റൊരു ഹിമാചല് പ്രദേശിനെക്കുറിച്ച് കേട്ടിട്ടുണ്ടോ? അപൂര്‍വ്വ വിശ്വാസങ്ങളും ആചാരങ്ങളും ഒക്കെയാി വിശ്വാസികള്‍ക്കിടയില് പ്രസിദ്ധമായ ഒരുപാട് ക്ഷേത്രങ്ങളുടെ നാട് കൂടിയാണ് ഹിമാചല് പ്രദേശ്. മഹാഭാരതത്തിലും മറ്റും പരാമര്‍ശിക്കപ്പെട്ടിരിക്കുന്ന നിരവധി ക്ഷേത്രങ്ങളുടെ നാട് കൂടിയാണ് ഹിമാചല് പ്രദേശ്. ഒറ്റനോട്ടത്തില് വിശ്വസിക്കുവാന് ബുദ്ധിമു‌ട്ട് തോന്നുന്ന തരത്തിലുള്ള വിശ്വാസങ്ങളോട് ചേര്‍ന്നു നില്‍ക്കുന്ന ക്ഷേത്രങ്ങളാണ് ഇവിടുത്തെ പ്രത്യേകത. അത്തരത്തിലൊന്നാണ് കുളു വാലിക്ക് സമീപം സ്ഥിതി ചെയ്യുന്ന ബിജ്‌ലി മഹാദേവ ക്ഷേത്രം.\nബിജ്‌ലി മഹാദേവ ക്ഷേത്രം\nഹിമാചല് പ്രദേശിലെ ഏറ്റവും അത്ഭുതം നിറഞ്ഞ ക്ഷേത്രങ്ങളിലൊന്നാണ് ബിജ്‌ലി മഹാദേവ ക്ഷേത്രം . സംസ്ഥാനത്തെ പുണ്യ സ്ഥാനങ്ങളിലൊന്നായാണ് വിശ്വാസികള് ഈ ക്ഷേത്രത്തെ കണക്കാക്കുന്നത്. കുളു വാലിയോട് ചേര്‍ന്നാണ് ക്ഷേത്രം സ്ഥിതി ചെയ്യുന്നത്.\nസമുദ്ര നിരപ്പില് നിന്നും 2460 മീറ്റര് ഉയരത്തില് സ്ഥിതി ചെയ്യുന്ന ക്ഷേത്രം ഇന്ത്യയിലെ ഏറ്റവും പുരാതന ക്ഷേത്രങ്ങളിലൊന്നായാണ് കണക്കാക്കുന്നത്. ബിയാസ് നദിയോട് ചേര്‍ന്നാണ് ക്ഷേത്രമുള്ളത്.\nമുന്‍പ് സൂചിപ്പിച്ചതുപോലെ ഒട്ടേറെ പ്രത്യേകതകളുള്ള ക്ഷേത്രമാണിത്. ശിവലിംഗത്തില് ശിവനെയാണ് ഇവിടെ ആരാധിക്കുന്നത്. എല്ലാ വര്‍ഷും ഒരു ദിവസം ഇവിടുത്തെ ശിവലിംഗത്തിന് ഇടിമിന്നലേല്‍ക്കുകയും അത് പലതായി പിളരുകയും ചെയ്യുമത്രെ. പിന്നീട് ക്ഷേത്രത്തിലെ പൂജാരി ചിതറിയ കഷ്ണങ്ങളെല്ലാം ചേര്‍ത്ത് ശിവലിംഗത്തെ പഴയപടിയാക്കും. ധാന്യങ്ങളും പരിപ്പുവര്‍ഗ്ഗങ്ങളും ഉപ്പു ചേര്‍ക്കാത്ത വെണ്ണയും ഒക്കെ ചേര്‍ത്ത് പ്രത്യേക മിശ്രിതം കൊണ്ടാണ് ശിവലിംഗത്തെ കൂ‌ട്ടി\nയോജിപ്പിക്കുന്നത്. കുറച്ച് മാസങ്ങള്‍ക്ക് ശേഷം ശിവലിംഗം പൂര്‍വ്വ സ്ഥിതി പ്രാപിക്കുകയും ചെയ്യും.\nമിന്നല് വഴിയെത്തുന്ന അനുഗ്രഹം\nഇവിടുത്തെ വിശ്വാസങ്ങളനുസരിച്ച് മിന്നല് അനുഗ്രഹമാണ് എന്നാണ് കരുതുന്നത്. ഈ പ്രദേശത്തെ ദുഷ്‌ട ശക്തികളില് നിന്നും രക്ഷിക്കാനായാണ് ഇത് സംഭവിക്കുന്നതെന്നും വിശ്വാസമുണ്ട്. അതല്ല, മിന്നലിനാണ് ശക്തിയെന്നും ഇതിന് വേറെയും പ്രത്യേകതകളുണ്ടെന്നും ആളുകള് വിശ്വസിക്കുന്നു.\nഈ ക്ഷേത്രത്തിനും പ്രദേശത്തിനും ഒരു അസുരന്‍റെ കഥയും പറയുവാനുണ്ട്. കുളന്ത എന്നു പേരായ ഒരു അസുരനായിരുന്നുവത്രെ ഇവിടെ വസിച്ചിരുന്നത്. ഒരിക്കല് ഒരു വലിയ പാമ്പിന്റെ രൂപത്തില് ലാഹുല് സ്പിതിയിലെ മാതന് ഗ്രാമത്തില് അസുരന് എത്തിച്ചേരുകയുണ്ടായി. തന്റെ ദുഷ്‌ട ചിന്തകളു‌ടെ ഫലമായി ആ ഗ്രാമത്തില് വെള്ളപ്പൊക്കമുണ്ടാക്കുവാനാണ് അസുരന് തീരുമാനിച്ചത്. ഇതിനായി ബിയാസ് നദിയു‌ടെ ഒഴുക്കിനെ തടസ്സപ്പെ‌ടുത്തുന്ന വിധത്തില് നദിയ്ക്ക് കുറുകെ അസുരന് കിടന്നു. ഇതറിഞ്ഞ ശിവന് അസുരനുമായി യുദ്ധം പ്രഖ്യാപിച്ചു. ശക്തിയും വാശിയുമേറിയ യുദ്ധത്തിനൊ‌ടുവില് ശിവന് ജയിക്കുകയും അസുരനെ കൊല്ലുകയും ചെയ്തു. പാമ്പിന്റെ രൂപത്തിലായിരുന്നു അസുരന് പോരാടുവാനെത്തിയത്. അതിനു ശേഷം അസുരന്റെ ശരീരം ഒരു വലിയ പര്‍വ്വതമായി മാറി. കുളന്തന് അസുരനില് നിന്നും രൂപം കൊണ്ടതിനാലാണ് കുളു വാലിക്ക് ഈ പേര് ലഭിച്ചത്. ജലാന്ധാര് അസുരനെ കൊലപ്പെടുത്തിയ ഇടം എന്നും ഈ പ്രദേശത്തെ പുരാണങ്ങളില് അടയാളപ്പെ‌ടുത്തിയിട്ടുണ്ട്.\nഇവിടേക്കുള്ള യാത്ര തീര്‍ഥാടനത്തിന്റെ മാത്രമല്ല, ഒരു ട്രക്കിങ്ങിന്റെ അനുഭവങ്ങളുമാണ് സമ്മാനിക്കുന്നത്. മൂന്നു കിലോമീറ്റര് ദൂരമാണ് ക്ഷേത്രത്തിലേക്ക് എത്തുവാന് ട്രക്ക് ചെയ്യേണ്ടത്.\nഹിമാചല് പ്രദേശിലെ കുളുവില് നിന്നും 22 കിലോമീറ്റര് അകലെയാണ് ക്ഷേത്രം സ്ഥിതി ചെയ്യുന്നത്. ആയിരം പടികള് കയറി വേണം ക്ഷേത്രത്തിലെത്തുവാന്. കുളു വാലിയുടെയും സമീപ പ്രദേശങ്ങളുടെയും മനോഹരമായ കാഴ്ചകള് ഇവിടെ നിന്നും കാണാം. ദേവദാരു മരങ്ങള്‍ക്കു നടുവിലായാണ് ക്ഷേത്രം സ്ഥിതി ചെയ്യുന്നത്.\nശിവരാത്രി നാളിലും ശ്രാവണ മാസത്തിലും ഇവിടെ സംസ്ഥാനത്തെ വിവിധ പ്രദേശങ്ങളില് നിന്നും വിശ്വാസികള് എത്തിച്ചേരും.\nവർഷത്തിൽ ഒരു കോടിയിലധികം തീർഥാടകർ എത്തിച്ചേരുന്ന ഈ ക്ഷേത്രം ഒട്ടേറെ നിഗൂഢതകളും അത്ഭുതങ്ങളും നിറഞ്ഞ ഇടമാണ്\nതിരുപ്പതിയിലെ ഭഗവാൻ ശരിക്കും ആരാണെന്ന് അറിയുമോ\nഒരു വർഷത്തിനുള്ളിൽ വിവാഹം നടക്കണോ...പോകാം ഈ ക്ഷേത്രത്തിൽ\nഇവിടെ സ്വര്‍ണ്ണം കഥ പറയും!! സ്വര്‍ണ്ണത്തില് തീര്‍ത്ത ഭാരതത്തിലെ ക്ഷേത്രങ്ങള്\nഅയ്യപ്പസ്വാമിയുടെ സന്നിധിയില് വിവാഹിതരാവാം...ഇത് മലബാറിലെ ശബരിമല\nകർക്കടകത്തിലെ ഷഷ്ഠി.. പുണ്യത്തിനായി അറിയാം ഈ സുബ്രഹ്മണ്യ ക്ഷേത്രങ്ങള്\nധര്‍മ്മപുത്രരുടെ സോമേശ്വരം മഹാദേവ ക്ഷേത്രം\nകേദാര്‍നാഥ് തീര്‍ത്ഥാടനം, ഇക്കാര്യങ്ങള് അറിയാം\nകര്‍ക്കിടക പുണ്യത്തിനായി പോകാം പായമ്മലപ്പന്‍റെ സന്നിധിയിലേക്ക്\nപിതൃമോക്ഷത്തിനായി പോകാം ഈ ക്ഷേത്രങ്ങളില്\nദ്വാരകയില് കൃഷ്ണന് പൂജിച്ചിരുന്ന വിഗ്രഹം, കര്‍ക്കിടകത്തില് ഉച്ചയ്ക്കുമുന്നെ തൊഴുത് പ്രാര്‍ഥിക്കാം\nRead more about: temple himachal pradesh ക്ഷേത്രങ്ങള്


ഇന്ത്യയുടെ സാമ്പത്തിക വളര്‍ച്ചാ നിരക്ക് മൈനസ് 7.3 ശതമാനം, നാല് പതിറ്റാണ്ടിലെ ഏറ്റവും വലിയ പതനം - The Political Editor\nഇന്ത്യയുടെ സാമ്പത്തിക വളര്‍ച്ചാ നിരക്ക് മൈനസ് 7.3 ശതമാനം, നാല് പതിറ്റാണ്ടിലെ ഏറ്റവും വലിയ പതനം\nNo Comments on ഇന്ത്യയുടെ സാമ്പത്തിക വളര്‍ച്ചാ നിരക്ക് മൈനസ് 7.3 ശതമാനം, നാല് പതിറ്റാണ്ടിലെ ഏറ്റവും വലിയ പതനം\n2020-21 സാമ്പത്തിക വര്‍ഷത്തില് ഇന്ത്യയുടെ ജി.ഡി.പി.(വളര്‍ച്ചാ നിരക്ക്) പൂജ്യത്തിനു താഴേക്ക് പോയി മൈനസ് 7.3-ല് എത്തിയെന്ന് റിപ്പോര്‍ട്ട്. 2019-20 വര്‍ഷം വളര്‍ച്ചാ നിരക്ക് 4.2 ശതമാനം ആയിരുന്നു. കഴിഞ്ഞ നാല് പതിറ്റാണ്ടിനിടയ്ക്ക് ഉണ്ടായ ഏറ്റവും വലിയ തകര്‍ച്ചയാണ് ഇപ്പോള് ഉണ്ടായിരിക്കുന്നതെന്ന് വിലയിരുത്തപ്പെടുന്നു. 1979-80 വര്‍ഷത്തിലാണ് ഇതിനു മുമ്പ് വലിയ തകര്‍ച്ചയുണ്ടായത്–മൈനസ് 5.2 ശതമാനം. അന്ന് നേരിട്ട ഭീകരമായ വരള്‍ച്ചയായിരുന്നു അതിന് ഒരു കാരണം. അതു പോലെ അസംസ്‌കൃത എണ്ണയുടെ വില ഇരട്ടിയാവുകയും ചെയ്തു. അന്ന് അധികാരത്തിലുണ്ടായിരുന്ന ജനതാപാര്‍ടി സര്‍ക്കാര് 33 മാസത്തെ ഭരണത്തിനു ശേഷം തകര്‍ന്നു പോവുകയും ചെയ്തു.\nഇപ്പോള് അതിലും ഗുരുതരമായ തകര്‍ച്ചയാണ് നേരിട്ടിരിക്കുന്നത്. എന്നാല് 2020-21 സാമ്പത്തിക വര്‍ഷത്തിന്റെ നാലാം പാദത്തില് അതായത് ജനുവരി മുതല് മാര്‍ച്ച് വരെയുള്ള കാലത്ത്, വളര്‍ച്ചാനിരക്ക് 1.6 ശതമാനം ഉണ്ടായിരുന്നു. അതിനു മുമ്പുള്ള കൊവിഡ് വ്യാപനക്കാലത്ത് നിരക്ക് തകര്‍ച്ചയിലായിരുന്നു. എന്നാല് ജനുവരി മുതല് നേരിയ പുരോഗതി കാണിച്ചു. അതിന്റെ പ്രതിഫലനമാണ് 2021 മാര്‍ച്ചില് 1.6 ശതമാനം രേഖപ്പെടുത്തിയത്. ഇത് 38.96 ലക്ഷം കോടി രൂപയായിരുന്നു. കഴിഞ്ഞ വര്‍ഷം ഇതേ കാലയളവില് 38.33 ലക്ഷം കോടി രൂപ മാത്രമായിരുന്നു വളര്‍ച്ചാ മൂല്യം. ആ അര്‍ഥത്തില് നോക്കിയാല് സാമ്പത്തിക നിലയില് നേരിയ ആശ്വാസം കാണാമായിരുന്നു. വാര്‍ഷകിക ശരാശരി 135.13 ലക്ഷം കോടി രൂപ. കഴിഞ്ഞ വര്‍ഷം ഇതേ കാലയളവില് പക്ഷേ 145.6 ലക്ഷം കോടി ഉണ്ടായിരുന്നു. കാര്‍ഷിക വളര്‍ച്ചയും മുന് വര്‍ഷത്തേക്കാള് കുറവാണ്.\nഇന്ത്യയുടെ സാമ്പത്തിക വളര്‍ച്ച 2016-17 വര്‍ഷം മുതല് തുടര്‍ച്ചയായി താഴേക്കു വരികയായിരുന്നു. 2016-17 വര്‍ഷത്തില് 8.26 ശതമാനമായിരുന്ന വളര്‍ച്ചാനിരക്ക് തുടര് വര്‍ഷങ്ങളില് യഥാക്രമം 7.04, 6.12, 4.2 എന്നിങ്ങനെ കുറഞ്ഞു വന്നുകൊണ്ടിരുന്നു. 2020 മുതല് മൈനസിലേക്കാണ് കൂപ്പുകുത്തിയത്.\nEnglish Summary: gdp declined to minus 7.3 in the financial year 2020-21\n← സെന്‍ട്രല് വിസ്ത നിര്‍ത്തിവെക്കണമെന്ന ഹര്‍ജി തള്ളി, ഹര്‍ജിക്കാരന് ലക്ഷം രൂപ പിഴ ! → ചീഫ് സെക്രട്ടറിയെ റിട്ടയര് ചെയ്യിച്ച് മുഖ്യമന്ത്രിയുടെ ഉപദേശകനാക്കി, കേന്ദ്ര സര്‍വ്വീസിലേക്ക് തിരിച്ചുവിളിച്ച മോദിക്ക് മമതയുടെ തിരിച്ചടി


ഓട്ടോയെ ഇടിച്ചു തെറിപ്പിച്ച് നിർത്താതെ പോയ കെഎസ്ആര്‍ടിസി ബസ് പിന്തുടർന്ന് പിടികൂടി\n02 January, 2020 03:46:33 PM\nകോഴിക്കോട്: ഓട്ടോറിക്ഷയെ ഇടിച്ചുതെറിപ്പിച്ചശേഷം നിറുത്താതെ പോയ കെഎസ്ആർടിസി സൂപ്പര് എക്സ്പ്രസ് ബസിനെ ഓട്ടോ തൊഴിലാളികള് പിന്തുടർന്നു പിടികൂടി. തൊഴിലാളികൾ പിന്തുടരുന്നുവെന്ന് മനസ്സിലായതോടെ ബസ് സ്റ്റാന്‍ഡില് കയറ്റി നിര്‍ത്തിയശേഷം ഡ്രൈവര് കടന്നുകളഞ്ഞു. പിന്നീട് പകരം ബസെത്തിച്ചാണ് ബെംഗളൂരു സര്‍വീസ് നടത്തിയത്. ബുധനാഴ്ച രാത്രി എട്ടുമണിയോടെ വയനാട് റോഡിലായിരുന്നു സംഭവം.\nബെംഗളൂരുവിലേക്ക് പോകാനായി പാവങ്ങാട് ഡിപ്പോയില്‍നിന്ന് കെഎസ്ആർടിസി സ്റ്റാന്‍ഡിലേക്ക് വന്ന ബസാണ് അപകടമുണ്ടാക്കിയത്. വഴിയരികില് നിറുത്തിയിട്ടിരുന്ന ഓട്ടോയെ പിന്നില്‍നിന്ന് ഇടിച്ച് തെറിപ്പിക്കുകയായിരുന്നു. ഓട്ടോ തലകീഴായി മറിഞ്ഞു. അപകടത്തിനുശേഷം ബസ് പുറകോട്ടെടുത്താണ് കടന്നുകളഞ്ഞത്. മറ്റ് ഓട്ടോ തൊഴിലാളികളെത്തിയാണ് ഡ്രൈവര് ഫിറോസിനെ മെഡിക്കല് കോളജ് ആശുപത്രിയില് പ്രവേശിപ്പിച്ചത്.\nബസ് പിടികൂടാനായി ഓട്ടോ തൊഴിലാളികള് പിന്നാലെ പോയെങ്കിലും സ്റ്റാന്‍ഡില് കയറ്റി പാര്‍ക്ക് ചെയ്ത ഉടനെ ഡ്രൈവര് ഓടി രക്ഷപ്പെട്ടു. ബസിന്‍റെ ചില്ലുകള് പൊട്ടിയ നിലയിലാണ്. വരുന്ന വഴി മറ്റെവിടെയെങ്കിലും അപകടം ഉണ്ടാക്കിയതായും സംശയമുണ്ട്. ഡ്രൈവര് മദ്യപിച്ചിരുന്നുവെന്ന് തൊഴിലാളികള് ആരോപിച്ചു. രാത്രി എട്ടേമുക്കാലിന് ബെംഗളൂരുവിലേക്ക് പുറപ്പെടേണ്ട ബസായിരുന്നു. പകരം ബസെത്തിച്ച് മറ്റൊരു ഡ്രൈവറാണ് രാത്രി പത്തരയോടെ സര്‍വീസ് നടത്തിയത്. നടക്കാവ് പൊലീസ് അന്വേഷണം ആരംഭിച്ചു.


ലഹരിക്കെതിരെ ബോധവത്ക്കരണം വിപുലമാക്കി വിമുക്തി\nDecember 22, 2019 December 22, 2019 Jithin Jeevan\nപേരാമ്പ്ര:വര്‍ദ്ധിച്ചുവരുന്ന ലഹരി ഉപയോഗത്തിനെതിരെ സമൂഹ മനസുണര്‍ത്താന് ബോധവത്ക്കരണം ശക്തമാക്കി വിമുക്തി. ജില്ലയിലെ റസിഡന്‍സ് അസോസിയേഷനുകളില് ജനുവരി 1 മുതല് 20 വരെയുള്ള ദിവസങ്ങളില് എല്ലാ റസിഡന്‍സ് അസോസിയേഷനും ഉള്‍പ്പെടുന്ന രീതിയില് ലഹരിക്കെതിരെ ബോധവത്ക്കരണം നടത്തും. ലഹരി വിരുദ്ധ സന്ദേശം എല്ലാ കുടുംബങ്ങളും സ്വയം ഏറ്റെടുക്കുന്ന മാതൃക സൃഷ്ടിക്കുക എന്നതാണ് റസിഡന്‍സ് അസോസിയേഷനുകളുടെ ദൗത്യം.\nട്രേഡ് യൂണിയനുകളില് ഓരോ യൂണിറ്റുകളും മുന്‍കൈയെടുത്ത് പ്രാദേശിക തലത്തില് അവരുടെ കുടുംബാംഗങ്ങളുടെ സാനിധ്യം കൂടി ഉറപ്പു വരുത്തുന്ന രീതിയില് ലഹരി വിരുദ്ധ കൂട്ടായ്മ നടത്തും. ഫാക്ടറികള്, ഓട്ടോ,ടാക്‌സി സ്റ്റാന്റ് എന്നിവിടങ്ങളിലും ബോധവത്ക്കരണം നടത്തുന്നുണ്ട്. ലഹരി ഉപയോഗിച്ച് വാഹനങ്ങള് ഓടിക്കുന്ന പ്രവണത ഏറിയ സാഹചര്യത്തില് ബസ്, ഓട്ടോ, ടാക്‌സി എന്നിവയില് ലഹരി വിരുദ്ധ സ്റ്റിക്കര് പതിക്കും.\nഡി അഡിക്ഷന് സെന്ററിന്റെ വിവരങ്ങള് അടങ്ങുന്നതാണ് സ്റ്റിക്കര്. എല്ലാ ഗ്രന്ഥശാലകളിലും വിമുക്തി ക്ലബ്ബ് രൂപീകരിക്കും. സംസ്ഥാന തലത്തില് എല്ലാ വിദ്യാലയങ്ങളിലും ജനുവരി 26ന് ലഹരിക്കെതിരെ ദീപം തെളിയിക്കും. ജനുവരി 10 ,11 തീയതികളില് വിദ്യാര്‍ഥികളെയും അധ്യാപകരെയും രക്ഷിതാക്കളെയും ഉള്‍പ്പെടുത്തി ഭവന സന്ദര്‍ശനം നടത്തി ലഘുലേഖ വിതരണം ചെയ്യും.\nഎല്ലാ സര്‍ക്കാര് ഓഫീസുകളിലും ലഹരിവിരുദ്ധ പ്രവര്‍ത്തനങ്ങള്‍ക്കായി കമ്മറ്റി രൂപീകരിക്കും. എല്ലാ സര്‍ക്കാര് ഓഫീസുകളിലും ജനുവരി 15ന് 11 മണിക്ക് ലഹരിവിരുദ്ധ പ്രതിജ്ഞയുണ്ടാകും.\nപട്ടികജാതി, പട്ടികവര്‍ഗ കോളനികളില് ലഹരി വിരുദ്ധ പ്രവര്‍ത്തനം് സംഘടിപ്പിക്കുന്നുണ്ട്. .ക്യാന്‍വാക്ക് എന്ന സംഘടനയുമായി സഹകരിച്ചാണ് പ്രവര്‍ത്തനം. സംസ്ഥാന തലത്തില് എല്ലാ വാര്‍ഡുകളിലും5പേര് ഉള്‍പ്പെടുന്ന വിമുക്തിസേന രൂചികരിച്ചിട്ടുണ്ട്. ഇതിന്റെ പ്രവര്‍ത്തനങ്ങള് കൂടുതല് വിപുലമാക്കും. ലഹരിക്കടിമപ്പെട്ടവരുടെ വിവരങ്ങള് ശേഖരിച്ച് ചികിത്സിക്കാനുള്ള പ്രവര്‍ത്തനവും നടക്കുന്നുണ്ട് .\nജില്ലയില് ക്വിക്ക് റാപിഡ് ആക്ഷന് ഫോഴ്‌സ് രൂപികരിക്കുമെന്നും ലഹരിക്കെതിരെ റസിഡന്‍സ് അസോസിയേഷനുകളുടെ വാട്‌സപ്പ് കൂട്ടായ്മ ഉണ്ടാകണമെന്നും നഗരങ്ങളിലെ കാടുമൂടിക്കിടക്കുന്ന പ്രദേശങ്ങള് ശുചീകരിക്കാന് റസിസഡര് സ് അസോസിയേഷനുകള് ശ്രദ്ധ ചെലുത്തണമെന്നും ജില്ലാ കലക്ടര് സാംബശിവറാവു പറഞ്ഞു. കലക്ട്രേറ്റ് കോണ്‍ഫറന്‍സ് ഹാളില് ചേര്‍ന്ന യോഗത്തില് വിമുക്തി മാനേജര് ജയപ്രകാശ് കെ, റസിഡന്‍സ് അസോസിയേഷന് പ്രതിനിധികള്, ട്രേഡ് യൂണിയന് പ്രതിനിധികള്, വിവിധ വകുപ്പ് മേധാവികള് എന്നിവര് പങ്കെടുത്തു\nPrevious ബുള്ളിയൻ ഉപരോധം: മുസ്‌ലിം രാജ്യങ്ങൾ സ്വർണ്ണത്തിലേക്കും ബാർട്ടറിലേക്കും\nNext ചൈതന്യ തിയേറ്റേഴ്‌സ് ബോധവത്ക്കരണ ക്ലാസും അനുമോദനവും സംഘടിപ്പിച്ചു


emalayalee.com - എന്തുകൊണ്ടാണ് ഇത്ര നാള് പറയാതിരുന്നത്? (മുരളി തുമ്മാരുകുടി)\nEMALAYALEE SPECIAL 13-Oct-2018\nപ്രതികരിക്കേണ്ട ഏറെ വിഷയങ്ങള് നിലവിലുണ്ടെങ്കിലും ഔദ്യോഗികമായും വ്യക്തിപരമായും ഏറെ തിരക്കുള്ളതിനാല് വിശദമായി എഴുതാന് സാധിക്കുന്നില്ല. എന്നാലും #metoo മൂവ്‌മെന്റിനെപ്പറ്റി രണ്ടു വാക്ക് പറയാതെ വയ്യ.\nഈ ചോദ്യത്തിനൊക്കെ ഉത്തരങ്ങള് ഇത്തരം അനുഭവങ്ങളില് നിന്നും കരകയറിയവരും മനഃശാസ്ത്രഞ്ജരും ഒക്കെ പല വട്ടം പറഞ്ഞിട്ടുണ്ട്. ഒരിക്കല് ഞാനും എഴുതാം. സഹോദരനും സുഹൃത്തും അധ്യാപകനും മെന്ററും എഴുത്തുകാരനും ഒക്കെയായി ആയിരക്കണക്കിന് സ്ത്രീകളുമായി ഇടപെട്ട പരിചയത്തില് നിന്ന് ഒരു കാര്യം ഞാന് ഇപ്പോള് പറയാം.\nഈ '#metoo ഒഒന്നും വലിയൊരു പ്രശ്‌നമല്ലെന്നും സ്ത്രീകള്‍ക്ക് മോശമായ അനുഭവങ്ങള് ഉണ്ടെങ്കില് അവരുടെ കുടുംബത്തോട് നടന്നയുടനെ തുറന്നു പറയും എന്നുമൊക്കെയുള്ള ചിന്താഗതിയില് നിങ്ങള് ഞെളിഞ്ഞിരിക്കുമ്പോള്, അനുഭവങ്ങള് പറയാനാകാതെ വീര്‍പ്പുമുട്ടുന്നത് അമേരിക്കയിലെ സിനിമാതാരങ്ങളോ ഡല്‍ഹിയിലെ പത്രപ്രവര്‍ത്തകരോ മാത്രമല്ല. നിങ്ങള്‍ക്ക് തൊട്ടു ചുറ്റുമുള്ള, നിങ്ങള് സ്‌നേഹിക്കുന്ന, നിങ്ങളെ സ്‌നേഹിക്കുന്ന നിങ്ങളുടെ ഭാര്യയോ, സഹോദരിയോ മകളോ സുഹൃത്തുക്കളോ കൂടിയാണ്. അക്കാര്യം മനസ്സിലാകുന്ന കാലത്ത് നിങ്ങള്‍ക്ക് #metoo വിന്റെ ചരിത്ര പ്രാധാന്യം മനസ്സിലാകും. അതുവരെ ചെവിയില് പഞ്ഞിവെച്ച് അടച്ചിരുന്നിട്ട് 'ചെണ്ടമേളത്തിന് ഒച്ചയൊന്നും ഇല്ലല്ലോ' എന്ന് ചിന്തിക്കുന്ന മൂഢന്റെ അവസ്ഥയിലാണ് നിങ്ങള്.\nഒരു കുഞ്ഞു ജീവന്റെ വില !\nരണ്ടായിരത്തി പതിമൂന്നില് കൊച്ചിന് യൂണിവേഴ്‌സിറ്റിയുമായി ചേര്‍ന്ന് ഞാന് സുരക്ഷയെക്കുറിച്ച് ഒരു സെമിനാര് നടത്തിയിരുന്നു. കടല് തൊട്ട് ആകാശം വരെയുള്ള എല്ലായിടത്തെയും സുരക്ഷാ വിഷയങ്ങള് ഞങ്ങള് ചര്‍ച്ച ചെയ്തു. അന്ന് രണ്ടാമന് ഇന്നത്തെപ്പോലെ അത്ര അറിയപ്പെട്ടിരുന്ന ആളല്ല, സുരക്ഷ വിഷയത്തിന് അന്നിത്ര ഡിമാന്‍ഡും ഇല്ല. എന്നാലും അടുത്ത സുഹൃത്തുക്കളുടെ സഹായത്തോടെ രണ്ടു ദിവസത്തെ സെമിനാര് നന്നായി നടത്താന് സാധിച്ചു.\nസെമിനാറില് റോഡ് സുരക്ഷയെപ്പറ്റി സംസാരിക്കുന്‌പോള് ഡെമോ കാണിക്കാന് കാറില് ഉപയോഗിക്കുന്ന ഒരു Child Safety Seat മേടിക്കാന് ഞാന് കേരളത്തില് ഏറെ അന്വേഷിച്ചു. ഒരു രക്ഷയും ഇല്ല. അവസാനം എന്റെ സുഹൃത്ത് Josy ദുബായില് നിന്നും ഒരു സീറ്റുമായി നാട്ടിലെത്തി. കാര് സീറ്റിന്റെ വില അയ്യായിരം രൂപ, ടിക്കറ്റിന്റെ വില പതിനയ്യായിരം .\nഇന്ത്യയില് ഏറ്റവും ലക്ഷ്വറി കാറുകള് വിറ്റുപോകുന്ന സംസ്ഥാനമാണ് അന്ന് കേരളം. പത്തുലക്ഷത്തിന് മുകളിലുള്ള കാറുകള് റോഡുകളില് സുലഭം. എന്നിട്ട് പോലും കുട്ടികളുടെ ജീവന് രക്ഷിക്കാന് ഉതകുന്ന - പതിനായിരം രൂപ മാത്രം വിലയുള്ള ഒരു സീറ്റിന് നാട്ടില് ഡിമാന്‍ഡ് ഇല്ല എന്നത് എന്നെ ഏറെ വിഷമിപ്പിച്ചു.\nവര്‍ഷം അഞ്ചു കഴിഞ്ഞു. കുട്ടികളുടെ കാര്‍സീറ്റ് ഇപ്പോള് കേരളത്തില് ലഭ്യമാണെങ്കിലും ലക്ഷക്കണക്കിന് രൂപയുടെ കാറുകള്, അതും ഫുള് ഓപ്ഷന് വാങ്ങുന്നവര്, ഇപ്പോഴും പതിനായിരം രൂപ കുട്ടികളുടെ സീറ്റിനായി ചിലവാക്കുന്നില്ല.\nകുട്ടികളെ പുറകിലത്തെ സീറ്റില് കാര് സീറ്റുകളില് മാത്രമേ പന്ത്രണ്ടു വയസ്സ് വരെ ഇരുത്താന് പാടുള്ളൂ എന്ന് നിയമം ഉണ്ടാകണം എന്നാണ് എന്റെ ആഗ്രഹം. ഒരു വര്‍ഷം പത്തു കുഞ്ഞുങ്ങളുടെ ജീവന് എങ്കിലും അങ്ങനെ രക്ഷപെടും. പക്ഷെ അതൊക്കെ എന്നെങ്കിലും വരുമോ?, വന്നാല് തന്നെ 'പോലീസ് പിടിക്കില്ല' എന്ന് വന്നാല് ആളുകള് ശ്രദ്ധിക്കുമോ?\nനിയമം വരാനൊന്നും എന്റെ വായനക്കാര് കാത്തിരിക്കേണ്ട കാര്യമില്ല. നിങ്ങള്‍ക്ക് ഒരു കാറുണ്ടെങ്കില് ഉടന് ഒരു ചൈല്‍ഡ് സേഫ്റ്റി സീറ്റ് വാങ്ങിവെക്കുക. കുട്ടികള് കാറിലുണ്ടെങ്കില് തീര്‍ച്ചയായും അത് ഉപയോഗിക്കുക. നിങ്ങളുടെ കുഞ്ഞിന്റെ ജീവന് രക്ഷിക്കാം എന്നത് മാത്രമല്ല അതിന്റെ ഗുണം. ഒരിക്കല് പോലും അപകടം ഉണ്ടായില്ലെങ്കിലും ചൈല്‍ഡ് സീറ്റില് ഇരുന്നു വളരുന്ന കുഞ്ഞിന് സുരക്ഷ എന്നത് ജീവിതത്തിന്റെയും ചിന്തയുടെയും ഭാഗമാകും. കുഞ്ഞിന്റെ ഭാവിയില് നിങ്ങള് നടത്തുന്ന ഏറ്റവും ലാഭമുള്ള നിക്ഷേപമായിരിക്കും അത്. ഇനി ഒരു കുഞ്ഞിന്റെ ചോര നമ്മുടെ കാറില് വീഴരുത്. രക്ഷിച്ചെടുക്കാവുന്ന ഒരു ജീവനും നമ്മള് വിട്ടുകളയരുത്.\nജനീവയില് നിങ്ങള് ഒരു ടാക്‌സി വിളിക്കുമ്പോള് അതില് ചൈല്‍ഡ് സീറ്റ് ഇല്ലെങ്കില്, നിങ്ങളുടെ കൂടെ കുട്ടികളുണ്ടെങ്കില് അവര് ഓട്ടം വരില്ല. എന്റെ മരുമകന് ലണ്ടനില് നിന്നും വര്‍ഷത്തില് ഒന്നോ രണ്ടോ തവണ വരുമ്പോള് മകള് നന്ദക്ക് ഉപയോഗിക്കാന് വേണ്ടി മാത്രം ഞാന് ഒരു ചൈല്‍ഡ് സേഫ്റ്റി സീറ്റ് വാങ്ങിവെച്ചിട്ടുണ്ട്.\nഅതുപോലെ നിങ്ങളും ദൂരയാത്രക്കൊക്കെ പോകുമ്പോള് ബന്ധുക്കളുടെ അല്ലെങ്കില് കൂട്ടുകാരുടെ കുട്ടികള് ഉണ്ടെങ്കില് ചൈല്‍ഡ് സീറ്റ് ഉറപ്പാക്കണം. കുട്ടികള് സുരക്ഷിതര് ആകട്ടെ, രക്ഷാ ബോധം കൂട്ടുകാരിലേക്കും പടരട്ടെ. (ഇതൊന്നും നിങ്ങളുടെ നിര്‍ബന്ധം അല്ല, ആ എം ടി രണ്ടാമന്റെ ഐഡിയ ആണെന്ന് പറഞ്ഞാല് മതി)\nപെന്‍സില് സ്‌കെച് -അലോക് സ്‌കറിയ\nWe always take things easy,Forget about car seats How many of us ,in kerala use helmet while riding bycycle .We lost so many livies because of our negligence .I lost my friend Balabasker.This could have been prevented ,If she was inachild seat strapped,&he was wearingaseat belt&if they were not driving early morning.We have Genetic dip 1 pm to3pm&2 am to4am.Never drive between this time.Please,again please DO NOT DRIVE AT THESE HOURS.


ആപ്പിള് ഐഫോണ്8 ചാര്‍ജ്ജ് ചെയ്യുമ്പോള് പിളര്‍ന്നു പോകുന്നു; പരാതിയുമായി ഉപഭോക്താക്കള് | Reporter Live\nBy Web Desk\tOctober 11, 2017 11:08 pm A+ A-\nആപ്പിള് ഐഫോണ്8 നെക്കുറിച്ച് പരാതിയുമായി ഉപഭോക്താക്കള്. ഫോണ് ചാര്‍ജ്ജ് ചെയ്യുമ്പോള് ഫ്രണ്ട് പാനല് വീര്‍ത്തു വരുന്നതായും പിളര്‍ന്നു വരുന്നതായുമാണ് പരാതി. വിവിധ രാജ്യങ്ങളില് നിന്നായി വിരവധിയാളുകളാണ് പരാതിയുമായി കമ്പനിയെ സമീപിച്ചിരിക്കുന്നത്. ആപ്പിള് ഐഫോണ്8 വാങ്ങിയ ജര്‍മ്മനിയില് നിന്നുള്ള ഒരു ഉപഭോക്താവ് ചാര്‍ജ്ജ് ചെയ്ത ശേഷം ഫോണ് പിളര്‍ന്നു പോയതിന്റെ ഫോട്ടോയെടുത്ത് ട്വിറ്ററില് പോസ്റ്റ് ചെയ്തിരുന്നു.\n64 ജിബി റോസ് ഗോള്‍ഡ് ഐഫോണ്8 വാങ്ങിയ യുവതി ഫോണിനൊപ്പം ലഭിച്ച കേബിളും അഡാപ്റ്ററും ഉപയോഗിച്ച് ചാര്‍ജ്ജ് ചെയ്തിട്ടും ഫോണ് പിളര്‍ന്നു പോകുന്നതായി പരാതിപ്പെട്ട് രംഗത്ത് വന്നിരുന്നു. ചാര്‍ജ്ജ് ചെയ്യാന് വെച്ച് മൂന്നു മിനുട്ട് കഴിഞ്ഞപ്പോള് ഫ്രണ്ട് പാനല് വീര്‍ത്തു വരികയും അത് ഡിവൈസില് നിന്ന് തള്ളി വരികയും ചെയ്തതായി യുവതി പറഞ്ഞു. ഈ രണ്ട് സംഭവങ്ങളും മാധ്യമങ്ങള് റിപ്പോര്‍ട്ട് ചെയ്തതോടെ വിവിധ രാജ്യങ്ങളില് നിന്നായി വ്യാപകമായി പരാതികള് ഉയര്‍ന്നു തുടങ്ങി.\nചൈന, കാനഡ, ഗ്രീസ്, ജപ്പാന് തുടങ്ങിയ രാജ്യങ്ങളില് നിന്ന് പലവിധ പരാതികളുമായി ഉപഭോക്താക്കള് രംഗത്തെത്തി. പരാതി വ്യാപകമായതോടെ വിശദീകരണവുമായി ആപ്പിളും രംഗത്തെത്തി. പരാതികള് ഗൗരവമായി പരിഗണിക്കുമെന്നും എന്താണ് കുഴപ്പമെന്ന് പരിശോധിക്കുകയാണെന്നും ആപ്പിള് അധികൃതര് വ്യക്തമാക്കി. സെപ്റ്റംബര് 22നാണ് ഐഫോണ്8ഉം 8പ്ലസും വിപണിയിലെത്തിയത്.\nOct 11, 2017 11:08 pm\nApple I Phone8


17 തരം പച്ചക്കറികള് വിളയിച്ച് മട്ടുപ്പാവ് കൃഷി - FUTURE KERALA - Daily on Business Economy and Society\nഫ്ളാറ്റിന്റെ ഏഴാം നിലയില് പഴങ്ങളും പച്ചക്കറികളും കൃഷി ചെയ്ത് സ്വന്തം വീട്ടിലേക്ക് വിഷരഹിതമായ ഭക്ഷണം തയാറാക്കുകയാണ് ദീപാലി ഷാലെറ്റ്. അടുക്കളയിലും പൂന്തോട്ടത്തിലുമുള്ള ജൈവ അവശിഷ്ടങ്ങളാണ് കൃഷിക്ക് ആവശ്യമായ കംപോസ്റ്റിലെ പ്രധാന ഘടകങ്ങള്\nമട്ടുപ്പാവ് കൃഷി ഇന്നൊരു പുതിയ സംഭവമല്ല. കൃഷി ചെയ്യാനുള്ള മനസ് ഉണ്ടെങ്കില് ഒരു തുണ്ട് സ്ഥലത്തുപോലും വീട്ടിലേക്ക് ആത്യാവശ്യമുള്ള പച്ചക്കറികള് സ്വയം കൃഷി ചെയ്യാനാകും. നമ്മുടെ കാലാവസ്ഥയ്ക്ക് ഇണങ്ങുകയില്ല എന്നു കരുതുന്ന വിളകള് പോലും നമുക്ക് ഉല്‍പ്പാദിപ്പിക്കാനാകുമെന്ന് മേഖലയിലെ നിരവധി കര്‍ഷകര് ഇതിനോടകം തെളിയിച്ചു തന്നിട്ടുണ്ട്. കാണ്‍പൂര് സ്വദേശിനി ദീപാലി ഷാലറ്റ് കാണിച്ചു തരുന്നതും ഇത്തരത്തിലൊരു മികച്ച കാര്‍ഷിക നേട്ടമാണ്. ഏഴാം നിലയിലാണ് ദീപാലിയുടെ മട്ടുപ്പാവ് കൃഷി തഴച്ചു വളരുന്നത്.\nപൂന്തോട്ടങ്ങള് വെച്ചുപിടിപ്പിക്കുന്നത് ചെറുപ്പം മുതല് ഒരു ഹോബിയായി കൊണ്ടുനടന്ന ദീപാലി തികച്ചും\nയാദൃശ്ചികമായാണ് മട്ടുപ്പാവ് കൃഷിയിലേക്ക് കടന്നുവന്നത്. ഇപ്പോള് രണ്ടു ദശാബ്ദക്കാലമായി എഴാം നിലയില് പഴങ്ങളും പച്ചക്കറികളും അവര് കൃഷി ചെയ്യുന്നുണ്ട്. ഒരു ചെറിയ കുടുംബം ഉള്‍പ്പെടുന്ന വീട്ടിലേക്ക് ആവശ്യമായ എല്ലാവിധ പച്ചക്കറികളും ഇവിടെ ഉല്‍പ്പാദിപ്പിക്കുന്നു. നഗരത്തിലാണെങ്കില് കൂടിയും രാസവസ്തുക്കള് കലരാതെ സ്വന്തം വീട്ടിലേക്കുള്ള പച്ചക്കറികള് ഇത്തരത്തില് വിളയിച്ചെടുക്കാമെന്നു കൂടി കാണിച്ചു തരികയാണിവര്.\nവീട്ടാവശ്യത്തിനുള്ള മുഴുവന് പച്ചക്കറിയും മട്ടുപ്പാവില്\n19 വര്‍ഷം മുമ്പാണ് പെന്റ്ഹൗസിലെ ആറാം നിലയിലേക്ക് ദീപാലിയും കുടുംബവും ചേക്കേറിയത്. ഏഴാം നിലയിലെ ടെറസ് ഉള്‍പ്പെടുന്ന ഭാഗവും കൂടി ആ കുടുംബത്തിന് സ്വന്തമായത് മട്ടുപ്പാവ് കൃഷിക്ക് കൂടുതല് പിന്തുണയേകി. മട്ടുപ്പാവില് പൂന്തോട്ടം നിര്‍മിക്കുന്നതിനൊപ്പം തന്നെ കൃഷിക്ക് കൂടിയുള്ള സ്ഥലം കണ്ടെത്താനായിരുന്നു പദ്ധതിയിട്ടത്. ആ തീരുമാനം ശരിവെക്കുന്നതായിരുന്നു പിന്നീടുള്ള അവരുടെ നേട്ടം.\nമട്ടുപ്പാവ് പൂര്‍ണമായും വാട്ടര്‍പ്രൂഫ് ആക്കിയശേഷമാണ് ദീപാലി കൃഷി ചെയ്യാന് തുടങ്ങിയത്. ടെറസിനെ രണ്ടു ഭാഗമായി വേര്‍തിരിച്ച് ഒന്നില് പുല്‍ത്തകിടിയും മറ്റൊന്നില് പഴങ്ങളും പച്ചക്കറികളും നട്ടു. പൂര്‍ണമായും ഓര്‍ഗാനിക് രീതിയിലാണ് ദീപാലിയുടെ കൃഷി. ഒരു കുടുംബത്തിന് ആവശ്യമായി പച്ചക്കറികള് മട്ടുപ്പാവില് തന്നെ കൃഷി ചെയ്‌തെടുക്കാമെന്നാണ് ദീപാലിയുടെ പക്ഷം. ചീര, സവാള, തക്കാളി, വെണ്ട, ഉലുവ, കാപ്‌സിക്കം, പയര്, വെള്ളരി, നാരങ്ങ, മല്ലി, ബ്രോക്കോളി, കാബേജ്, കോളിഫ്ളവർ , പേര എന്നിങ്ങനെ നീളുന്നു ദീപാലിയുടെ മട്ടുപ്പാവിലെ കൃഷി വിളകള്.\nമട്ടുപ്പാവില് കൃഷിയും പൂന്തോട്ടവും ഒരുക്കിയതിനു പുറമെ പക്ഷികളെ വളര്‍ത്താനും ദീപാലി സമയം കണ്ടെത്തുന്നുണ്ട്. മട്ടുപ്പാവിലാണ് ഇതിനുള്ള സ്ഥലവും ഒരുക്കിയിരിക്കുന്നത്. ഇതിനു പുറമേ പക്ഷികള്‍ക്കും പ്രാവുകള്‍ക്കും സദാസമയവും കുടിവെള്ളം ലഭ്യമാക്കാന് ചെറിയ രീതിയിലുള്ള ഒരു ജലാശയവും ഇവിടെ ഒരുക്കിയിട്ടുണ്ട്\nകൃഷിക്ക് പ്രചോദനമേകിയത് അമ്മ\nഅടുക്കളയിലും പൂന്തോട്ടത്തിലുമുള്ള ജൈവ അവശിഷ്ടങ്ങള് കംപോസ്റ്റിംഗിന് വിധേയമാക്കിയാണ് മട്ടുപ്പാവ് കൃഷിക്ക് അനുയോജ്യമായ വളം നിര്‍മിക്കുന്നത്. രാസവസ്തുക്കള് കലര്‍ന്ന യാതൊരുവിധ കീടനാശിനികളും ഇവിടെ ഉപയോഗിക്കുന്നുമില്ല. കൃഷി ചെയ്യാനുള്ള താല്‍പര്യം തനിക്ക് അമ്മയില് നിന്നും പകര്‍ന്നു കിട്ടിയതാണെന്ന് ദീപാലി പറയുന്നു. പച്ചക്കറി തോട്ടത്തിന്റെ ഉടമയായിരുന്ന അവര് മണ്ണിര കംപോസ്റ്റ് ആണ് കൃഷിയില് പരീക്ഷിച്ചിരുന്നത്. ദീപാലിയുടെ മട്ടുപ്പാവിലെ പച്ചക്കറി തോട്ടത്തിന് അമ്മയുടെ മേല്‍നോട്ടം തീരെയില്ല. എന്നാല് ഓര്‍ഗാനിക് കൃഷിരീതി മാത്രമേ മുന്നോട്ടു കൊണ്ടുപോകാവൂ എന്ന കര്‍ശന നിര്‍ദേശം അമ്മ നല്‍കിയിരുന്നുവെന്നും അവര് പറയുന്നു.\nകൃഷി തുടങ്ങിയത് ഈ വിഷയത്തില് അത്ര വലിയ ജ്ഞാനം ഒന്നും നേടിയായിരുന്നില്ലെന്നും ദീപാലി തുറന്നു പറയുന്നുണ്ട്. കൃഷിക്ക് ആവശ്യമായ പലവിധ അറിവുകള്‍ക്കും ഓര്‍ഗാനിക് ഫാമിംഗിനും മറ്റും ഗൂഗിള് ആയിരുന്നു ഏറ്റവും വലിയ സഹായി. എല്ലാം നോക്കി പഠിച്ചത് ഇന്റര്‍നെറ്റ് വഴിതന്നെ. പച്ചക്കറികള് തെരഞ്ഞെടുക്കുന്നതു മുതല് കംപോസ്റ്റിംഗ് രീതികളും മട്ടുപ്പാവ് കൃഷിയില് പാലിക്കേണ്ട മാനദണ്ഡങ്ങളും ഞാന് ഇത്തരത്തില് സ്വയം പഠിച്ചെടുത്തതാണ്- ദീപാലി പറയുന്നു.\nവീട്ടിലേക്കാവശ്യമായ പച്ചക്കറികള് മാറ്റിവെച്ചതിനുശേഷം ബാക്കിയുള്ളവ വില്‍പ്പന നടത്താനൊന്നും ദീപാലിക്ക് താല്‍പ്പര്യമില്ല. പൂന്തോട്ടവും കൃഷിയുമൊക്കെ പരിപാലിക്കുന്ന ജോലിക്കാര്‍ക്കു തന്നെ അവ വീതിച്ചു നല്‍കുകയാണ് പതിവ്\nകൃഷിക്കു പുറമെ പക്ഷിവളര്‍ത്തലും\nമട്ടുപ്പാവില് കൃഷിയും പൂന്തോട്ടവും ഒരുക്കിയതിനു പുറമെ പക്ഷികളെ വളര്‍ത്താനും ദീപാലി സമയം കണ്ടെത്തുന്നുണ്ട്. മട്ടുപ്പാവിലാണ് ഇതിനുള്ള സ്ഥലവും ഒരുക്കിയിരിക്കുന്നത്. ഇതിനു പുറമേ ചെറിയ രീതിയിലുള്ള ഒരു ജലാശയവും ഇവിടെ സജ്ജമാക്കിയിട്ടുണ്ട്. ദീപാലി വളര്‍ത്തുന്ന പക്ഷികള്‍ക്കു പുറമേ മറ്റു പക്ഷികള്‍ക്കും പ്രാവുകള്‍ക്കും സദാ കുടിവെള്ളം ലഭ്യമാകുന്നതിനു വേണ്ടിയാണ് ഇത് നിര്‍മിച്ചിരിക്കുന്നത്. പൂന്തോട്ടവും കൃഷിയുമൊക്കയായി പച്ചപ്പ് നിറഞ്ഞതിനാല് നിരവധി അണ്ണാറക്കണ്ണന്‍മാരും ഈ മട്ടുപ്പാവ് അവരുടെ താവളമാക്കി മാറ്റിയിരിക്കുന്നു.\nവീട്ടിലേക്കാവശ്യമായ പച്ചക്കറികള് മാറ്റിവെച്ചതിനുശേഷം ബാക്കിയുള്ളവ വില്‍പ്പന നടത്താനൊന്നും ദീപാലിക്ക് താല്‍പ്പര്യമില്ല. പൂന്തോട്ടവും കൃഷിയുമൊക്കെ പരിപാലിക്കുന്ന ജോലിക്കാര്‍ക്കു തന്നെ അവ വീതിച്ചു നല്‍കുകയാണ് പതിവ്. ഏതായാലും കഴിഞ്ഞ 19 വര്‍ഷക്കാലമായി മാര്‍ക്കറ്റില് പോയി പച്ചക്കറി വാങ്ങേണ്ട അവശ്യം തനിക്കുണ്ടാകുന്നില്ലെന്നും അവര് പറയുന്നു. നഗരത്തിന്റെ തിരക്കുകളില് അല്‍പ്പം പച്ചപ്പ് സൃഷ്ടിക്കുന്നതിനൊപ്പം വിഷം കലരാതെയുള്ള പച്ചക്കറി കഴിക്കാമെന്നതാണ് സ്വന്തം ഫ്ളാറ്റില് കൃഷി കൊണ്ടുള്ള മികച്ച നേട്ടം.\nTags:\t17 varieties of vegetables : terrace farming\nഷേവിംഗ് ക്രീം മുഖത്തെറിഞ്ഞ് ലോക റെക്കോര്‍ഡ്\nഓഹരി വിപണിയെ അറിയാം അക്യുമെന് പരിശീലനത്തിലൂടെ


ഡെങ്കിപ്പനി ഒരു തവണ ബാധിച്ചവര്‍ക്ക് വീണ്ടും രോഗം വന്നാല് ഗുരുതരമാകാനും മരണത്തിന് വരെയും സാധ്യത; ശ്രദ്ധിക്കാം ഇക്കാര്യങ്ങൾ - vismayanews.in\nഡെങ്കിപ്പനി ഒരു തവണ ബാധിച്ചവര്‍ക്ക് വീണ്ടും രോഗം വന്നാല് ഗുരുതരമാകാനും മരണത്തിന് വരെയും സാധ്യത; ശ്രദ്ധിക്കാം ഇക്കാര്യങ്ങൾ\nകേരളത്തിൽ ഡെങ്കിപ്പനി ബാധിതരുടെ എണ്ണം വർധിക്കുന്നു. ഡെങ്കിപ്പനി ഒരു തവണ ബാധിച്ചവർക്ക് വീണ്ടും രോഗം വന്നാൽ ഗുരുതരമാകാനും മരണത്തിന് വരെയും സാധ്യതയുണ്ട്. ഡെങ്കിയുടെ കാര്യത്തിൽ ഗുരുതര സാഹചര്യമാണെന്നാണ് വിദഗ്ധർ മുന്നറിയിപ്പ് നൽകുന്നു.\nകാലാവസ്ഥയിലുണ്ടായ മാറ്റം, രോഗവാഹകരായ കൊതുകുകളുടെ സാന്ദ്രത കൂടിയത്, വൃത്തിയില്ലാത്ത ചുറ്റുപാടുകൾ ഇവയാണ് പ്രധാനമായും സാംക്രമിക രോഗങ്ങൾ കുത്തനെ പെരുകാൻ കാരണം. കാലാവസ്ഥ വ്യതിയാനം വൈറൽ പനിയുടെ വ്യാപനത്തിന് ആക്കം കൂട്ടി.\nകെട്ടിക്കിടക്കുന്ന ശുദ്ധമായ വെള്ളത്തിലാണ് ഈഡീസ് ഈജിപ്റ്റ് കൊതുകുകൾ പെറ്റുപെരുകുന്നത്. ഈ കൊതുകുവഴിയാണ് ഡെങ്കിപ്പനി ഒരാളിൽ നിന്നും മറ്റൊരാളിലേയ്ക്ക് എത്തുന്നതും.\nതുടക്കത്തിൽ ചെറിയ പനികളോടെയായിരിക്കും രോഗലക്ഷണം കാണിക്കുന്നത്.എന്നാൽ, പലരും ഇത് സാധാരണ പനിയായി തള്ളിക്കളയും.\nഎന്നാൽ അസുഖം മൂർച്ഛിക്കുന്നതോടെ ബ്ലീഡിംഗ് മുതൽ പലതരത്തിലുള്ള പ്രശ്‌നങ്ങളും ആരംഭിക്കും. അതുകൊണ്ട് തന്നെ ഇത് തുടക്കത്തിൽ തന്നെ കണ്ടെത്തുന്നതാണ് എല്ലായ്‌പ്പോഴും നല്ലത്.\nഡെങ്ക്യു വൈറസ് ബാധിച്ച പെൺകൊതുകുകൾ മനുഷ്യനെ കടിക്കുന്നതിലൂടെയാണ് ഈ രോഗം മനുഷ്യനിലേയ്ക്ക് എത്തുന്നുത്. ഇത്തരത്തിൽ വൈറസ് മനുഷ്യശരീരത്തിലേയ്ക്ക് എത്തിയാൽ നല്ല പനിയും ഏകദേശം എട്ട് മുതൽ 12 ദിവസം വരെ ഇത് നീണ്ടു നിൽക്കുകയും ചെയ്യും.\nഇത്തരത്തിൽ നീണ്ടു നിൽക്കുന്ന പനിയുണ്ടെങ്കിൽ ഉടനെതന്നെ ഒരു ഡോക്ടറെ കാണിക്കാവുന്നതാണ്. ചിലപ്പോൾ പനിയുള്ളവരിൽ 40ഡിഗ്രി സെൽഷ്യസ് വരെ ശരീരതാപം ഉയരുവാനുള്ള സാധ്യതയും ഉണ്ട്.\nഡെങ്കിപ്പനി വരാതിരിക്കുവാൻ ഏറ്റവും പ്രധാനപ്പെട്ട കാര്യം എന്നതുതന്നെ കൊതുക് വളരുന്ന അന്തരീക്ഷം ഇല്ലാതാക്കുക എന്നതാണ്. അതിനായി പുറത്ത് വെള്ളം കെട്ടികിടക്കുവാൻ അനുവദിക്കാതിരിക്കുക.\nപാത്രങ്ങളും കുടിവെള്ളവുമെല്ലാം മൂടി വയ്ക്കുക. രാത്രിയിലും പ്രഭാതത്തിലും ജനാലകൾ തുറന്നിടാതെ ശ്രദ്ധിക്കാവുന്നതാണ്. കാരണം ഇവ പ്രധാനമായും രാവിലെയാണ് കടിക്കുന്നതും വീടിനകത്ത് കയറുന്നതും. ഇത് ഒഴിവാക്കുവാൻ ശ്രദ്ധിക്കാം.\nഉപയോഗശൂന്യമായ ചിരട്ട, വലിച്ചെറിഞ്ഞ പ്ലാസ്റ്റിക് പാത്രങ്ങൾ, ദ്രവിക്കാത്ത മാലിന്യങ്ങൾ, ഉപയോഗമില്ലാത്ത ടയറുകൾ, ബക്കറ്റുകൾ മുതലായ പറമ്പിൽ അലക്ഷ്യമായിക്കിടക്കുന്ന വസ്തുക്കൾ ആഴ്ചയിലൊരിക്കൽ നീക്കം ചെയ്ത് സുരക്ഷിതമായി സംസ്‌ക്കരിക്കുക.\nകൊതുകുകടി ഏൽക്കാതിരിക്കാൻ കൊതുകിനെ അകറ്റുന്ന ലേപനങ്ങൾ ഉപയോഗിക്കുക. ശരീരം മൂടുന്ന വിധത്തിലുള്ള വസ്ത്രങ്ങൾ ധരിക്കുക.\nPrevious articleകെഎസ്ആർടിസിയിലെ ശമ്പള പ്രതിസന്ധി; റിപ്പോർട്ട് തേടി ഗതാഗതമന്ത്രി\nNext articleബാലഭാസ്‌കറിന്റെ മരണം; ഒരു സരിത എസ് നായര് ഫോണിൽ വിളിച്ചെന്ന് പിതാവ്


Shoib akthar walk out from TV Show | ഓവർ സ്മാർട്ട് ആകരുതെന്ന് അവതാരകൻ; തർക്കം മൂത്തപ്പോൾ ടിവി ഷോ ബഹിഷ്‌കരിച്ചു ഷോയിബ് അക്തർ; റാവൽപിണ്ടി എക്സ്‌പ്രസ് ഇപ്പോഴും ചൂടൻ തന്നെ - MarunadanMalayalee.com\nOctober 28, 202111:41 AM IST Permalink\nകറാച്ചി: കളിക്കളത്തിൽ ആയിരുന്നപ്പോൾ തനി ചൂടൻ പ്രകൃതക്കാരനായിരുന്നു ഷോയിബ് അക്തർ. റാവൽപിണ്ടി എക്സ്‌പ്രസിന്റെ തീപാറുന്ന പന്തുകൾ ഇന്ത്യൻ കൡക്കാരെ വെള്ളം കുടിപ്പിക്കുകയും ചെയ്തിട്ടുണ്ട്. കളിക്കളത്തിന് പുറത്തായിട്ടും അക്തർ ശരിക്കും ചൂടൻ തന്നെയാണ്. ടിവി ഷോയ്ക്കിടെ അവതാരകനുമായി തർക്കിച്ച് മുൻ പാക്കിസ്ഥാൻ പേസ് ബോളർ ശുഐബ് അക്തർ സ്റ്റുഡിയോ വിട്ടാണ് അദ്ദേഹം വീണ്ടും വാർത്തകളിൽ നിറയുന്നത്.\nപിടിവി സ്‌പോർട്‌സിന്റെ 'ഗെയിം ഓൺ ഹെയ്' പരിപാടിയിൽ ന്യൂസീലൻഡിനെതിരെ പാക്കിസ്ഥാന്റെ വിജയം വിലയിരുത്തുന്നതിനിടെയാണ് അക്തറിനു നിയന്ത്രണം നഷ്ടപ്പെട്ടത്. പാക്ക് പേസർമാരായ ഷഹീൻ ഷാ അഫ്രിദിയെയും ഹാരിസ് റൗഫിനെയും കണ്ടെത്തിയത് പാക്കിസ്ഥാൻ സൂപ്പർ ലീഗ് ടീമായ ലഹോർ കലന്തേഴ്‌സ് ആണെന്ന അക്തറിന്റെ വാക്കുകളാണ് കടുത്ത വാദപ്രതിവാദത്തിനു വഴി തെളിയിച്ചത്. ചർച്ച നിയന്ത്രണാതീതമായതോടെ അവതാരകനായിരുന്ന നൗമാൻ നിയാസ് അക്തറിനോട് 'ഓവർ സ്മാർട്ട് ആവുകയാണെങ്കിൽ താങ്കൾക്കു ഷോ വിട്ടു പോകാം' എന്നു പറഞ്ഞു.\nഇതോടെ ക്ഷുഭിതനായ അക്തർ ഒപ്പമുണ്ടായിരുന്ന മുൻ ഇംഗ്ലണ്ട് താരം ഡേവിഡ് ഗവർ, മുൻ വിൻഡീസ് താരം വിവിയൻ റിച്ചഡ്‌സ് എന്നിവരോടു ക്ഷമാപണം നടത്തിയ ശേഷം സ്റ്റുഡിയോ വിട്ടു. ദേശീയ ചാനലായ പിടിവിയുമായി ഇനി സഹകരിക്കില്ലെന്ന് അക്തർ പിന്നീടു ട്വീറ്റ് ചെയ്തു.\nകോഹ്ലിക്ക് അനുഷ്‌കയുമായുള്ള വിവാഹം വേണ്ടിയിരുന്നില്ലെന്ന് അക്തർ\nരാഹുൽ ദ്രാവിഡിന് നേരെ തുറന്നടിച്ച് ഷോയിബ് അക്തർ\nഡേവിഡ് വാർണറെ മികച്ച താരമായി തിരഞ്ഞെടുത്തത് ചോദ്യം ചെയ്ത് അക്തർ


ഇൻഡിഗോ, എയർ ഡെക്കാൻ വിമാനങ്ങൾ നേര്‍ക്ക്‌നേര്, ഒഴിവായത് വന്‍ദുരന്തം - themediasyndicate\nഇൻഡിഗോ, എയർ ഡെക്കാൻ വിമാനങ്ങൾ നേര്‍ക്ക്‌നേര്, ഒഴിവായത് വന്‍ദുരന്തം\nമുംബൈ: ഇൻഡിഗോ, എയർ ഡെക്കാൻ വിമാനങ്ങൾ ആകാശത്ത് അപകടകരമായ രീതിയിൽ അടുത്തുവന്നു. മുന്നറിയിപ്പ് സ്വീകരിച്ച് വൈമാനികർ ഉണർന്നു പ്രവർത്തിച്ചതിനാൽ വൻ ദുരന്തം ഒഴിവായി. ഈ മാസം രണ്ടിന് ബംഗ്ലാദേശ് ആകാശത്തായിരുന്നു സംഭവം. ‘ഗുരുതരം’ എന്നു വിശേഷിപ്പിച്ച സംഭവത്തിന്റെ കൂടുതൽ വിവരങ്ങൾ ഇപ്പോഴാണു പുറത്തു വരുന്നത്. ഇതിന്മേൽ അന്വേഷണവും ആരംഭിച്ചു.\nഇരുവിമാനങ്ങളും നേർക്കു നേർ എത്തിയപ്പോൾ ഓട്ടമാറ്റിക്കായി ലഭിച്ച മുന്നറിയിപ്പു സന്ദേശമാണ് വൻ ദുരന്തമൊഴിവാക്കാൻ പൈലറ്റുമാരെ സഹായിച്ചത്. വിമാനങ്ങൾ തമ്മിൽ വെറും 700 മീറ്റർ മാത്രം വ്യത്യാസമുള്ളപ്പോഴായിരുന്നു ‘അലർട്’ ലഭിച്ചത്. എയർക്രാഫ്റ്റ് ആക്സിഡന്റ് ഇൻവെസ്റ്റിഗേഷൻ ബ്യൂറോ (എഎഐബി) സംഭവത്തിൽ അന്വേഷണം ആരംഭിച്ചു. സാധാരണ ഗതിയിൽ വിമാനങ്ങൾ യാത്ര ചെയ്യുമ്പോൾ പാലിക്കേണ്ട അകലം ഇക്കാര്യത്തിൽ ഉണ്ടായില്ലെന്നാണ് പ്രാഥമിക അന്വേഷണത്തിൽ കണ്ടെത്തിയിരിക്കുന്നത്.\nകൊൽക്കത്തയിൽ നിന്ന് അഗർത്തലയിലേക്കു പോകുകയായിരുന്നു ഇൻഡിഗോയുടെ 6ഇ892 വിമാനം. അഗർത്തലയിൽ നിന്നു കൊൽക്കത്തയിലേക്കുള്ള യാത്രയിലായിരുന്നു എയർ ഡെക്കാന്റെ ഡിഎൻ602 വിമാനം. 9000 അടി ഉയരത്തിൽ നിന്ന് അഗർത്തലയിലേക്കുള്ള ലാൻഡിങ്ങിനൊരുങ്ങുകയായിരുന്നു എയർ ഡെക്കാന്റെ വിമാനം. അതേസമയം ഇൻഡിഗോ ആകട്ടെ കൊൽക്കത്തയിൽ നിന്നു ടേക്ക് ഓഫിനു ശേഷം പറന്നുയരുകയായിരുന്നു. ഇത് 8300 അടി ഉയരത്തിലെത്തിയപ്പോഴായിരുന്നു വിമാനത്തിലെ ട്രാഫിക് കൊളിഷൻ എവോയ്ഡൻസ് സിസ്റ്റം(ടിസിഎഎസ്) മുന്നറിയിപ്പു നൽകിയത്. തുടർന്ന് ഇരുവിമാനത്തിലെയും പൈലറ്റുമാർ വിമാനം സുരക്ഷിത അകലത്തിലേക്കു മാറ്റുകയായിരുന്നു.\nസംഭവം ഇൻഡിഗോ വക്താവ് സ്ഥിരീകരിച്ചിട്ടുണ്ട്. എഎഐബി അന്വേഷണം ആരംഭിച്ചതായും അദ്ദേഹം വ്യക്തമാക്കി. നിര്‍ദശം ലഭിച്ച ഉയരത്തിലായിരുന്നെന്നാണ് ഇൻഡിഗോയുടെ വാദം. സംഭവത്തിനു പിന്നാലെ ഇക്കാര്യം കമ്പനിയെയും അഗർത്തല എയർ ട്രാഫിക് കൺട്രോളിലും പൈലറ്റ് അറിയിച്ചെന്നും ഇൻഡിഗോ വ്യക്തമാക്കി. സംഭവത്തിൽ അന്വേഷണം നടക്കുന്നതായി എയർ ഡെക്കാനും സ്ഥിരീകരിച്ചു.\nTags: ഇന്‍ഡിഗോഇന്ത്യന് വിമാനങ്ങള്‍എയര് ഡെക്കാന്\nനെടുമ്പാശ്ശേരി വിമാനത്താവളം ആഗസ്ത് 29ന് തുറക്കും\nസ്മൃതി ഇറാനിയുടേതടക്കമുള്ള വ്യക്തിവിവരങ്ങൾ 22കാരൻ ചോർത്തി


സഹയാത്രികരാണ് യാത്രയുടെ സാഹസികതയും സൗന്ദര്യവും തീരുമാനിക്കുന്നത് | Subhadinam | manoramaonline\nസഹയാത്രികരാണ് യാത്രയുടെ സാഹസികതയും സൗന്ദര്യവും തീരുമാനിക്കുന്നത്\nമനോരമ ലേഖകൻ August 15, 2020 10:21 PM IST\nയാത്രയ്ക്കിടെ കാക്ക കരടിയോടു ചോദിച്ചു: ഏതാണു പ്രധാനം; യാത്രയോ ലക്ഷ്യസ്ഥാനമോ? കരടി പറഞ്ഞു: ഇവ രണ്ടുമല്ല, ആരുടെ കൂടെ യാത്ര ചെയ്യുന്നു എന്നതാണു പ്രധാനം.\nഹൃദയമറിയുന്നവരുടെ കൂടെയുള്ള യാത്ര ഹൃദ്യവും പരസ്പരം മനസ്സിലാക്കാത്തവരുടെ കൂടെയുള്ള യാത്ര ഹൃദയഭേദകവുമായിരിക്കും. യാത്രയെക്കുറിച്ചുള്ള ആദ്യ ചിന്ത എവിടേക്കു പോകുന്നു എന്നതല്ല, ആരുടെ കൂടെ പോകുന്നു എന്നതാകണം. അനുയോജ്യരല്ലാത്തവരുടെ കൂടെ അന്യഗ്രഹങ്ങളിലേക്കു യാത്ര ചെയ്താലും ഒരനുഭവവും ഉണ്ടാകില്ല. മനസ്സറിയുന്നവരുടെ കൂടെ മുറ്റത്തിനു ചുറ്റും നടന്നാലും മനം കുളിർക്കും.\n‘ഈ നാട്ടില് ഒരുകാലത്തും സോഷ്യലിസം വരാൻ പോണില്ല... നീ ഒറ്റയ്ക്കുകൊണ്ടുപോയി തിന്നോ...’\nസഹയാത്രികരാണ് യാത്രയുടെ സാഹസികതയും സൗന്ദര്യവും തീരുമാനിക്കുന്നത്. ഒരേ ഇഷ്ടങ്ങളും രീതികളും ഉള്ളവരുടെ കൂടെ മാത്രം യാത്ര ചെയ്താൽ എന്തു വ്യത്യസ്ത അനുഭവമാകും ഉണ്ടാകുക? വിപരീത ഇഷ്ടങ്ങളെ സ്വീകരിക്കാനും ബഹുമാനിക്കാനും അറിയാവുന്നവരുടെ കൂടെയുള്ള യാത്രകൾ മാത്രമേ വൈവിധ്യങ്ങൾ സമ്മാനിക്കൂ.\nവഴി അറിയാവുന്നവരുടെ കൂടെ സഞ്ചരിക്കണമെന്നു നിർബന്ധമില്ല. കാരണം മുൻ അനുഭവങ്ങളല്ല, മുന്നിൽ കാണുന്നവയിൽനിന്ന് അനുഭവങ്ങൾ സൃഷ്ടിക്കലാണ് ഓരോ യാത്രയുടെയും സൗകുമാര്യം. എല്ലാം അറിയുന്നവരുടെ കൂടെ യാത്ര ചെയ്താൽ അവരുടെ മുൻവിധികൾക്കും മുൻകരുതലുകൾക്കും മുൻഗണന നൽകേണ്ടിവരും. വഴിയറിയാത്തവരുടെ കൂടെയും മനസ്സറിയുന്നവരുടെ കൂടെയും യാത്ര ചെയ്താൽ ഓരോ നിമിഷവും പുതുവഴികളും പുതിയ അനുഭവങ്ങളും തെളിയും.\nഇഷ്ടങ്ങളെ കണ്ടറിഞ്ഞു താലോലിക്കാൻ കെൽപുള്ളവരുടെ കൂടെ വേണം യാത്ര ചെയ്യാൻ. തനിച്ചു പറന്നു പോകുന്നവരല്ല, കൂടെ പറന്നു നടക്കാൻ പ്രേരിപ്പിക്കുന്നവർ... അവർക്കു മാത്രമേ യാത്രകളുടെ രസതന്ത്രം മനസ്സിലാകൂ.\nതനിച്ചുള്ള യാത്രകൾ ധ്യാനം നൽകും; ഒരുമിച്ചുള്ള യാത്രകൾ മനപ്പൊരുത്തവും. എവിടെയൊക്കെ യാത്ര ചെയ്തിട്ടുണ്ട് എന്നതാകും എല്ലാ സൗഹൃദങ്ങളിലെയും ആദ്യ ഓർമക്കുറിപ്പുകൾ. ഒരുമിച്ചു പോയതുകൊണ്ടു മാത്രം ഓർമകളുടെ ഭാഗമായ ചില സ്ഥലങ്ങളും വഴികളും ഉണ്ടാകും. അവ സമ്മാനിച്ച സുവർണ നിമിഷങ്ങളെക്കാൾ മനോഹരമായി ജീവിതത്തിൽ മറ്റൊന്നും ഉണ്ടാകില്ല.\nEnglish Summary : Not destination, but it's the company that matters for journey